Vakeelu Jalah gosgen bahdhaluvun thah baavvan huhdha dhey fashaifi | Mihaaru\nވަކީލުން ޖަލަށް ގޮސްގެން ބައްދަލުވުންތައް ބާއްވަން ހުއްދަ ދޭން ފަށައިފި\nމާލޭ ޖަލު: ޖަލަށް ޒިޔާރަތް ކޮށްގެން ވަކީލު ބައްދަލުވުންތައް ބޭއްވުމުގެެ ހުއްދަ ވަނީ ދޭން ފަށާފައި ފޮޓޯ -- މިހާރު\nވަކީލުން ޖަލަށް ޒިިޔާރަތް ކޮށްގެން ވަކީލު ބައްދަލުވުންތައް ދޭން ފަށައިފި އެވެ.\nކޮވިޑް-19 އާ ގުޅިގެން ވަކީލުން ޖަލަށް ގޮސްގެން ބައްދަލުވުންތައް ކުރިއަށް ގެންދަން ފުރުސަތު ދިނުން ކަރެކްޝަނަލް ސާވިސް އިން އޮތީ މަޑުޖައްސާލައިފަ އެވެ. އެހެން ނަމަވެސް ޚާއްސަ ހާލަތްތަކުގައި އެ ފުރުސަތު ކަރެކްޝަންސް އިން ފޯރުކޮށްދެ އެވެ.\nކަރެކްޝަންސް އިން ނެރުނު ބަޔާނެއްގައި ވަނީ މިއަދުން ފެށިގެން ޖަލަށް ގޮސްގެން ވަކީލު ބައްދަލުވުންތައް ބޭއްވުމުގެ ފުރުސަތު ދޭނެ ކަމަށާއި އެކަމަކު ކ. މާފުށީ ޖަލާއި ހިންމަފުށީގައި ހުންނަ އައްސޭރި ޖަލަށް ޒިޔާރަތް ކުރުމަށްޓަކައި ހެލްތު ޕްރޮޓެކްޝަން އޭޖެންސީ (އެޗްޕީއޭ) އިން ނަގަން ޖެހޭ ހުއްދަތައް ނަގަން ޖެހޭނީ އެ މީހަކު އަމިއްލަ އަށް ކަމަށެވެ. އަދި އެގޮތަށް ހަމަޖެއްސިޔަސް، ވީޑިއޯ ކޮންފަރެންސް މެދުވެރިކޮށް ބައްދަލުވުންތައް ކުރިއަށް ގެންދިއުމުގެ ފުރުސަތު އަދިވެސް އޮންނާނެ ކަމަށް އެ ބަޔާނުގައިވެ އެވެ.\nމީގެ އިތުރުން އެއްވެސް ޖަލަކުން ކޮވިޑް-19 އަށް މީހަކު ޕޮޒިޓިވް ވެއްޖެ ނަމަ، ޖަލަށް ޒިޔާރަތް ކުރުމުގެ ފުރުސަތު ވަކީލުންނަށް ދިނުން ހުއްޓާލާނެ ކަމަށް ވެސް އެ ބަޔާނުގައިވެ އެވެ.\nޖަލަށް ޒިޔާރަތް ކުރުމުގެ ފުރުސަތު ވަކީލުންނަށް ދިނުން ކުރިން ހުއްޓާލާފައި އޮތަސް، ޚާއްސަ ހާލަތްތަކުގައި ކޯޓުން އަންގައިގެން އެ ފުރުސަތު ދީފައިވެ އެވެ. ޖަލުގައި ހުންނެވި ކުރީގެ ރައީސް އަބްދުﷲ ޔާމީންގެ ވަކީލުންނަށް އެ ފުރުސަތު ދިނީ އެމަނިކުފާނުގެ އިސްތިއުނާފް ޝަރީއަތުގައި ހައި ކޯޓުން އެންގުމުންނެވެ.\nގައިދީން ވަކީލުން ކަރެކްޝަނަލް ސާވިސް ޖަލުތައް\nކޮންމެވެސް އެއްޗެކޭ ވިދާޅުވެ ބޭރަށް ނުކުންނަވާނެ ކަމަށް ލަފާ ކުރެވެނީ.


Hulhumale' Ga 4,000 Housing Unit Alhan 227 Million Dollar Ge Loan Ebbasvumehga Soi Koffi - Vaguthu\nހުޅުމާލެ ދެ ވަނަ ފިޔަވަހީގައި 4،000 ހައުސިން ޔުނިޓް އެޅުމަށް ފަހި ދިރިއުޅުން ކޯޕަރޭޝަން ލިމިޓެޑާއި އިންޑިއާގެ ބޮޑު ދެ ކުންފުންޏަކާ ދެމެދު އިންޑިއާގެ އެގްޒިމް ބޭންކްގެ ފަރާތުން ލޯން އެއްބަސްވުމެއްގައި މިއަދު ސޮއިކޮށްފިއެވެ.\nމި މަޝްރޫއުގެ ކޮންސްޓްރަކްޝަން މަސައްކަތް މީގެކުރިން ހަވާލުކޮށްފައި ވަނީ ޖޭއެމްސީ ޕްރޮޖެކްޓްސް ލިމިޓެޑް އާއި ނެޝަނަލް ބިލްޑިންސް ކޮންސްޓްރަކްޝަން ކޮމްޕެނީ (އެންބީސީސީ) އާއެވެ. މި މަޝްރޫއުގެ ދަށުން އެޅުމަށް ހަމަޖެހިފައި ވަނީ ތިން ކޮޓަރި އަދި ތިން ފާހަނާގެ 2،800 ޔުނިޓް އަދި ދެ ކޮޓަރި އަދި ދެ ފާހަނާގެ 1،200 ޔުނިޓެވެ. މި މަޝްރޫއަށް 227 މިލިއަން ޑޮލަރު ހަރަދު ކުރުމަށް ވަނީ ހަމަޖެހިފައެވެ.\nވާޗުއަލްކޮށް ބޭއްވި މި ބައްދަލުވުމުގައި އިކޮނޮމިކް މިނިސްޓަރު ފައްޔާޒް އިސްމާއިލް އާއި ފިނޭންސް މިނިސްޓަރު އިބްރާހިމް އަމީރު އާއި ރާއްޖެއަށް ކަނޑައަޅާފައިހުންނަ އިންޑިޔާގެ ސަފީރު ސަންޖޭ ސުދީރު ބައިވެރިވެވަޑައިގެންނެވިއެވެ.\nމި ރަސްމިއްޔާތުގައި މިނިސްޓަރު ފައްޔާޒް ވިދާޅުވީ ބޯހިޔާވަހިކަމަކީ ސަރުކާރުން ހާއްސަ އިސްކަމެއް ދޭ ކަމެއް ކަމަށް ވިދާޅުވެފައެވެ. އަދި އިތުރު 4،000 ޔުނިޓް ހެޔޮ އަގުގައި ލިބުމަކީ ރައްޔިތުންނަށް ލުއިތަކެއް ލިބި އިގްތިސާދަށް ހެޔޮ ބަދަލެއް ގެނެވޭނެ ކަމެއް ކަމަށް ވިދާޅުވިއެވެ.\nފިނޭންސް މިނިސްޓަރު އަމީރު ވިދާޅުވީ މިއީ އެހެން މަޝްރޫއުތަކާ އަޅާ ބަލާ އިރު އަގު ހެޔޮ، ތަނަވަސް ޔުނިތްތަކެއް އިމާރާތް ކުރެވޭ މަޝްރޫއެއް ކަމަށެވެ.\nމި މަޝްރޫއު އެންބީސީސީ އާ ހަވާލުކޮށް އެއްބަސްވުމުގައި ސޮއި ކުރެވިފައިވަނީ މިދިޔަ ފެބްރުއަރީ ދެ ވަނަ ދުވަހުއެވެ. އަދި ޖޭއެމްސީއަށް މަޝްރޫއު ހަވާލު ކުރީ މާޗް އަށް ވަނަ ދުވަހުއެވެ. މި2މަޝްރޫއު ގެދަށުން އިމާރާތްކުރެވޭ ދެ ކޮޓަރީގެ ޔުނިޓްތަކުގެ ބޮޑު މިނުގައި 650 އަކަފޫޓް ހުންނާއެވެ. އަދި ތިން ކޮޓަރީގެ ޔުނިޓްތަކުގެ ބޮޑު މިނުގައި 900 އަކަފޫޓޫ ހުންނާނެއެވެ.\nޖޭއެމްސީން އެޅި ހައުސިން ޔުނިޓްތަކެއް.\nއިންޑިއާގެ ހައި ކޮމިޝަނުން ނެރުނު ބަޔާނެއްގައި ބުނީ ޖޭއެމްސީ ޕްރޮޖެކްޓްސް ލިމިޓެޑާއި އެންބީސީސީއަކީ ޕްރޮޖެކްޓް މެނޭޖްމަންޓް، ރިއަލް އެސްޓޭޓް ޑިވެލޮޕްމަންޓް މަސައްކަތްކުރުމުގެ ތަޖުރިބާ އިންޑިއާ އަދި ބޭރުގެ އެހެން ގައުމުތަކުގައި ވެސް ލިބިފައިވާ ކުންފުނިތަކެއް ކަމަށެވެ.\nމިދެ ކުންފުނިން ވަނީ މިއަހަރުގެ ތެރޭގައި އެފްޑީސީއާއެކު އިންޖިނިއަރިންގ، ޕްރޮކިޔޯމަންޓް އެންޑް ކޮންސްޓްރަކްޝަން (އީޕީސީ) އެއްބަސްވުމުގައި ސޮއިކޮށްފައެވެ. މިއަދުގެ ބަޔާޒް ކްރެޑިޓް އެއްބަސްވުމާއެކު އަމަލީ މަސައްކަތް ވަގުތުން ފެށިގެން ދާނެ ކަމަށް ހައި ކޮމިޝަނުން ބުންޏެވެ.\nއެންބީސީސީން އެޅި ހައުސިން ޔުނިޓްތަކެއް.\nއިންޑިއާގެ ހިލޭ އެހީގެ ދަށުން އައްޑޫގައި ޕޮލިސް އެކަޑަމީ އިމާރާތް ކުރަމުން ދަނީ ވެސް އިންޑިއާ ސަރުކާރުގެ ބްލޫ ޗިޕް ކުންފުނި ކަމަށްވާ އެންބީސީސީ އިންނެވެ. އެ ކުންފުނިން ވަނީ ޕޯޓް ލުއިސްގައި މޮރިޝަސްގެ ސުޕްރީމް ކޯޓު ވެސް އަޅައިފައެވެ.\nމީގެއިތުރުން އެފްރިކާގެ ނިގަރ ސްޓޭޓްގައި މަހާތުމާ ގާނދީ އިންޓަނެޝަނަލް ކޮންވެންޝަން ސެންޓަރު އެ ކުންފުނިން ވަނީ ބިނާކޮށްފައެވެ. މިދިޔަ އަހަރު ބޭއްވި އޯގަނައިޒޭޝަން އޮފް އިސްލާމިކް ކަންޓްރީޒްގެ މިނިސްޓަރުންގެ ކޮންވެންޝަން ބޭއްވީ މި ސެންޓަރު ގައެވެ.\nޖޭއެމްސީ އަކީ އިންޑިއާގެ އެއްމެ ބޮޑު އެއް އީޕީސީ ކުންފުނިއެެވެ. ތިން ގަރުނުގެ ތަޖުރިބާހުރި ޖޭއެމްސީއަކީ ރިއަލް އެސްޓޭޓް ޑިވެލޮޕްމަންޓް އަދި ދަތުރުފަތުރު ނިޒާމް ގާއިމްކުރުން، ލޭންޑް އެންޑް ވޯޓަރ ކޮންސްޓްރަކްޝަން އަދި އަރބަން އިންފްރާސްޓްރަކްޗާގެ މަސައްކަތަށް ޝައުގުވެރިކަން ހުންނަ ކުންފުންޏެކެވެ.\nބޯހިޔާވަހިކަން ބޭނުންވެފައި ތިބި މީހުންނަށް ހިޔާވަހިކަން ހޯދައި ދިނުމަކީ ރައީސް އިބްރާހިމް މުހައްމަދު ސޯލިހްގެ ސަރުކާރުން އެންމެ އިސްކަމެއް ދީގެން ކުރަމުން އަންނަ އެއް މަސައްކަތެވެ. އެފަދަ ބައެއް މަޝްރޫއުތައް ހިންގަން ބައެއް ކުންފުނިތަކާ މީގެކުރިން ވެސް ވަނީ ހަވާލުކޮށްފައެވެ. އޭގެ ތެރޭގައި އިންޑިއާގެ ބައެއް ކުންފުނިތައް ވެސް ހިމެނެއެވެ.\nމި ސަރުކާރުގެ އަމާޒަކީ ވެރިރަށް މާލެ ސަރަހައްދުގައި 15،000 ހައުސިން ޔުނިޓް އެޅުމެވެ.\nސެޕްޓެމްބަރު 23, 2021 12:58\nކޮންދުވަހަކުން ބާ ތިޔަ ކަން ނިމޭނީ އައްޑުގައި އަޅާ ތަނެކޭ އެއްފަދައިން ތިޔަ ތަން ވެސް އެހެން ކަންނޭގެ ވާނީ\nސެޕްޓެމްބަރު 23, 2021 16:42\nނުވާނެ ތިކަމެއް ކޮބާ އަޅަން ބުނި ބުރިޖް ހޭ ހެ މީ ކުކުޅު ހާތަ ބުއްދިޔެއްނެތި މިމިހުންގެ އަވާގަ ޖެހެން ވީ ކަމެއް ކުރެވުނުކަމެއް ހަރާން މާލޭމީހުން ބޯކާލާނެ މޮޅު އުކުޅެއް ހަދާލީ ދިވެރިރައްޔިތުންގެ ޓެކުސް ފައިސާއިން ކުރާކަމެއްވިއްޔާ ދިވެހި ކޮންމެރައްޔިތަކަށް ވާންޖެހޭނީ ހަމަހަމަ\nސެޕްޓެމްބަރު 23, 2021 13:11\nކިހާވަރަކަށް ތޯ އަގުތައް އުޅެނީ . ނޫސްވެރިންވެސް ހަބަރުހަދާއިރު ތަންކޮލޭއް ތަފުސީލު ކޮށްލަބަލަ. ޢޭރުން ދޯ މިކަމުގައި މައުލޫމާތު ލިބޭނީ .\nސެޕްޓެމްބަރު 23, 2021 13:14\nއަޅަން އަޅަން ނުކިއާ އަޅާބަލަ ނިކަން\nސެޕްޓެމްބަރު 23, 2021 13:20\nމަދަމާ ނޫން އަނެއްދުވަހު ނަގާ ވޯޓަށްޓަކައި ކުރެވޭހަކަންތައް. ކައުންސިލް އިންތިޚާބަށް ހޭބޯނާރާ އެޅިހާ ބިންގާތަށް ވަނީ ވަތަށް. ބައެއްތަންތަން އިމާރާތްކުރަން ރައްޔިތުންގެ ކިޔާލުހޯދަން ހަމަ މިވޮޓަށްޓަކައި މިހާރު ހުޅުވާލައިފި. ރައްޔިތުންނޭ ހެއަރާތިބޭތި.\nސެޕްޓެމްބަރު 23, 2021 13:46\nކޮންތަނެއްގަތޯ އަޅަނީ ކިތައްބުރިއަށްތޯ ކިތައްޓަވަރުތޯ މިމަޢުލޫމާތު ވަގުތުން ފަށަންޏާ ލިބެންޖެހޭނެ. ކޮބާތޯ އެމަޢުލޫމާތު\nސެޕްޓެމްބަރު 23, 2021 15:14\nފަގީރުކޮއެވެސް މުއްސަނދި އަދި ސިޔާސީ ވެރިންގ އަތުން ނަގާ ޓެކްސް އުނިވުމެއްނެތި އެއްވަރަށް ދައުލަތަށް ދެމުން މިދަނީ... ނަމަވެސް އަތޮޅުތެރޭގައި ދިރިއުޅޭ ފަގީރުކޮއެމެން ވަންނާނެ ބޯހިޔާވަހިކަމެއްނެތް ދެންމެދެންމެ ހީވި.... މިފަހަރު އެމް.ޑީޕީ ސަރުކާރެއްގައި ގޯތިގަނޑުގައި ގެއެއް އަޅައިދީ އުއްމީދު ހަޤީގަތަށް ވެއްޖެހެން.... އަހަރެމެން ގަންނުވާ ފޯމްތަކާއި ސިޓީތައްފުރާ މިނިސްޓްރީއަށް ވަނީ ފޮނުވާފަ... ކައުންސިލުން ބުނީ....\nސެޕްޓެމްބަރު 23, 2021 15:31\nއިންޑިއާ އަށް ލާރިވެއްދުމުގަ ދެއްތޯ..\nސެޕްޓެމްބަރު 23, 2021 15:35\nމިސަރުކާރުން އަޅާފުލެޓް ދާނީ އަޑިއައް އެހެންވީމާ އެނުފެންނަނީ މިހާރު ވިލިމާލެ ބުރިޖްވެސްދަނީ ކުރިއައް މަސައްކަތްކުރަނީ އިބުރާގެނައި ޖިންނިންގެ ލަޝްކަރަކުން އެހެންވީމަނުފެންނަނީ\nސެޕްޓެމްބަރު 23, 2021 15:36\nމި ސުވާލުތަކަށް ޖަވާބު ހޯދާލަ ދީބަލަ ކޮންމެވެސް ނޫސްވެރިޔަކު.\n1. ތިޔަބުނާ އަގަކީ މަސައްކަތުގެ ކިހާ މިންވަރެއް ނިންމަން ނަގާ އަގުކަން.\n2. މި މަސްރޫއުގެ ދަށުން އަޅަނީ ކިހާ އުސްމިނެއްގެ، ކިތައް އިމާރާތްކަން.\n3. މި ނެގުނު ލޯނަކީ، ކިހާ މުއްދަތަކުން ދައްކަންޖެހޭ އަދި ކިހާ ވަރެއްގެ އިންސްޓްރެސްޓެއް އަރާ ލޯނެއްކަމާއި، ގްރޭސް ޕީރިއަޑް އަކީ ކޮބައިކަން.\n4. ތިޔަތަނުން ފްލެޓެއްގެ މަހުފީގެ ގޮތުގައި ދައްކަންޖެހޭނެ ކަމަށް ލަފާ ކުރެވެނީ ކިހާ ވަރެއްކަން.\nމިހާވަރު އެނގުނީމަ ދެން އެނގޭނީ ތިޔަ މަސްރޫޢުއާއި ދޭތެރޭގައި އެއްޗެކޭ ބުނަން.\nސެޕްޓެމްބަރު 23, 2021 15:54\nމި ސަރުކާރަކަށް ފުލެޓެއް ނޭޅޭނެ\nސެޕްޓެމްބަރު 23, 2021 16:38\nޔާމީނުގެ ވެރިކަމުގަ ބިމުއަޑީގެ ކޮންކްރީޓް ނިންމި 4000\nސެޕްޓެމްބަރު 23, 2021 17:06\n10 އަހަރުންވެސް ނުނިމޭނެ ކަޅުސާބޮއެބޮއެތިބޭނީ ރަށުން ކޮއްތުއައްނަންދެން އިންޑިއާ ކުންފުނިތަކުން ރާއްޖޭގަ ހިންގިމަދު ފުރޮޖެކުޓްތައް ބެލީމައެގޭނެ ފިނިށިންއައްދާއިރު ހީވާނީ ކުރޮޅިއެއްހެން\nސެޕްޓެމްބަރު 23, 2021 17:37\n227 މިލިއަނަށް 4000 ފްލެޓް އަޅާފައި އެ ފުލެޓްތަކުގެ ވެރިން 20 އަހަރުން އޭގެ އަގު ސަރުކާރަށް ދައްކާނަމަ މަހަކަށް ޖެހޭނީ 3700 ރުފިޔާ. ވީމާ މަހަކު ކޮންމެ ފުލެޓަކުން 8000 ރުފިޔާ ނަގާގެން ސަރުކާރުން ތިކަނީ އަލިފާނެއްނޫންތަ؟ ސިޔާސީ މީހުންގެ އަންބޮނޑި ބޮޑުކުރަން ރައްޔިތުންނަށް އޮޅުވާލުން ނޫންކަމެއް ނެތް!\nސެޕްޓެމްބަރު 23, 2021 17:58\n12ހާސް އެޅިއަސް ވޯޓެއް ނު ދޭނަން


Kaiveni dhemi onnan beynun nama geythereyge masaiykaiythah bahaalaigen kurey\nކައިވެނި ދެމިއޮންނަން ބޭނުންނަމަ ގޭތެރޭގެ މަސައްކަތްތައް ބަހާލައިގެން ކުރޭ\n21 ޖޫން 2020 - 08:19:43\nދިރާސާ އަކުން ދައްކާ ގޮތުން ގޭތެރޭގެ މަސައްކަތުގައި ފިރިމީހާ އެހީ ވާނަމަ އެ ކައިވެނި ނުރޫޅި ގިނަ ދުވަހަށް ދެމި އޮތެ އެވެ.\nވަރީގެ ނިސްބަތް އެހާ މައްޗަށް އަރާފައި ވަނީ ކީއްވެތޯ ބެލުމަށްޓަކައި މިސޫރީ ޔުނިވާސީޓީގެ ޕްރޮފެސަރަކު ކުރިއަށް ގެންދިޔަ ދިރާސާއިން ދައްކާ ގޮތުން ކައިވެނި ކޮށްގެން އުޅޭ ދެމަފިރިންގެ ތެރެއިން 40 އިންސައްތަ އަންހެނުން ވެސް އުޅެނީ ފުލްޓައިމް ވަޒީފާގަ އެވެ.\nއެދިރާސާއިން ދައްކާގޮތުން ދަރިންގެ ކަންކަމުގައި ފިރިމީހާ އެހީވެދޭ ނަމަ ނުވަތަ ދަރީގެ ކަންކަމުގައި ފިރިމީހާ އުޅޭނަމަ އެ ދެމަފިރިންގެ ގުޅުން އިތުރަށް ވަރުގަދަވެ ލޯބި އިތުރުވެ އެވެ. ދިރާސާގައި ބައިވެރިވި ގިނަ އަންހެނުން ބުނާ ގޮތުން ދަރިން ދެކެ ލޯބިވާ ފިރިންނާމެދު އޮންނަ ލޯބި އިތުރުވެ އެވެ.\nހަމަ އެއާއި އެކު ގޭތެރެ ސާފު ކުރުމާއި ކެއްކުން ފަދަ ކަންތައްތައް ދެ މީހުންނަށް ބަހާލައިގެން ކުރުމުން ދެމީހުންގެ މެދުގައި ޖެހޭ މައްސަލަތައް ކުޑަ ކޮށްދީ އެކަކު އަނެކަކުދެކެ ރުޅިއައުން މަދުކޮށްދޭ ކަމަށް ދިރާސާއިން ދައްކަ އެވެ. އަދި މިފަދަ އަރާރުންތައް މަދުވުމުން ދިރިއުޅުމުގައި ދެ މަފިރިންވެސް އުޅެނީ ހިތްހަމަޖެހިގެން ކަމަށް ދިރާސާއިން ދައްކަ އެވެ.\nގޭތެރޭގެ މަސައްކަތްތަކާއި ދަރިންގެ ކަންތައްތައް ބަހާލައިގެން ނުވަތަ ދެމަފިރިން އެކުގައި ކުރާ އިރު، ކޮންމެހެން ދެ މީހުން އެއްވަރަކަށް ކަންތައްތައް ކުރުން މުހިންމު ނޫންކަމަށް ދިރާސާ ކުރިއަށް ގެންދިޔަ ޕްރޮފެސަރު ބުނެއެވެ. އަދި މީގައި ދެމީހުން އެއްވަރަކަށް ގޭތެރޭގެ މަސައްކަތް ކުރުމަށް ވުރެ މުހިންމީ 'ޑިވިޝަން އޮފް ލޭބާ' ކަމަށް ޕްރޮފެސަރު ވަނީ ބުނެފަ އެވެ.


ދެއްލީގައި ކޮވިޑް ޖެހިގެން މަރުވާ މީހުންގެ އަސްލު އަދަދު ސިއްރު ކުރާ ކަމުގެ ތުހުމަތު! – Dhen.mv\nދެއްލީގައި ކޮވިޑް ޖެހިގެން މަރުވާ މީހުންގެ އަސްލު އަދަދު ސިއްރު ކުރާ ކަމުގެ ތުހުމަތު!\nJune 12, 2020 - 11:44 pm\nއިންޑިއާގެ ވެރިރަށް ނިއު ދެއްލީގައި ކޮވިޑް ޖެހިގެން މަރުވާ މީހުންގެ އަދަދު ސިއްރު ކުރާ ކަމުގެ ތުހުމަތުތަކެއް ކުރެވެން ފަށައިފިއެވެ.\nރަސްމީ ތަފާސްހިސާބުތައް ދައްކާ ގޮތުން މިދިޔަ ބުރާސްފަތި ދުވަހާ ހަމައަށް ދެއްލީގައި ކޮވިޑް ޖެހިގެން މަރުވި މީހުންގެ އަދަދަކީ 984 އެވެ. ނަމަވެސް ބައިވަރު ޑޮކްޓަރުންނާއި ހޮސްޕިޓަލުތަކުން ތުހުމަތުކުރާ ގޮތުގައި ރަސްމީ އަދަދުތަކަސް ވުރެ ގިނަ މީހުން ކޮވިޑް ޖެހިގެން ވަނީ މަރުވެފައެވެ.\nމުނިސިޕަލް ކޯޕަރޭޝަން އޮފް ދެއްލީ(އެމްސީޑީ) އިން ބުނި ގޮތުގައި މަދުވެގެން 2098 މީހަކު ކޮވިޑް ޖެހިގެން ދިއްލީން ވަނީ މަރުވެފައެވެ.\nއެމްސީޑީގެ ޗެއާޕާސަން ޖެއި ޕްރަކާޝް ބުނި ގޮތުގައި ދެއްލީގައި ހުންނަ ތިން އެމްސީޑީ އޮފީހުން ލިބުނު މައުލޫމާތުން އެނގުނު ގޮތުގައި މާރޗު މަހުން ފެށިގެން ޖޫން 10 ވަނަ ދުވަހާ ހަމައަށް ކޮވިޑް ޖެހިގެން މަރުވި 2098 މީހަކު ވަނީ އަންދާލާފައެވެ.\nރަސްމީ އަދަދުތަކާ އަންދާލާ މީހުންގެ އަދަދުތަކާ ދިމާ ނުވުމުގެ ސަބަބުން ދެއްލީގެ ސަރުކާރުން ވަނީ ކޮވިޑަށް ޝައްކު ކުރެވިގެން މަރުވާ މީހުންގެ ޓެސްޓު ނުހަދަން ނިންމާފައެވެ. ނަމަވެސް އިންޑިއަން ކައުންސިލް އޮފް މެޑިކަލް ރިސާޗުން ވަނީ މި ނިންމުން ބާތިލު ކޮށްފައެވެ. އެ ކައުންސިލުން ބުނީ މަރުވާ މީހުންނާއި ދިރިތިބި މީހުންގެ ތެރެއިން ވެސް ކޮވިޑަށް ޝައްކުވާ އެންމެން ވެސް ޓެސްޓު ކުރަން ޖެހޭނެއެވެ.\nމީގެ އިތުރުން ދެއްލީގެ ސަރުކާރުން ވަނީ މިދިޔަ މަހުން ފެށިގެން ކޮވިޑް ޖެހިގެން ހޮސްޕިޓަލުގައި މަރުވާ މީހުންގެ ޑޭޓާ ކޮންމެ ދުވަހަކު އާންމު ކުރުން ވެސް ހުއްޓާލާފައެވެ.\nކޮވިޑް-19އާ ގުޅިގެން އިންޑިއާގައި އަޅާފައިވާ ފިޔަވަޅުތައް ލުއި ކުރުމާއެކު، ދިއްލީގައި ބަލި ޖެހޭ މީހުންގެ އަދަދު ވަނީ އިތުރު ވާން ފަށާފައެވެ.\nޑޮކްޓަރުން ލަފާ ކުރާ ގޮތުގައި ކުރިއަށް އޮތް ހަފްތާ ތަކުގައި ދިއްލީ އިން ފެންނަ ކޭސްތައް އިތުރު ވަމުންދާނެއެވެ. އެޤައުމުގެ ޑެޕިއުޓީ ޗީފް މިނިސްޓަރ މަނީޝް ސިސޯޑިއާ ވިދާޅުވި ގޮތުގައި ޖޫން މަހުގެ ނިޔަލަށް އެ ޤައުމުގައި ބަލި ޖެހިފައިވާ މީހުންގެ އަދަދު 550،000 އަށް އަރާފާނެއެވެ.


Covid-19: Virusge dhevana bureh aisdhaanetha?\nކޮވިޑް-19ގެ ދެވަނަ ބުރެއް އަތުވެދާނެކަމުގެ ބިރު\nކޮވިޑް-19: ވައިރަސްގެ ދެވަނަ ބުރެއް އައިސްދާނެތަ؟\nވައިރަސް އަލުން ތަޖުރިބާކުރަން ޖެހިދާނެކަމަށް ބެލެވޭ ޤައުމުތަކުގެތެރޭގައި ހިމެނެނި އިރުމަތީ އޭޝިޔާގެ ޤައުމުތައް\nދިފާޢުވާނެ ވެކްސިންއެއް ނެތްނަމަ ކޮވިޑް-19 ގެ ދެވަނަ ބުރަކާއި ކުރިމަތިލާންޖެހިދާނެ\nދެވަނަބުރަކުން ސަލާމަތްވުމަށް އާބާދީއެއްގެ އެންމެން ވައިރަސްއަށް ހޭނެންޖެހޭ\nކ. މާލެ | 25 އޭޕްރިލް 2020 | ހޮނިހިރު 17:52 | 2,306\nޞިއްހީ ޚިދުމަތްތެރިން ޑިސްއިންފެކްޓްކުރުމުގެ މަސައްކަތުގައި - ސައުދީ ގެޒެޓް\nދުނިޔޭގެ އެކި ކަންކޮޅުތަކުގައި ނޮވެލް ކޮރޯނާވައިރަސް(ކޮވިޑް-19) ވަކި ހިއްޕާލާފައިވާއިރު، އެޤައުމެއްގެ ފެންވަރުން ދަނީ ވައިރަސްއާއި ހަނގުރާމަކުރަމުންނެވެ. މިކަމުގައި ދުނިޔޭގެ އަދި ޞަރަޙައްދީ ކަމާއި ގުޅުންހުރި ޖަމްޢިއްޔާ ޖަމާޢަތްތަކާއި، އެކުވެރި ދައުލަތްތަކުގެ އެހީތެރިކަން ޤައުމުތަކުން ދަނީ ހޯދަމުންނެވެ. ބައެއް ޤައުމުތަކުން ހަރުކަށި އުޞޫލުތައް ތަންފީޒުކުރަމުންދިޔަނަމަވެސް، ވައިރަސްއިން މިންޖުވުން ވެފައިވަނީ ބޮޑު ގޮންޖެހުމަކަށެވެ. ގިނަ ޤައުމުތަކުން ޞަރަޙައްދީ އެއްގަމާއި، ކަނޑާއި ވައިގެ އިންތައް ބަންދުކޮށް، އަރާނުފޭބޭ އުޞޫލުތައް ތަންފީޒުކުރުމަށްފަހު މިހާރު ވަނީ ހިންދަމާލާފައެވެ.\nޤައުމުތަކުން ކަމާއި ގުޅުންހުރި އުޞޫލުތައް ތަންފީޒުކުރުމަށް ފަހު ހިންދަމާލައިގެން ތިބި ނަމަވެސް، ޞިއްޙީ ފަންނީ މާހިރުންދަނީ ކޮވިޑް-19 ގެ ދެވަނަ ބުރެއް އައިސްދާނެކަމާމެދު ކަންބޮޑުވުން ފާޅުކުރަމުންނެވެ. ބައެއް ޤައުމުތަކުން ފެންނަ މަންޒަރުތަކައް ރިޢާޔަތްކޮށް ސައެންސްގެ ހޯދުންތަކުގެ އަލީގައި ފަންނީ މާހިރުންނާއި މުފައްކިރުންދަނީ ކޮވިޑް-19 ގެ ދެވަނަ ބުރެއް އައިސްދާނެކަމަށް އަންދާޒާކުރައްވަމުންނެވެ.\nއެމެރިކާގެ ސެންޓަރސް ފޮރ ޑިޒީސް ކޮންޓްރޯލް އެންޑް ޕްރިވެންޝަން ގެ ޑިރެކްޓަރ ރެޑްފީލްޑް ވިދާޅުވީ އަންނަ ފިނު މޫސުމުގައި އެމެރިކާއަށް ކޮވިޑް-19 ގެ ދެވަނަ ބުރެއް އައިސްދާނެކަމަށް ބެލެވޭކަމަށާއި، ދެވަނަ ފަހަރު އަންނައިރު މިހާރު ތަޙައްމަލުކުރަމުންދާ ވަރަށް ވުރެ ވަރުގަދަޔަށް ބަލި އަންނާނެކަމަށެވެ.\n"އަންނަ ފިނި މޫސުމުގައި އެމެރިކާއަށް ވައިރަސްގެ އިތުރުބުރެއް އައިސްދާނެ. އަހަރުން މިހާރު މިތަޙައްމަލުކުރަމުންދާ ޙާލަތައްވުރެ ދަތި އުދަނގޫ ދުވަސްތަކެއް ތަޖުރިބާކުރަން ޖެހިދާނެ"\nކޮވިޑް-19 ގެ ދެވަނަ ބުރެއް އަތުވެދާނެތަ؟\nދިރާސާކުރާ ފަރާތްތަކުން ވަނީ ކޮވިޑް-19 އާއި 1918ގައި ތަޖުރިބާކުރި ސްޕެނިޝް ފްލޫގެ ބަލިމަޑުކަމާއި އަޅާ ކިޔަމުންނެވެ. ސްޕެނިޝް ފްލޫގައި 50 މިލިއަން މީހުން މަރުވާނެކަމަށް އަންދާޒާކުރިއެވެ. ސްޕެނިޝް ފްލޫ އެއްއަހަރުދުވަހުގެ ތެރޭގައި ތިން ބުރަކަށް އައެވެ. އަދި ފުރަތަމަ ފަހަރަށް ވުރެ ދެވަނަ ފަހަރު ނުރައްކާތެރިކަމަށް އޭރުގެ ކިޔެކިޔުންތަކުން އެނގެން އެބައޮތެވެ.\nއިނގިރޭސިވިލާތުގެ މަޝްހޫރު އޮކްސްފޯރޑް ޔުނިވަރސިޓީގެ ޕްރޮފެސަރ ޖޭމްސް ނެއިސްމިތު ވިދާޅުވެފައިވަނީ، ކޮވިޑް-19އިން ދިފާޢުވާނެ ވެކްސިންއެއް އީޖާދު ނުކުރެވޭހާ ހިނދު، ކޮވިޑް-19 ތަކުރާރުކޮށް ތަޖުރިބާކުރުމުގެ ފުރުޞަތު ބޮޑުކަމަށެވެ.\n"އަޅުގަނޑަށް ވިސްނޭގޮތުގައި، މި ވައިރަސްގެ ނުރައްކާތެރިކަމާއި، އޭގެއިން ލިބެމުންދާ ގެއްލުންތައް ވަކިން ޚާއްޞަކޮށް ވައިރަސް ފެތުރޭ ބާރުމިން އެންމެންނަށްވެސް މިހާރު ވަޒަންކުރެވޭނެ. ވައިރަސްއިން މިފަހަރު މިންޖުނުވެވިއްޖެނަމަ، ދެވަނަ ފަހަރަށް އައުމުގެ ފުރުޞަތު ވަރަށް ބޮޑު"\nދެވަނަ ބުރަކަށް ވައިރަސްއައުން، މިއީ ކިހިނެއްވާ ކަމެއްތަ؟\nބޮޑު ރޯގާއެއް ނުވަތަ ކޮވިޑް-19 ފަދަ ނުރައްކާތެރި ރޯގާއެއް ފެތުރޭއިރު، އާބާދީއެއްގެ ނިޞްބަތުން ގިނަ މީހުން އެވައިރަސްއަކަށް ހޭނޭކަމަށް ދިރާސާކުރާ ފަރާތްތަކުން ބުނެއެވެ. މިފަދަ ގޮތަކައް ވައިރަސްއަކަށް ނުވަތަ ރޯގާއަކަށް ހޭނޭނެ ދެގޮތެއް އޮވެއެވެ. މިކަން ކާމިޔާބުކުރެވޭނެ ފުރަތަމަ ގޮތަކީ،މުޅި އާބާދީއަށް އެ ރޯގާ ޖެހުމެވެ. މާނައަކީ ގިނަބަޔަކު ރޯގާގައި މަރުވެގެން ދިއުމެވެ. ދެވަނަ ގޮތަކީ ރޯގާއިން ދިފާޢުވާ ވެކްސިންގެ އެހީގައި ބަލިޖެހުމުގެ ކުރިން އިންފެންޝަންގެ ވަރުދެރަކުރުންކަމަށް ދިރާސާކުރާ ފަރާތްތަކުން ބުނެއެވެ.\nމިހާރު ދުނިޔޭގައި ތަޖުރިބާކުރަމުންދާ މިދާ ކޮވިޑް-19ގެ ނުރައްކާތެރި ޙާލަތައް ބަލާއިރު،ވައިރަސްއިން ދިފާޢުވާނެ ވެކްސިންއެއް އާންމުންނާއި ހަމަޔަށް ފޯރަން އަދި މަސްތަކެއް ނަގާނެއެވެ. ކޮވިޑް-19 ދިރާސާކުރަމުންދާ ދުނިޔޭގެ ގިނަ ފަންނީ މާހިރުންނާއި ތަޖުރިބާކާރުން އިތިފާޤުވާގޮތުގައި، ޤައުމުތަކުން ތަންފީޒުކުރަމުންދާ "އަރާފޭބުން މަނާކުރުން" އުޞޫލު ތަންފީޒުކުރުން ހުއްޓާލުމާއެކު، ކޮވިޑް-19 އިންފެކްޝަން ތަކުރާރުކޮށް ތަޖުރިބާކުރަން ޖެހިދާނެއެވެ.\nކޮވިޑް-19 ދެވަނަ ފަހަރަށް ތަޖުރިބާކުރުމުގެ ފުރުޞަތު އޮތް ޤައުމުތައް:\nކޮވިޑް-19 އެންމެ ފުރަތަމަ ފެނުނު ޗައިނާއިން ވަނީ މިދިޔަ ހޯމަ ދުވަހު އެޤައުމުގެ ހާބިން ސިޓީއަށް އަރާ ފޭބުން މަނާކޮށްފައެވެ. 10 މިލިއަން މީހުންގެ އާބާދީއެއް އޮންނަ މިސިޓީ ބަންދުކުރީ ދެވަނަ ބުރަކަށް ވައިރަސް ފެތުރުމުގެ ބިރު އިހުސާސްވުމުންނެވެ. އެ ސީޓީން 4000 މީހުން ވައިރަސްއަށް ޓެސްޓްކުރިއިރު، 70 މީހުން ވަނީ ވައިރަސްއަށް ޕޮޒިޓިވްވެފައެވެ. އެސިޓީން ފެނުނު އާ ކޭސްތަކަކީ އެމެރިކާގެ ނިއުޔޯކުން އެނބުރި ޤައުމަށް އައި ދަރުވަރެއްގެ ފުށުން ފެތުރުނު ކޭސްތަކެއްކަމަށް ޗައިނާގެ ނެޝަނަލް ހެލްތު ކޮމިޝަނުން ބުނެއެވެ.\nކޮވިޑް-19 އިން ދިފާޢުވާނެ ވެކްސިންއެއް ނެތި އަދި ވައިރަސްއަށް މުޖުތަމަޢު ނުހޭނި އޮތް ދެވަނަ ޤައުމަކީ ސިންގަޕޫރެވެ. ކުއްލިއަކަށް ދެވަނަ ބުރަކަށް އެޤައުމުގައި ވައިރަސް ފެތުރުމުގެ ފުރުޞަތު އެބައޮތްކަމަށް ދިރާސާކުރާ ފަރާތްތަކުން ބުނެއެވެ. ވައިރަސް ސިންގަޕޫރުން ފުރަތަމަ ފެނުނުއިރު، ކޮންޓްރޯލް ކުރެވުނުނަމަވެސް، ފަހުން ބިދޭސީ މަސައްކަތްތެރިން ތިބޭ މަރުކަޒަކުން އެތައްހާސް ބިދޭސީން ވައިރަސްއަށް ޕޮޒިޓިވްވުމާއެކު ސިންގަޕޫރާއި މެދު ފަންނީ މާހިރުންކުރި އުންމީދުވަނި ފަނޑުވެގެންގޮސްފައެވެ. ސިންގަޕޫރުގެ ތަޖުރިބާއިން އެނގުނު އެއްކަމަކީ، ކުދި ބައިބޯ އާބާދީއަކުން ބަލިމަޑުކަމެއް ކޮންޓްރޯލް ކުރެވުނުނަމަވެސް، އަލުން އަމބުރާ އަންނައިރު މާ ބާރުމިނުގައި އަންނާނެކަންކަމަށް ފަންނީ މާހިރުން ބުނެއެވެ.\nދެކުނު ކޮރެއާގައި އަލުން ކޮވިޑް-19 އަށް ޓެސްޓްކުރި މީހުންގެ ތެރެއިން އެންމެ ގިނައިން ވައިރަސްއަށް ޕޮޒިޓިވްވެފައިވަނީ އުމުރުން ވިހީގެ އަހަރުތައް ގުނަމުންދާ ޒުވާނުންކަމަށް އެޤައުމުގެ ސެންޓަރސް ފޮރ ޑިޒީސް ކޮންޓްރޯލް އެންޑް ޕްރިވެންޝަން އިން ބުނެފައިވެއެވެ. މިއީ އެޤައުމުގައި ދެވަނަ ބުރަކަށް ކޮވިޑް-19 ފެތުރިދާނެކަސމުގެ އަލާމާތެއްކަމަށް ފަންނީ މާހިރުންވަނީ ބުނެފައެވެ.\nކޮވިޑް-19 ގެ ދެވަނަ ބުރެއް އައުން ހުއްޓުވިދާނެތަ؟\nދުނިޔޭގެ އެކި ޤައުމުތަކުގައި އަރާ ފޭބުން މަނާކޮށް ބޯޑަރުތައް ބަންދުކުރުމުގެ ސަބަބުން ކޮވިޑް-19 ފެތުރުން ކޮންޓްރޯލް ކުރެވެމުންދާއިރު، ހަމަ މި ފިޔަވަޅުތަކުގެ ސަބަބުން އިޤުތިޞާދު ފުނޑި މުޖުތަމަޢުތައް ވަނީ ޢާންމު ދިރިއުޅުމުން މަހުރޫމުވެފައެވެ. އެކަމަކު ސަރުކާރުތަކައް ދެވަނަ ބުރަކާމެދު ވިސްނާނުލާ މިފިޔަވަޅުތައް ލުއިކޮށްލާނީ ކިހިނެއްބާވައެވެ؟. މިއީ މިހާރު ދުނިޔޭގެ ލީޑަރުންނާއި، ޞިއްޙީ މާހިރުން އެންމެ ކަންބޮޑުވާ އަދި އެންމެ ފުންކޮށް ވިސްނާ ސުވާލެވެ.\nކޮވިޑް-19 ގެ ބަލިމަޑުކަން އަލުން އައިސްދާނެތީ އެކަމަށް އޮތް ހިރާސްތައް ކުޑަކުރަން ބަލާއިރު ގިނަ ޤައުމުތަކަކަށް ކުރެވޭނެ މާބޮޑުކަމެއް ނެތެވެ. އެއި ދެބަނަ ބުރަކުން ސަލާމަތްވެވޭނީ އެމުޖުތަމަޢެއްގައި ބަލިފެތުރޭ ނިޞްބަތް ވަކި މިންވަރަކަށް ދަށްކުރެވިގެން ނުވަތަ ބަލިން ދިފާޢުވާނެ ވެކްސިންއެއް ލިބިގެންނެވެ. ބަލި ފެތުރޭ މީހުންގެ އަދަދު އެބުނާ މިންވަރަކަށް މަދުކުރެވިދާނެއެވެ. އެހެންނަމަވެސް، ކޮވިޑް-19 އަށް ވެކްސިންއެއް ހޯދުމަށް ދުނިޔޭގެ ފެންވަރުގައި ކުރަމުން އަންނަ މަސައްކަތައް ބަލާއިރު، އެންމެ އަވަހަށްވެސް ވެކްސިން ޑޯޒެއް ލިބޭނެކަމަށް އަންދާޒާ ކުރެވެނީ އަންނަ ސެޕްޓެންބަރުމަހުގައެވެ. އުފައްދާ ޤައުމުތަކައް ބޭނުންކުރުމަށްފަހު ދުނިޔޭގެ ބާޒާރަށް މި ނެރެވޭނީ ނުވަތަ އެހެން ޤައުމުތަކާއި ހިސާބަށް ވެކްސިން ފޯރާނެދުވަހެއް އަންދާޒާކުރަންވެސް ދައްޗެވެ.\nއާދައިގެ ބަހުރުވައިން ބުނާނަމަ، ބަލިމަޑުކަން ކޮންޓްރޯލް ކުރެވޭއިރު، ބަލިން ފަސޭހަވެފައިވާ މީހުންގެ ނިޞްބަތާއި، އަދި ބައްޔަށް ހޭނިފައިވާ މީހުންގެ ނިޞްބަތައް ބަލާ ދެވަނަ ބުރަށް ބަލިމަޑުކަން އަންނާނެ މިންވަރު ފަންނީ މާހިރުންނަށް ވަޒަންކޮށްލެވޭނެއެވެ. ކެނެޑާ އާއި ހޮލޭންޑުން ހޯދި ހޯދުންތަކައްފަހު އާންމުކޮށްފައިވާ ދިރާސާއިން ދައްކާގޮތުންނަމަ، ވައިރަސްއިން ދިފާއުވާ އެންޓިބޮޑީސް ހުރި މީހުންގެ ނިޞްބަތަކީ %3 އެވެ. ޖަރުމަނުގެ ބައެއް ޞަރަޙައްދުތަކާއި، ފަރަންސޭސި ވިލާތުގައި އެބުނާ އެންޓިބޮޑީސް ހުރި މީހުންގެ ނިޞްބަތަކީ %14 އެވެ.\nހިތާމަޔަކީ އަދިވެސް ކޮވިޑް-19 އިން ދިފާއުވާނެ ވެކްސިންއެއް ނެތުމެވެ. ޤައުމުތަކުން ކިތަންމެ ހިކުމަތްތެރިކަމާއެކު ފިޔަވަޅު އަޅަމުން ދިޔަނަމަވެސް،މިހާރުވެސް ގިނަ ޤައުމުތަކުން ތަހައްމަލުކުރަމުންދަނީ ދަތި އުދަނގޫ ޙާލަތްތަކެވެ. އެންމެ ބޮޑު ތަކުލީފެއް މިދަނޑިވަޅުގައި އުފުލަމުންދަނީ މުސްލިމް އުއްމަތުންނެވެ. ބަރަކާތްތެރި ރަމަޟާން މަހަށް މަރުޙަބާކީ ވޭންދެނިވި ގޮތަކަށެވެ. މުޖުމަތަމަޢުތައް އޮތީ ނާޒުކު ޙާލަތްތަކުގައެވެ. ދުޢާއަކީ މިހާރު މިއޮތް ޙާލަތުން އަރައިނުގަނެވިގެން އުޅެނިކޮށް ދެވަނަ ބަލިމަޑުކަމެއް ލައިނުގަތުމެވެ.


Councilerun vaki nukureve gotha gaanoonu islaahkoh faaskohfi\nކައުންސިލަރުން މަގާމުން ވަކި ނުކުރެވޭ ގޮތަށް ލާމަރުކަޒީ ގާނޫނަށް އިސްލާހުކޮށް ރައްޔިތުންގެ މަޖިލީހުން އެ ގާނޫނު ފާސްކޮށްފި އެވެ.\nމި ގާނޫނަށް އިސްލާހު ހުށަހެޅުއްވީ ހުޅުމާލެ ދާއިރާގެ މެމްބަރު އަލީ ނިޔާޒު އެވެ. އެ އިސްލާހު ލާމަރުކަޒީ ކޮމިޓީއިން ދިރާސާކޮށްގެން ތަޅުމާ ހަަމައަށް ގެނައިއިރު ކައުންސިލަރުން މަގާމުން ވަކިކުރެވޭ ގޮތަށް ވަނީ ބަދަލުގެނެސްފަ އެވެ. އެގޮތުން އެލްޖީއޭއިން މައްސަލަ ބަލައި މަޖިލީހަށް ފޮނުވުމުން މަޖިލީހަށް ކައުންސިލަރުން ވަކި ކުރެވޭ ގޮތަށް ކޮމިޓީއިން ވަނީ ބަދަލުގެނެސްފަ އެވެ.\nނަމަވެސް ކޮމިޓީއިން އެ ނިންމުން ބަދަލު ކުރުމަށް ތިނަދޫ ދެކުނު ދާއިރާގެ މެމްބަރު އަބްދުﷲ ސަނީފް މަޖިލީހުގެ ތަޅުމަށް ވަނީ އިސްލާހު ހުށަހަޅުއްވާފަ އެވެ. ސަނީފުގެ އެ ހުށަހެޅުމަށް ތާއީދު ކުރެއްވީ ތިނަދޫ އުތުރު ދާއިރާގެ މެމްބަރު އަބްދުލް މުގުނީ އެވެ. އެ އިސްލާހު ފާސްވީ މަޖިލީހަށް މިއަދު ހާޒިރުވެ ވޯޓުގައި ބައިވެރިވި މެމްބަރުންގެ ތެރެއިން 75 މެމްބަރުންގެ ވޯޓާ އެކު އެވެ. ެ އިސްލާހާ އެކު ލާމަރުކަޒީ ގާނޫނަށް އިސްލާހު ގެނައުމުގެ ބިލު ފާސްކޮށްފައިވަނީ 76 މެމްބަރުން ވޯޓާ އެކު އެވެ.\nރައްޔިތުންގެ މަޖިލީހުގެ ލާމަރުކަޒީ ކޮމިޓީއިން ލާމަރުކަޒީ ގާނޫނަށް އިސްލާހު ގެނައުމުގެ ބިލު ދިރާސާކޮށް ނިންމައި ތަޅުމަށް ފޮނުވިއިރު ކައުންސިލަރުން މަގާމުން ވަކިކުރެވޭ ގޮތަށް ހަދައި އެބާރު މަޖިލީހަށް ދީފައި އޮތުމުން ގިނަ ރައްޔިތުން ވަނީ އެކަމަށް ފާޑު ކިޔާފަ އެވެ. އެގޮތަށް އޮތް އޮތުމަށް ބަދަލު ގެނެސް މިހާރު ބިލަށް ގެނައި އިސްލާޙު ތަކުގައި ވާގޮތުން އެލްޖީއޭއަށް ކައުންސިލަރުން ސަސްޕެންޑް ކުރުމުގެ ބާރު ލިބިދެވެ އެވެ.\nއެލްޖީއޭއިން އެކުލަވާލާ އިންކުއަރީ ކޮމިޝަނަކުން މައްސަލަ ބަލައި އަދި އެ މައްސަލައިގެ ރިޕޯޓު އެލްޖީއޭއިން ދިރާސާ ކުރުމަށް ފަހު ކައުންސިލަރުންނަށް ކަންކަން އިސްލާހު ކުރުމަށް އެންގޭނެ ކަމަށް އިސްލާހުގައި ވަނީ ބުނެފަ އެވެ. ބިލު އިސްލާހު ކުރިގޮތުން ކައުންސިލަރުންނަށް އަޅާ ފިޔަވަޅެއްގައި ރައްޔިތުންގެ މަޖިލީހުގެ އެއްވެސް ދައުރެއް ނޯންނާނެ އެވެ.\nއޭގެ އިތުރުން ވެސް ރައްޔިތުންގެ މަޖިލީހުގެ ތަޅުމަށް ވަނީ ލާމަރުކަޒީ ގާނޫނަށް އިސްލާހު ގެނައުމުގެ ބިލަށް އިސްލާހުތަކެއް ހުށަހަޅާފަ އެވެ.\nއާބާދީގައި 3000 މީހުންނަށްވުރެ މަދު މީހުން ތިބޭ ރަށްރަށުގައި ފަސް ކައުންސިލަރުން އަދި އޭގެ ތެރެއިން ދެ ކައުންސިލަރުންނަކީ އަންހެނުން ކަމަށް ކަނޑައަޅަން ވަނީ ގާނޫނަށް ބަދަލުގެނެސްފަ އެވެ. އަދި އާބާދީގައި 3000 ކައުންސިލަރުންނަށްވުރެ ގިނަ ވާނަމަ އެރަށެއްހައި ހަތް ކައުންސިލަރުން އަދި އޭގެތެރެއިން ތިން ކައުންސިލަރުންނަކީ އަންހެނުންނަށް ވާން ޖެހޭނެ އެވެ. އިސްލާހު ގެނައުމުގެ ބިލުގައި ވާގޮތުން ކޮންމެ ކައުންސިލެއްގެވެސް 33 ޕަސެންޓް އަންހެނުންނަށް ދޭން ޖެހޭނެ އެވެ.


Kaashi theyo: hithuge balithakun dhurukohdhey!\n15th October 2018 | Last update: 14:32\nކާށި ތެޔޮ: ހިތުގެ ބަލިތަކުން ދުުރުކޮށްދޭ!\nހިތުގެ ބަލިތަކުން ސަލާމަތްވުމަށް ކާށި ތެޔޮ ވަރަށް ބޮޑަށް އެހީތެރިވެދޭ --\nހިތުގެ ބަލިތައް ރާއްޖޭގައިވެސް މިހާރު އަންނަނީ އާންމުވަމުންނެވެ. ހާޓް އެޓޭކް ނުވަތަ ސްޓްރޯކް ޖެހިގެން ފަރުވާދޭ މީހުންގެ އަދަދު ދަނީީ އިތުރުވަމުންނެވެ. ގޮތް ނޭނގޭ ކުއްލި މަރުތައްވެސް ގިނަވެއްޖެ އެވެ. ޅަ އުމުރުގައި މިފަދަ ގޮތް ނޭނގޭ މަރުތައް ކުރިމަތިވުމަކީ ކަންބޮޑުވާންޖެހޭ ކަމެކެވެ.\nއިނގެރޭސިވިލާތުގެ ކޭމްބްރިޖް ޔުނިވާސިޓީއިން ހެދި ދިރާސާއަކުން ހާމަވި ގޮތުގައި ހިތުގެ ތަފާތު ބަލިތަކާއި ހަނގުރާމަކުރުމަށް ކާށި ތެލަކީ ރަނގަޅު އެއްޗެކެވެ. އެ ދިރާސާގައި ބުނެފައިވާ ގޮތުން ކޮންމެ ހަފްތާއަކު އެއް ދުވަހު ކާށި ތެޔޮ ބޭނުންކުރާނަމަ ހަތަރު ހަފްތާ ތެރޭގައި ހިތުގެ ބަލިތަކަށް ހުށަހެޅުމުގެ ނުރައްކަލުން ދުރުކޮށްދޭނެ އެވެ.\nކާށި ތެލަކީ އެތައް ގޮތަކުން ފައިދާތަކެއް ކުރާ އެއްޗެއްކަން ދިރާސާތަކުން ޔަގީންކޮށްދެ އެވެ. ކާނާގެ ގޮތުގައި އާއި އެކި ކަހަލަ ބަލިތަކަށް ފަރުވާ ހޯދުމަށާއި، ޒީނަތްތެރިވުމަށް ބޭނުންކުރާ ތަފާތު އެއްޗެހީގައި ކާށި ތެޔޮ ބޭނުންކުރާކަން މިއީ އޭގެ ހެއްކެކެވެ.\nބީބީސީ2އިން ގެނެސްދޭ "ޓްރަސްޓް މީ. އައިމް އަ ޑޮކްޓާރ" ގައި ތަޖުރިބާކުރި ދެ ޕްރޮފެސަރުން މި ދިރާސާ ހެދީ 94 ވޮލަންޓިއަރުން ބޭނުންކޮށްގެންނެވެ. އުމުރުން 50 އާއި 75 އަހަރާއި ދެމެދުގެ މި މީހުންގެ ތެރެއިން އެކަކުވެސް ދިރާސާގެ ކުރިން ހިތުގެ އެއްވެސް ކަހަލަ ބައްޔެއް ތަހައްމަލުކޮށްފައެއް ނުވެ އެވެ.\nއެ ހުރިހާ މީހުން ތިން ގުރޫޕަށް ބަހާއި ކޮންމެ ގުރޫޕެއްގެ މީހުނަށް ތަފާތު ތިން ވައްތަރެއްގެ ތެލެއް ބޯންދިނެވެ. އެއް ގުރޫޕަށް 50 ގުރާމު (ތިން ސައި ސަމްސާ) ގެ ކާށި ތެލާއި، އަނެއް ގުރޫޕަަށް ހަމަ އެ މިންވަރަށް ވާޖިން އޮލިވް އޮއިލް އަދި ތިން ވަނަ ގުރޫޕަށް ލޮނު ނުހުންނަ ބަޓަރު ކޮންމެ ދުވަހަކު ހަތަރު ހަފްތާ ވަންދެން ބޯންދިނެވެ. ހަތަރު ހަފްތާފަހުން މިއިން ކޮންމެ މީހެއްގެ ކޮލެސްޓްރޯލް ލެވެލް ހުރި ވަރު ވަކިވަކިން ބެލި އެވެ. ނަތީޖާ ވަރަށް ހައިރާން ކުރަނިވި އެވެ.\nބަޓަރު ބުއިން މީހުންގެ "އެލްޑީއެލް ކޮލެސްޓްރޯލް" (ގެއްލުންދޭ ކޮލެސްޓްރޯލްގެ ވައްތަރު) އެވުރެޖުކޮށް 10 އިންސައްތަ އިތުރުވެފައިވެ އެވެ. އޮލިވް އޮއިލް ބޮއުނު މީހުންގެ "އެލްޑީއެލް ކޮލެސްޓްރޯލް" ލެވެލް ކުޑަކޮށް ދަށްވެފައިވާއިރު، އެ މީހުންގެ "އެޗްޑީއެލް ކޮލެސްޓްރޯލް" (ފައިދާކުރާ ކޮލެސްޓްރޯލްގެ ވައްތަރު) ލެވެލް މަތިވެފައިވެ އެވެ.\n"އެޗްޑީއެލް ކޮލެސްޓްރޯލް" (ފައިދާކުރާ ކޮލެސްޓްރޯލްގެ ވައްތަރު) ލެވެލް އެންމެ މަތީ ކާށި ތެޔޮ ބޭނުންކުރި މީހުންގެ އެވެ. އެގޮތުން އެވްރެޖުކޮށް 15 އިންސައްތައި ކުރިއެރުމެއް ފެނިފައިވެ އެވެ. މި ނަތީޖާއާއެކު ޕްރޮފެސަރުންނަށް ގަބޫލުކުރެވުނީ "ސުޕަފުޑް" އެއް ގޮތައް ލޭބަލް ކޮށްފައިވާ ކާށީގެ ތެލަކީ ހިތުގެ ބަލިތަކުން އިންސާނާ ދުރުކޮށްދިނުމަށް ވަރަށް ބޮޑަށް އެހީތެރިވެދޭ އެއްޗެއް ކަމަށެވެ. ހިތުގެ ބަލިތައް އާންމުކޮށް ޖެހެނީ ކޮލެސްޓްރޯލް ލެވެލް މަތިވުމުގެ ސަބަބުންނެވެ.\nމި ދިރާސާ ހެދި ޕްރޮފެސަަރުންގެ ޓީމުން ބުނީ މިއީ ކުރު މުއްދަތެއްގެ ތެރޭގައި ހެދި ދިރާސާއަކަށް ވުމުން، އެއްވެސް މީހަކު ކުއްލިއަކަށް އެ މީހެއް ކެއުން ގެއްގުޅޭ މިންގަނޑުތަކަށް މި ދިރާސާގެ މައްޗަށް ބިނާކޮށް ބޮޑެތި ބަދަލު ގެންނަ ނުފެންނަކަަށެވެ. ކާށި ތެލުން ފައިދާ ކުރާނެކަން ޔަގީންކަމަށާއި ނަމަވެސް އެ މީހަކު ބޭނުން ކުރަންޖެހޭ ތެލުގެ ބާވަތެއް އިނގޭނީ މިހާގެ ސިއްހީ ހާލަތު އެވަގުތެއްގައި ހުރި ގޮތައް ބެލި، ޓެސްޓުކުރެވިގެން ކަމަށް އެ ޓީމުން ބުންޏެވެ.\nއިންޑިއާގެ އެއާޕޯޓަކުން ޝޭހް ޝަމީމް ހިފަހައްޓައި ޑީޕޯޓްކުރަނީ\nއިންތިހާބުގެ މައްސަލަ: ސިއްރު ހެކި، އަނގޮޓި އާއި އެމް7އަށް ތުހުމަތު!


Noorul-islam.NET :: ޒަކާތް2– ޒަކާތުގެ ޙުކުމާއި އަދި ޒަކާތް ޙައްޤުވާ މުދާ\nޒަކާތް2– ޒަކާތުގެ ޙުކުމާއި އަދި ޒަކާތް ޙައްޤުވާ މުދާ\nޢަރަބި ބަހުގައި ޒަކާތުގެ މާނައަކީ ޠާހިރުކަމެވެ. އަދި އިތުރުވުމެވެ. ޝަރުޢީ ގޮތުން ޒަކާތަކީ ކަނޑައެޅޭ މުދާތަކަކުން ވާޖިބުވާ ބަޔަކަށް ނުވަތަ ފަރާތަކަށް ނެގޭ ބަޔެކެވެ. އިސްލާމީ ޝަރީޢަތުގައި ޒަކާތަކީ މަތިވެރި ވެގެންވާ އަޅުކަމެކެވެ.<?xml:namespace prefix = "o" ns = "urn:schemas-microsoft-com:office:office" />\nޒަކާތް ދިނުމަކީ ވާޖިބެކެވެ. އަދި އެއީ އިސްލާމް ކަމުގެ ރުކުނެއްވެސް މެއެވެ. ޒަކާތަކީ ނަމާދަށް ފަހުގައިމެ އިސްލާމް ކަމުގެ އެންމެ މުހިއްމު ރުކުންވެސް މެއެވެ. މުސްލިމް މުޖުތަމަޢެއްގައި އުޅޭ މީހަކު ޒަކާތުގެ ވާޖިބު ކަމާ މެދު ދެކޮޅުހަދައި އިންކާރު ކޮށްފިނަމަ އޭނަ ކާފިރުވާނެއެވެ. މިހެނީ އެފަދަ މީހަކު ޒަކާތް ދިނަސް އަދި ނުދިންކަމުގައި ވިޔަސް އިންކާރު އެކުރަނީ އިސްލާމް ދީނުގެ އަސްލު މަސްދަރު ތަކުގެ ތެރެއިން ޤުރުއާނާއި ނަބިއްޔާ ޞައްލައްﷲ ޢަލައި ވަސައްލަމް އާއި އުއްމަތުގެ ޢިލްމުވެރިންގެ އިޖުމާޢުގެ މައްޗަށެވެ. އަދި ޒަކާތުގެ ވާޖިބު ކަމާ މެދު އެއްބަސްވާ ޙާލު ޒަކާތް ދިނުމަށް ފަރުވާ ކުޑަކޮށް މުދަލުގެ ދަހިވެތި ކަމުގައި ޒަކާތް ނުދޭ މީހާ ކާފިރު ވުމާމެދު ޢިލްމުވެރިންގެ މެދުގައި ޚިޔާލު ތަފާތެވެ. މި ތަފާތުވުމުގެ ބުރަވެވޭ ރަނގަޅު ގޮތަކީ އޭނަ އަކީ ކާފިރެއް ކަމުގައި ނުވުމެވެ. އެހެން ނަމަވެސް އެއީ ފާސިގެވެ.\nއާދަމުގެ ދަރިޔާގެ ހުރިހާ މުދަލަކުން ޒަކާތް ދޭކަށް ވާޖިބެއްނޫނެވެ. ޒަކާތް ނެރެންޖެހޭނީ އިތުރުވާ މުދަލުންނެވެ.\nޒަކާތް ދިނުންވާޖިބުވާ މުދާ:-\n* ބިމުން ނެރެވޭ ގޮވާމުގެ ބާވަތްތައް (ގިނަދުވަހު ރައްކާކޮށްފައި ބެހެއްޓޭ ކާނާގެ ބާވަތްތައް) މިއެވެ.\nޙިކުމަތްވަންތަ ﷲ ތަޢާލާގެ މަތިވެރި ރޭއްވެވުމުގެ ދަށުން ވަކި ޝަރުޠުތަކެއް ހަމަވެގެން މެނުވީ ޒަކާތް ދޭކަށް ނުޖެހެއެވެ. މިހެނީ ޒަކާތުގެ ގޮތުގައި ދޭންޖެހޭ މުދަލުގައި ވަކި ސިފަތަކެއް ހުންނަން ޖެހެއެވެ. ކަނޑަ އެޅޭ ވަކި ސިފަތަކެއް ހަމަނުވާނަމަ ޒަކާތް ދޭކަށް ނުޖެހެއެވެ.\nމިފަދަ ޝަރުޠު ތަކެއް ޒަކާތް ދިނުމުގައި ކަނޑައެޅިގެން ނުވީނަމަ ނަމާދެކޭ އެއްފަދައިން ކޮންމެ ފަރުދަކުވެސް ޒަކާތް ނެރެން ޖެހުނީހެވެ. އަދި މިކަން ފަޤީރުނަނާއި ނިކަމެތިންނަށް އުނދަގޫ ކަމެއްކަމުގައި ވީހެވެ.


Queue thaku gai dhivehin ge "badhalu hifumuge" roohu!\nކިޔޫތަކުގައި ދިވެހިންގެ "ބަދަލު ހިފުމުގެ" ރޫހު!\nޕެޓްރޯލް ޝެޑަކުން ބަޔަކު ހިދުމަތް ހޯދަނީ: ތެލުގެ އަގަށް މިއަދު ވަނީ ބަދަލު ގެނެސްފައި -- އަވަސް ފައިލް ފޮޓޯ\nވެރިރަށް މާލެ އަކީ ދުނިޔޭގައި ވެސް އޮތް އެންމެ މީހުން ގިނަ ސިޓީ އެވެ. މި "ލަގަބު" ގެ އަޖުމަ ބެލުމަށް ރެކޯޑް ފޮތެއް ބަލާކަށް ނުޖެހެ އެވެ. ގޭބީސީ ތަކުން ފެށިގެން، މަގުތަކާއި އާންމުން އެއްވެ އުޅޭ ތަންތަނަށް ނަޒަރެއް ހިންގާލުމުން ސާފުވާނެ އެވެ.\nއާބާދީގެ ބޮޑުބައި މާލޭގައި ދިރިއުޅޭ އިރު، އެއްޗެއް ގަންނަންވިޔަސް ނޫނީ ހިދުމަތެއް ހޯދަންވިޔަސް ކިޔޫ އެއްގައި ޖެހިގެން ނޫނީ އެކަމެއް ވާނެ ހަމަ އެއްވެސް އިތުރު ގޮތެއް ނޯވެ އެވެ. ފިހާރާއިގެ ކައުންޓަރުތަކުން ފެށިގެން ބޭންކުތަކާއި، ޕެޓްރޯލް ޝެޑްތަކާއި، ހޮސްޕިޓަލުތަކުގައި ވެސް ބޮޑެތި، ދިގު ކިޔޫ ތަކެވެ.\nނަމަވެސް، ކިޔޫ ގައި ޖެހެންޖެހޭ ވަރު ގިނަ ކަމަށް ބަލާއިރު، ދިވެހިންނަށް ކިޔޫ ހެދުމުގެ ވައްޓަފާޅި އެއްވެސް ވަރަކަށް ތަޖުރިބާ ކުރެވިފައި ހުރިހެނެއް ހިއެއް ނުވެ އެވެ.\nގިނަ ފަހަރު ބަލާ ބެލުމަށް ހީވަނީ މާލޭގައި އުޅެނީ އަލަށް ކިޔޫ ހަދާ މީހުން ހެން އެވެ. ކިޔޫގައި ހޭދަ ކުރަންޖެހޭ ވަގުތު ގިނަ ވުމުން، ތިމާގެ ނަންބަރު ޖެހުމާއެކު "ބަދަލު ހިފާލާ" ރޫހެއް ގެންގުޅޭތަން ވެސް ވަރަށް އާންމެވެ.\nއެއާ ހިލާފަށް ކިޔޫގައިޖެހޭ އެންމެންވެސް ފަހަތުގައި ތިބި މީހުންނަށް ކުޑަކޮށް ވިސްނާލައިފިނަމަ، ކިޔޫގައި ޖެހިގެން ހުންނަންޖެހޭ ވަގުތު ވަރަށް ބޮޑުތަން މަދުކޮށްލެވޭނެ އެވެ.\nޓެކްސީ އަކަށް މީހަކު އަރަނީ. -- އަވަސް ފޮޓޯ\nއެއްޗެއް ގަންނަން ނޫނީ ހިދުމަތެއް ހޯދާއިރު، އެ އެއްޗަކަށް ނޫނީ ހިދުމަތަކަށް ފައިސާ ދައްކަންޖެހޭ ކަން ކަށަވަރެވެ. އެކަމަކު ގިނަ މީހުން ވޮލަޓު ނޫނީ ޕާސް ނަގަން ހިތަށްއަރާނީ ވެސް، ކައުންޓަރުގައި ހުންނަ މުވައްޒަފަކު އަތް ދިއްކޮލުމުންނެވެ. މިސާލަކަށް ރަތް ދަކަ އަވީގައި ޕެޓްރޯލް ޝެޑުތަކުގައި ކިޔޫ ހަދައިގެން ތިބޭ އިރު އާންމުކޮށް މިއީ ފެންނަ މަންޒަރެކެވެ.\nޕެޓްރޯލް އަޅާ ނިމިގެން، ފައިސާ ދައްކަން "މަސައްކަތް" ފަށާނީ، ސައިކަލު ދެބުރައް ތަޅުވާލާފަ، ކެޕު ޖަހާ ނިމިގެން، ބެގީ ރަނގަޅުކޮށް، ދެން އިތުރު ގޮތެއް ނެތުނީމަ އެވެ. އަދި އެވަރުން ވެސް ނިމުނީ އެއް ނޫނެވެ. ދެން ވޮލަޓު ހާވާނީ ކުދި ލާރިކޮޅު ހޯދާށެވެ. ބާކީ ލާރިކޮޅު ލިބެންދެން، ފަހަތުގައި ހުރި މީހާއަށް ޖާގަ ދޭން، ސައިކަލު ތަންކޮޅެއް ދުރަށް ޖައްސާލާނީ ވެސް މަދު މީހެކެވެ.\nފިހާރަތަކުގެ ކައުންޓަރު ތަކުގައި ވެސް ހަމަ އެއް ހަމަ އެވެ. ގިނަ މާޓުތަކުގައި ގަތް ސާމާނަށް އަރާވަރު ކުރިމަތީގައި ފެންނަން ހުއްޓަސް، ބާރު ޖިންސުގެ ފަހަތު ޖީބުން ވޮލަޓު ނަގަން ނޫނީ ޕާސް ހޯދަން "އުމަރު އައްޔާރުގެ ސުންބުލި" ފަދަ އަތްދަބަހުގެ ތެރެއަށް ފީނައިގަންނާނީ، ސާމާނު ކޮތަޅަށް ވެސް އަޅާ ނިމުމުންނެވެ.\nބޭންކުތަކާއި ހޮސްޕިޓަލުތަކުން ހިދުމަތް ހޯދާއިރު، ގޮނޑިން ތެދުވާނީ ބޯޑަށް ނަންބަރު އެރުވީމަ އެވެ. ދެން ކައުންޓަރާއި ހަމައަށް ފަރި، ނަލަ، މަޑު ފިނީގެ ހިނގުމެއްގައި ދެވޭއިރު އެތައް ބުރަކަށް ބޯޑަށް ނަންބަރު އަރާ، ބައެއް ފަހަރު ނަންބަރު ކަޓާ ފަހަރުވެސް މަދެއް ނުވާނެ އެވެ.\nމަހުގެ އެކި ހިސާބުތަކުގައި، އޭޓީއެމްތަކަށް ވަރަށް ބާރު ބޮޑުވާކަމީ އެންމެވެސް ދަންނަ ހަގީގަތެކެވެ. ކިޔޫތައް ދިގުލައިގެން މުޅިތަން ތޮއްޖެހޭ ދުވަސްތައް ވެސް ގިނަ އެވެ. މީގެ ފަހަތުގައި ވެސް އޮންނަނީ ގިނަ މީހުންގެ އަމަލުތަކެވެ. ތިން ހަތަރު ކޭޝް ކާޑުން ފައިސާ ނަގާށެވެ. ނޫނީ ހައެއްކަ ޗެކު ނުވަތަ އެކި އެކައުންޓުތަކަށް ހާހުން ފައިސާ ޖަމާކުރާށެވެ.\nބީއެމްއެލްގެ އޭޓީއެމްތަކެއް މެޝިންތަކެއް ބަޔަކު ބޭނުން ކުރަނީ --\nދެން އޮތީ މަގުމަތީގައި ޖެހޭ ކިޔޫ އެވެ. ލޮރީ އަކުން މުދާ އަރުވާ ބާލަންދެން، ނޫނީ ޓެކްސީ އަކުން މީހުން ފައިބަންދެން މަގުމަތީގައި މަޑުކުރަންޖެހޭ ވެލިކަލް ކިޔޫ ތަކެވެ. ޓެކްސީ ތަކުން ދަތުރުކުރާ މީހުން، ކުރިން ވެސް ފާހަގަކުރި ފަދައިން، ޓެކްސީ އަށް ލާރި ދައްކަންޖެހޭ ކަން ރޭކާލާނީ، ދާން ބޭނުންވާ މަންޒިލަށް ގޮސް މަޑު ކުރުމުންނެވެ.\nވޮލަޓު ނޫނީ ޕާސް ހާވައިގެން ލާރި ދައްކައިގެން، ޓެކްސީ ޑްރައިވަރު ބާކީ ހަމަކޮށް، ޓެކްސީން ފޭބޭއިރު، ފަހަތުގައި ތާށިވެފައި ތިބި ވެހިކަލްތަކުގެ ބަރުގޮނުތަކުން އޭރު އޮންނާނީ މުޅި ސަރަހައްދު ގުގުމާލާފަ އެވެ.\nކޮންމެ މީހަކު ވެސް ދިގު ކިޔޫ އެއްގައި ޖެހެން ފޫހިވެ އެވެ. ޝަކުވާ ވެސް އިންތިހާއަށް ކުރެ އެވެ. ކިޔޫގައި ގިނައިރު ވެގެން އެތަނެއްގެ މުވައްޒަފުންނާ ދިމާލަށް ހަޑިހުތުރު ބަހުން މުއާމަލާތް ކުރާ ފަހަރު ވެސް ގިނަ އެވެ. އެކަމަކު ތިމާގެ އަމިއްލަ ނަންބަރު ޖެހުމުން، ކިޔޫގައި ހޭދަކުރަންޖެހުނު ވަގުތު އެއްވެސް މީހަކު ހަނދާންނެތޭ ކަހަލަ އެވެ. ކިޔޫގައި ހޭދަ ކުރި ވަގުތުގެ ބަދަލުހިފުމުގެ ގޮތުން ކައުންޓަރުގައި ހޭދަކުރަން އުޅޭތަން ވެސް ބައެއް ފަހަރު ސިފަވެ އެވެ.\nއެކަމަކު، އޭގެ ބަދަލުގައި ކޮންމެ މީހަކު ވެސް، އަމިއްލަ ނަންބަރު ޖެހުމުން، ވީއެންމެ އަވަހަކަށް ކައުންޓަރު ދޮށަށް ގޮސް ނޫނީ ލާރި ދައްކަންޖެހޭ ކަން ހަނދާނުގައި ބަހައްޓައިގެން، ކުރީ ބައިގަ ވޮލަޓު ނޫނީ ޕާސް ނަގައިގެން ހުރެއްޖެނަމަ، އަވަހަށް ފައިސާ ދެއްކޭނެ އެވެ. އެއާއެކު ފަހަތުގައި ހުންނަ މީހާއަށް އަވަހަށް ފުރުސަތު ދެވުނީ އެވެ.\nމިގޮތަށް ކޮންމެ މީހަކަށް ހިދުމަތްދެވޭ ދުވެލި އެންމެ މިނެއްޓު ކޮޅެއް އަވަސް ކުރެވުނަސް، އޭގެ ހެޔޮ އަސަރު މުޅި ކިޔޫ އަށް ފޯރާ، އެންމެން ވެސް ކިޔޫގައި ހޭދަ ކުރާ ވަގުތު ކުރުކޮށްލެވުނީ އެވެ.


Russia in military sattelite eh test koffi | Mihaaru\nމިލިޓަރީ ސްޓައިލް ސެޓެލައިޓް ބޭނުންކޮށްގެން ރަޝިޔާއިން ޖައްވުގައި ބާރުވެރިވާއިރު ޖާސޫސްކުރާ ކަމަށް ވެސް ހުޅަނގުން ތުހުމަތުކުރޭ\nރަޝިއާ އިން މިލިޓަރީ ސެޓެލައިޓެއް ޓެސްޓްކޮށްފި\n28 ޖުލައި 2020 - 08:393comments\nރަޝިއާ އިން މިލިޓަރީ ސެޓެލައިޓެއް ޓެސްޓްކުރުމަކީ، އެމެރިކާ ދެކޭ ގޮތުގައި، ކޮށްގެންވާނެ ކަމެއް ނޫނެވެ. އެއީ އެމެރިކާ އާއި ބައިވެރިން ޖައްވުގައި ބަހައްޓާފައި ހުރި މުދާތަކަށް ބޮޑު ނުރައްކަލެއް ކަމަށް އެމެރިކާ ބުނެ އެވެ.\nރަޝިއާ އިން ލިބިގަންނަ ޖައްވީ ބާރުވެރިކަމާ މެދު އެމެރިކާއިން ކަންބޮޑުވަނީ، އެމެރިކާގެ ސެޓެލައިޓްތަކަށް ހަމަލާދީ ވައްޓާލަފާނެތީ އެވެ. އެމެރިކާ ގަބޫލުކުރާ ގޮތުގައި ރަޝިއާ އިން ޖައްވުގައި ހެދި ޓެސްޓްތަކުން އެ މަންޒަރު ސިފަކުރެވެ އެވެ.\nޖައްވުގައި މިލިޓަރީ ބާރެއް އެކުލަވާލުމަށް އެމެރިކާއިން ވަރަށް ބުރަކޮށް މަސައްކަތް އެބަ ކުރެ އެވެ. އެ މީހުންގެ ވިސްނުން ހުރީ "ސްޕޭސް ފޯސް"ގެ ނަމުގައި ޖައްވުގައި މިލިޓަރީ ބާރުވެރިކަމެއް އުފެއްދުމަށެވެ. މިއީ އެމެރިކާ ގަބޫލުކުރާ ގޮތުގައި އެއްވެސް ބަަޔަކަށް ނުރައްކަލަކަށް ނުވާނެ އެވެ. މިއީ އެމެރިކާއިން ގައުމުގެ ދިފާއުގައި ކުރަންޖެހިފައި އޮތް ކަމެކެވެ.\nރަޝިއާ އިން ދައްކައިދޭން ބޭނުންވަނީ، އެމެރިކާ ބުނާ ގޮތުގައި، މިލިޓަރީ ސެޓެލައިޓް ދަތުރުކޮށްފައި ދާ މަގުމަތީގައި އެހެން ސެޓެލައިޓެއް އޮތް ނަމަ އެތިފަހަރަކުން ޖަހައި ވައްޓައިލެވިދާނެ ކަމެވެ. ނަމަވެސް، ރަޝިޔާއިން މި މަންޒަރު މުޅިން ސިފަކޮށެއް ނުދެ އެވެ. އަދި ކުރަން އުޅޭ ކަމެއް ވެސް ނުބުނެ އެވެ. އެމެރިކާގެ އޮފިޝަލުން މިކަން ސިފަކޮށް ބުނަނީ "ގޮތް ދައްކަނީ" ކަމަށެވެ.\nރަޝިޔާގެ ބޭނުމަކީ ޖައްވުގައި ހުރި ކުނިތައް ހަލާކުކޮށްލެވޭ ފެންވަރަށް ސެޓެލައިޓެއް ތަރައްގީކުރުން ކަމަށް ވެސް ވެދާނެ އެވެ. މިލިޓަރީ މަސައްކަތްތަކެއް ގޮތަށް ދައްކުވައި، އެހެން މީހުން ލައްވައި ބާރުވެރިކަން ވަޒަންކުރުމަކީ ވެސް ފިނިހަނގުރާމައިގެ އުކުޅެކެވެ. ދުނިޔޭގައި ނަގާކިޔާ ބާރުވެރި ގައުމުތަކުގެ މެދުގައި ޖައްވީ ވާދަވެރިކަން އިހުނަށް ވުރެ ބޮޑުވެފައި ވާއިރު، ގޮތްފޮތް ދައްކާލަން ކަމެއް ކުރުމަކީ ވެސް އަނެކުން ހުން އަންނަ ވަރުގެ ކަމަކަށް ވާ ފަހަރު ވެސް އާދެ އެވެ.\nއިތުރު ލިޔުންތައް ރަޝިއާ ޖައްވީ ދަތުރުތައް ސެޓެލައިޓް އެމެރިކާ\nނާސާ އާއި ސްޕޭސް ފޯސް ގުޅުން ބަދަހިކުރަނީ


Sihhathah faidhaahuri baavaiythah Raajjeygai hehddhumue program ge dhashun3rashakah gass hadhiyaakuranee - One Online\nގަސް ހަދިޔާކުރުމުގެ ޕްރޮގްރާމްގެ ތެރެއިން --- ފޮޓޯ: މިނިސްޓްރީ އޮފް ފިޝަރީޒް މެރިން ރިސޯސަން އެންޑް އެގްރިކަލްޗާ\nސިއްހަތަށް ފައިދާހުރި ބާވަތްތައް ރާއްޖޭގައި ހެއްދުމުގެ ޕްރޮގްރާމްގެ ދަށުން ތިން ރަށަކަށް ގަސް ހަދިޔާކުރަނީ\nޒަމާނުއްސުރެ ރާއްޖޭގައި ހައްދާ ސިއްހަތަށް ފައިދާހުރި ބާވަތްތައް ހެއްދުން އިތުރުކުރުމުގެ ޕްރޮގްރާމްގެ ދަށުން ހއ. އަތޮޅުގެ ތިން ރަށަަކަށް ގަސް ހަދިޔާކުރަން ނިންމައިފިއެވެ.\nމިނިސްޓްރީ އޮފް ފިޝަރީޒް މެރިން ރިސޯސަން އެންޑް އެގްރިކަލްޗާއިން ނެރުނު ބަޔާނެއްގައި ބުނީ، އެ ޕްރޮގްރާމަކީ ދަނޑުވެރިކަމުގެ ސިނާއަތުގައި ކާބޯތަކެތީގެ ޔަގީންކަމާއި ރައްކާތެރިކަން ކަށަވަރުކުރުމަށް ކުރެވޭ މަސައްކަތްތައް ބޮޑު އިންސައްތައަކުން އިތުރުކުރުމުގެ ސިޔާސަތުގެ ދަށުން ކުރިއަށް ގެންދާ ޕްރޮގްރާމެއް ކަމަށެވެ.\nގަސް ހަދިޔާކުރާނީ، ހއ. އުލިގަން، ވަށަފަރު އަދި މޮޅަދޫއަށެވެ. މި ޕްރޮގްރާމްގެ ދަށުން އެރަށްތަކުގެ ގޭބިސީތަކާއި ހުސްބިންތަކުގައި ގަސް އިންދާނެއެވެ.\nމިނިސްޓްރީން ބުނީ، އެ ތިން ރަށަށް ގަސް ހަދިޔާކުރާނީ މިއަހަރުގެ ދަނޑުވެރިންގެ ދުވަހު ކަމަށެވެ. ދަނޑުވެރިންގެ ދުވަހުގެ ގޮތުގައި ފާހަގަކުރަނީ ކޮންމެ އަހަރެއްގެ އޮކްޓޫބަރު މަހުގެ 15ވަނަ ދުވަހެވެ.\nމިނިސްޓްރީން ބުނީ، އެ ތިން ރަށަށް ހަދިޔާކުރުމަށް ހަމަޖައްސާފައިވާ ގަސްތަކުގެ ތެރޭގައި ހިމެނެނީ، ބަނބުކެޔޮ، މުރަނގަ، ޖަނބުރޯލު، ދޮންކެޔޮ އަދި އަލަ ކަހަލަ ބާވަތްތައް ކަމަށެވެ. މީގެ ތެރެއިން ގިނަ އަދަދެއްގެ ގަސް އުފައްދާފައިވަނީ އެ މިނިސްޓްރީން ހދ. ހަނިމާދޫގައި ގާއިމްކޮށްފައިވާ އެގްރިކަލްޗާ ސެންޓަރުގައެވެ. އެ ސެންޓަރަކީ ދަނޑުވެރިކަމާ ބެހޭ ދިރާސާތަކާއި ތަމްރީންތައް ދިނުމަށް ގާއިމްކޮށްފައިވާ ސެންޓަރެކެވެ.\nޒަމާނުއްސުރެ ރާއްޖޭގައި ހައްދާ ސިއްހަތަށް ފައިދާހުރި ބާވަތްތައް ހެއްދުން އިތުރުކުރުމުގެ ޕްރޮގްރާމަކީ، ކާނާގެ ދަތިކަމުގެ ހާލަތެއް ދިމާވެއްްޖެނަމަ ދުޅަހެޔޮ ސިއްހަތެއްގައި ދެމިތިބުމަށް ބޭނުންވާ ކާނާގެ ބާވަތްތައް ފަސޭހަކަމާއެކު ރަށުން ލިބޭނެ މަގު ތަނަވަސްކޮށްދިނުމުގެ މަގުސަދުގައި ކުރިއަށްގެންދާ ޕްރޮގްރާމެކެވެ.\nގުޅޭ ޓެގު ހއ. މޮޅަދޫ މިނިސްޓްރީ އޮފް ފިޝަރީޒް، މެރިން ރިސޯސަސް އެންޑް އެގްރިކަލްޗަރ ހއ. ވަށަފަރު ހއ. އުލިގަން ދަނޑުވެރިކަން ދަނޑުވެރިކަން ދަނޑުވެރިން\nފެލިވަރުގައި 100 ޓަނުގެ އާ ކޭނިން ފެކްޓްރީއެއް ގާއިމު ކުރަނީ\nމިފްކޯ ތަރައްގީކޮށް ނިމުމުން ދުވާލެއްގެ މައްޗަށް މަސް ގަނެވޭ މިންވަރު 61 ޕަސަންޓް އިތުރުވާނެ


Manifesto thanfeez kurumah beynunvaa program thah budget gai...\nރާއްޖެ - މުހައްމަދު ވަހީދު\nމެނިފެސްޓޯ ތަންފީޒު ކުރުމަށް ބޭނުންވާ ޕްރޮގްރާމްތައް ބަޖެޓުގައި ރަނގަޅަށް ނުހިމެނޭ: ވަހީދު\nފާޑު ކިޔަނީ ސަރުކާރަށް އުންމީދު އޮންނާތީ\nހުރިހާ ކަމެއްވެސް ސަރުކާރުން ކުރަނީ އޮންނަ އުސޫލުގެ ތެރެއިން\nކ. މާލެ 25 އޯގަސްޓު 2019 | އާދީއްތަ 07:53 3,511\nމުހައްމަދު ވަހީދު - ފޭސްބުކް\nމި ސަރުކާރުގެ މެނިފެސްޓޯ ތަންފީޒު ކުރުމަށް ބޭނުންވާ ޕްރޮގްރާމްތައް މި އަހަރަށް ލަފާކުރާ ބަޖެޓުގައި ރަނގަޅަށް ހިމެނިފައިނުވާ ކަމަށް އުނގޫފާރު ދާއިރާގެ މެމްބަރ މުހައްމަދު ވަހީދު ވިދާޅުވެއްޖެއެވެ.\nރާއްޖެ ޓީވީގެ ފަލަސުރުހީ ޕްރޮގްރާމުގައި ވާހަކަ ދައްކަވަމުން ވަހީދު ވިދާޅުވީ، މި ސަރުކާރުގެ މެނިފެސްޓޯ ތަންފީޒު ކުރުމަށް ބޭނުންވާ ޕްރޮގްރާމްތައް މި އަހަރަށް ލަފާކުރާ ސަރުކާރުގެ ބަޖެޓުގައި އެންމެ ރަނގަޅަށް ހިމެނިފައިނުވާ ކަމަށާއި، އެއީ ސަރުކާރުގެ ކަންކަން ލަސްވަމުންދާ އެއް ސަބަބު ކަމަށެވެ.\nވަހީދު ވިދާޅުވީ، ސަރުކާރަށް ފާޑުކިޔާ މީހުން ފާޑު ކިޔަނީ ބަދަލުތަކެއް ގެންނާނެ ސަރުކާރަކަށް މި ސަރުކާރު ވާތީ ކަމަށާއި، އުންމީދުތަކެއް އޮންނާތީ ކަމަށެވެ. އަދި އެކަން އެގޮތަށް ކުރަނީ ކެތްތެރިކަން ކުޑަވުމުން ކަމަށްވެސް އޭނާ ވިދާޅުވިއެވެ.\nޒަމާންތަކެއް ވެއްޖެ އެއްވެސް އުންމީދެއް ނެތި އަޅުގަނޑުމެން ދިރިއުޅެމުންދާތާ. އަޅުގަނޑުމެންގެ ކަންކަން އަޅުގަނޑުމެންގެ މައްޗަށް ސަރުކާރުން ކުރާ ކަންކަމުގައި އަޅުގަނޑުމެންގެ އެއްވެސް ހިއްސާއެއް އަޅުގަނޑުމެންގެ އެއްވެސް އަޑުއެހުމެއް އަޅުގަނޑުމެންގެ ބައިވެރިވުމެއް ނެތްކަމުގެ މާޔޫސްކަންމަތީގައި އަދި ބިރުވެރިކަމެއްގައި ދިރިއުޅެމުންދާތާ. ކުއްލިޔަކަށް ވެރިކަން ބަދަލުވީ\n~ އުނގޫފާރު ދާއިރާގެ މެމްބަރ މުހައްމަދު ވަހީދު\nމިދިޔަ ސަރުކާރުގައި ވައްކަން ކުރި ފަރާތްތަކުން ކުރި ވައްކަންތައް ބަލައި ތަހުގީގުކޮށް އަދަބު ދިނުމާއި، ދައުލަތުން ގެއްލުނު ފައިސާތައް އަނބުރާ ހޯދުމާއި، ގާނޫނާ ހިލާފަށް ވަޒީފާ ގެއްލުނު ފަރާތްތަކަށް އިންސާފު ހޯދައިދިނުމަކީ މި ސަރުކާރުގެ ވައުދެއް ކަމަށާއި، އެކަންތައްތައް ކުރިޔަށްދާ ކަމަށް ވަހީދު ވިދާޅުވިއެވެ.\nނަމަވެސް ވަހީދު ވިދާޅުވީ، އެ ހުރިހާ ކަމެއްވެސް ސަރުކާރުން ކުރަނީ އޮންނަ އުސޫލުގެ ތެރެއިން ކަމަށާއި، ކުރީގެ ސަރުކާރުން މަސައްކަތްކުރެއްވިހެން މަޖިލީހުގެ ތެރެއިން ގާނޫނަށް ބަދަލު ގެނެސްގެން ނޫން ކަމަށެވެ.\nއެގޮތުން ވަހީދު ވިދާޅުވީ، ރައީސުލްޖުމްހޫރިއްޔާ އިބްރާހިމް މުހައްމަދު ސޯލިހު ވިދާޅުވާ ފަދައިން ސަރުކާރު ކުރާ ކޮންމެ ކަމެއް ކުރާނީ ވިސްނުންތެރިކަމާއި، ރޭވުންތެރިކަމާއި، އަދި ތެދުވެރިކަމާއި، އަމާނާތްތެރިކަމާ އެކީގައި ކަމަށެވެ. އަދި ހުރިހާ ވައުދެއް ފުއްދޭނެ ކަމަށްވެސް ވަހީދު ވިދާޅުވިއެވެ.\nޒަމާންތަކެއް ވަންދެން ހިފެހެއްޓުމަށްފަހު އޮބަހެއްޓުމަށްފަހު އޮވެފައި އެ މިނިވަންކަން ލިބުމުގެ އިހުސާސް ކުރެވުން އެއީ ފާޑުކިޔަން ދިމާވާ އެއް ސަބަބު. އަނެއް ސަބަބަކީ ތިމާ ކިޔާ ފާޑު އެއީ ގުނޭނެ ފާޑު ކިޔުމެއްކަށް ވާންޖެހޭ. އަޑު އަހާނެ ރަނގަޅު ފާޑު ކިޔުމެއް ވިއްޔާ. މިހާރު ފާޑު ކިޔަނީ އުންމީދެއް އޮތީމަ\nސަރުކާރުގެ ސްޕީޑާމެދު ބައެއް ފަރާތްތަކުން ސުވާލުކުރަމުން އަންނައިރު، ސްޕީޑާމެދު ގިނަ ބަޔަކު ހިތްހަމަޖެހެއެވެ. އަދި ސަރުކާރުން ގިނަ ވައުދުތަކެއް މިހާތަނަށް ވަނީ ފުއްދާފައެވެ.


Imaduddin school | Mihaaru\nއިމާދުއްދީންގައި އައުޓްޑޯ ލައިބްރަރީއެއް ހުޅުވައިފި\nއިމާދުއްދީން ސްކޫލުގައި އައުޓްޑޯ ލައިބްރަރީއެއް މިއަދު ހުޅުވައިފި އެވެ. މިއީ ރާއްޖޭގައި ހުޅުވި މިފަދަ ފުރަތަމަ ލައިބްރަރީ އެވެ.\nFebruary 07, 2020 56\nއިމާދުއްދީނުން ވަކިކުރި ވެރިން އެހެން ތަންތަނަށް\nއިމާދުއްދީން ސްކޫލުން އިއްޔެ ވަކިކުރި އެ ސްކޫލުގެ ޕްރިންސިޕަލް އިބްރާހިމް ޝާތިރު ނޭޝަނަލް އިންސްޓިޓިއުޓު އޮފް އެޑިއުކޭޝަން (އެންއީއައި) އަށް އަދި ޑެޕިއުޓީ ޕްރިންސިޕަލުންގެ...\nFebruary 07, 2020 71\nއިމާދުއްދީން ސްކޫލުގެ ވެރިން ވަކިކޮށްފި\nއިމާދުއްދީން ސްކޫލްގެ ޕްރިންސިޕަލް އިބްރާހިމް ޝާތިރާއި ޑެޕިއުޓީ ޕްރިންސިޕަލުންގެ ގޮތުގައި ތިއްބެވި ޝަކީބާ އަލީ އަދި ލަތީފާ ހަސަން މިއަދު އެ ސްކޫލްގެ މަގާމުތަކުން ވަކިކޮށްފި އެވެ....\nމިދިޔަ އަހަރުގެ ސާނަވީ އިމްތިހާނުގައި ދުނިޔެ އާއި ރާއްޖެއިން ރަންވަނަތައް ހޯދި ދަރިވަރުންގެ ކާމިޔާބީ ފާހަގަކުރަން ރޭ ބޭއްވި ހަފުލާއިން އެންމެ ބޮޑަށް ފާހަގަވީ އެޑިއުކޭޝަން މިނިސްޓަރު ޑރ. އައިޝަތު އަލީ ތުރުކުރައްވައިގެން ހުންނެވި ދިގުހެދުމެވެ. ފިޔާތޮށި ކުލައިގެ އެ ހެދުން ޒީނަތްތެރިކޮށްފައިވަނީ ޑޭޒީ މަލުގެ ސިފަ ގެނައުމަށްފަހު...\nމިހާރު އެންމެ ގިނައިން ފެންނަ އެއް އިއުލާނަކީ "ޗުއްޓީ ދުވަސް ވަރު ޓިއުޝަން ނަގައިދެން،" މި އެވެ. ސަބަބެއް ނެތިއެއް ނޫނެވެ. އެއީ ބައެއް ބެލެނިވެރިން ހަގީގަތުގައި ވެސް އިސްކަން ދޭ ކަމެކެވެ. އަހަރުގެ ގާތްގަނޑަކަށް 10 މަސް ދުވަހު ސްކޫލުގައި ބުރަކޮށް އުޅުމަށް ފަހު ލިބޭ ބަންދަކީ އަރާމުކުރަން އޮންނަ ފުރުސަތެކެވެ. އެހެންކަމުން ދޮޅު...\nފަރުބެލުމަށް އިމާދުއްދީން ސްކޫލް އެސްއެމްޓީ ޖުމެއިރާއަށް\nއިމާދުއްދީން ސްކޫލުގެ ސީނިއާ މެނޭޖްމަންޓް ޓީމް (އެސްއެމްޓީ)ގެ ޓީމެއް، "ފަރުކޮއެ" ޕްރޮގްރާމްގެ ދަށުން ޖުމެއިރާ ވިއްޓާވެލި ރިސޯޓަށް ޒިޔާރަށް ކޮށް އެ ރަށުގެ ފަރު ބަލާލައިފި އެވެ.\nMarch 09, 2017 15\nއިމާދުއްދީން ސްކޫލުން ނަބީހަށް ރަތްދޫލައިގެ މަރުހަބާއެއް\nތިން މަސް ދުވަހުގެ ތެރޭގައި ގުރުއާން ހިތުދަސްކޮށްފައިވާ އަހުމަދު ނަބީހު، 14، އަށް އިމާދުއްދީން ސްކޫލުން ރަތް ދޫލައިގެ މަރުހަބާއެއް މިއަދު ކިޔައިފި އެވެ.\nސްޓެލްކޯގެ ކަލަންޑަރުގައި އެހީ ބޭނުން ކުދިންގެ ހުނަރު\nސްޓެލްކޯއިން މިއަހަރު ހެދި އަހަރީ ކަލަންޑަރު ތަފާތު ވާ ސަބަބަކީ މިއެވެ؛ އިމާދުއްދީން ސްކޫލުގައި ކިޔަވަމުން އަންނަ ހާއްސަ އެހީއަށް ބޭނުންވާ ބައެއް ދަރިވަރުން ކުރާހާފައިވާ ކުރެހުންތަކާއި އެ ކުދިންގެ ހުނަރު ފެންނާނެ ކުރެހުންތައް ކަލަންޑަރުގައި ހިމަނާފައި ވާތީ އެވެ. ހުނަރުވެރި ނަމަވެސް، އެ ހުނަރު ދެއްކޭނެ މާ ގިނަ ފުރުސަތެއް...\nއިމާދުއްދީން ސްކޫލުގެ އެންމެ މޮޅު ދަރިވަރަކަށް އިޒްދާން\nއިމާދުއްދީން ސްކޫލުގެ މިދިޔަ އަހަރު ހުރިހާ ގޮތަކުން އެއް ވަނަ އިބްރާހިމް އިޒްދާން އަޒީޒް ހޯދައިފި އެވެ.


MBA Championship final ga Kings aa Trex MBA Championship final ga Kings aa Trex\nއެމްބީއޭ ޗެމްޕިއަންޝިޕް ފައިނަލްގައި ކިންގްސްއާއި ޓީރެކްސް\nސެމީފައިނަލްގައި އިއްޔެ ހަވީރު ކިންގްސްއާއި ސްޓިންޖާރސް ވާދަކުރަނީ: ފޮޓޯ-ޕީއެސްއެމް\n26ވަނަ އެމްބީއޭ ޗެމްޕިއަންޝިޕްގެ ފައިނަލުން ކިންގްސް ބާސްކެޓްބޯޅަ ކުލަބާއި ޓީރެކްސް ޖާގަ ހޯދައިފިއެވެ.\nކިންގްސް ފައިނަލުން ޖާގަ ހޯދީ ސެމީ ފައިނަލް ފުރަތަމަ މެޗުގައި ސްޓިންޖާސް ބާސްކެޓްބޯޅަ ކުލަބު ބަލިކޮށްގެންނެވެ. މެޗު ކިންގްސް ކާމިޔާބުކުރީ 110 ޕޮއިންޓް 80 ޕޮއިންޓުންނެވެ. މެޗުގެ މޮޅު ކުޅުންތެރިޔާގެ މަޤާމް ހޯދީ ކިންގްސް ބީސީގެ ރިފްޝާން ރަޝީދެވެ. މެޗަށްފަހު ކިންގްސް ބީސީގެ ކޯޗު ސެންސޮން ބުނީ މެޗަކަށްފަހު މެޗެއް ޓީމުގެ ކުޅުން އަންނަނީ ރަނގަޅުވަމުންކަމަށާއި، ސެމީ ފައިނަލުގައިވެސް ދެއްކި ކުޅުން ރަނގަޅުކަމަށެވެ. ކޮންމެ މެޗެއްގައިވެސް ޓީމްގެ މިސްޓޭކްތައް ފާހަގަކުރަމުން އަންނަކަމަށާއި، ފައިނަލާއި ކުރިމަތިލާނީ ގިނަ ކަންތައްތަކެއް ރަނގަޅުކޮށް ތަށި އުފުލާލުމުގެ އަޒުމުގައިކަމަށް ކޯޗު ބުންޏެވެ.\n" މެޗެކަށްވުރެ މެޗެއްގައި ރަނގަޅުވަމުން އަންނަނީ. އެކަމަކު ކާމިޔާބީއަކަށްވާނީ ފައިނަލްގައި މޮޅުވެ، ތަށި އުފުލާލުން" ކޯޗު ބުންޏެވެ.\nސެމީ ފައިނަލުން ބަލިވި ސްޓީންޖާސް ބީސީގެ ކޯޗު މުހައްމަދު ނަސީރު ބުނީ އެޓީމަށް ދިމާވި އެންމެ ބޮޑު މައްސަލައަކީ ކެޕްޓަން ޝައުފް އާއިލީކަމެއްގައި ރަށުން ބޭރަށްދާން ޖެހުންކަމަށާއި، އޭނާ ނެތްތަން ވަރަށް ބޮޑަށް ދެއްކިކަމަށެވެ. މެޗުގައި ޓީމުން ރަނގަޅަށް ކުޅުނު ވަގުތުތައްވެސް ދިޔަކަމަށާއި، އެކަމަކު މިއަށްވުރެ ރަނގަޅު ކުޅުމެއް ޓީމަށް ދެއްކޭނެކަމަށްވެސް ކޯޗު ފާހަގަކުރިއެވެ. އޭނާ ބުނީ މުބާރާތުގައި ޓީމްގެ އަމާޒު ހާސިލްވެއްޖެކަމަށާއި، މިހާރު އަމާޒަކީ ޤައުމީ މުބާރާތަށް ޓީމް ތައްޔާރުކުރުންކަމަށެވެ.\nޤައުމީ ބާސްކެޓްބޯޅަ ޓީމުގެވެސް މުހިއްމު ގިނަ ކުޅުންތެރިންތަކެއް ކުޅެމުން އަންނަ ޓީރެކްސް ފައިނަލުން ޖާގަ ހޯދީ ސެމީ ފައިނަލުގެ ދެވަނަ މެޗުގައި ރޭ ރެޕްޓާރސް ބީސީ އާއި ވާދަކުރި މެޗު 114 ޕޮއިންޓް، 64 ޕޮއިންޓުން ކާމިޔާބުކޮށްގެންނެވެ. މި މެޗުގެ ހަތަރު ކުއާޓާރގައިވެސް ތަފާތު ބޮޑު ލީޑެއް ނަގައިގެން ކުޅުނީ ޓީރެކްސް ބާސްކެޓްބޯޅަ ކްލަބުންނެވެ. މި މެޗުގެ މޮޅު ކުޅުންތެރިޔާގެ މަޤާމް ހޯދީ ޓީރެކްސްއަށް 21 ޕޮއިންޓް ހޯދާއިދިން ޒަކަރިއްޔާ އަބްދުލް ލަތީފްއެވެ.\nމެޗަށް ފަހު ވާހަކަ ދައްކަމުން ޓީރެކްސްގެ ކޯޗް އިލްޔާސް އިބްރާހިމް ބުނީ، މުބާރާތުގެ ފައިނަލަށް ދިއުމަށްޓަކައި މާބޮޑު މަސައްކަތެއް ކުރަން ނުޖެހުނުކަމަށާއި، ސަބަބަކީ މުބާރާތުގެ ގްރޫޕް ސްޓޭޖުގައި މާ އުނދަގޫ މެޗުތަކެއް ކުޅެން ނުޖެހުންކަމަށެވެ. އަދި އިދިކޮޅު ޓީމަށް ރަނގަޅު ފައިޓެއް ދެވޭ ވަރުގެ މެޗަކަށް ވެގެން ދިޔައީ ރޭ ކުޅުނު ސެމީ ފައިނަލުގެ މެޗު ކަމަށެވެ. އިލްޔާސް ބުނީ ފައިނަލުގައި ކިންގްސް އާއި ދެކޮޅަށް ނިކުންނާނީ އެޓީމަށް ފުރިހަމަ އިހުތިރާމް ދީގެން ކަމަށާއި، އެޓީމުގެ ސްކޮޑް ކިތަންމެ ވަރުގަދަޔަސް ޓީރެކްސްގައި މިހާރު މި އޮތް ސްކޮޑަށް އެޓީމު ބަލިކުރެވޭނެ ކަމުގެ އުއްމީދު އެބައޮތްކަމަށެވެ.\n"ފައިނަލަށް ދިއުމަށް މާބޮޑު މަސައްކަތެއް ކުރާކަށް ނުޖެހުން. އެއީ ގްރޫޕް ސްޓޭޖުގައި މާ އުނދަގޫ މެޗުތަކެއް ކުޅެން ނުޖެހުން. ކިރިޔާވެސް ޓަފް މެޗެއް މި ކުޅުނީ މިރޭ ރެޕްޓާރސް އާއި ދެކޮޅަށް. ފައިނަލުގައި ކިންގްސް އާއި ދެކޮޅަށް ނިކުންނާނީ އެޓީމަށް ފުރިހަމަ އިހުތިރާމް ދީގެން. އެކަމުވެސް ޓީރެކްސް އަކީ އަޅުގަނޑުމެންގެ ޓީމަށް ބަލިނުކުރެވޭނެ ވަރުގެ ޓީމެއް ނޫން. ތަށި ހޯދުމުގެ އުއްމީދުގައި އަޅުގަޑުމެންވެސް ނިކުންނާނީ" އިލްޔާސް ބުންޏެވެ.\nރޭގެ މެޗުން ބަލިވި ރެޕްޓާރސް ބާސްކެޓްބޯޅަ ކްލަބުގެ މެނޭޖަރ މުހައްމަދު އިމްތިނާން ބުނީ، ޒުވާން ޓީމެއް ނުކުމެ ޓީރެކްސްއާއި ދެކޮޅަށް ދެއްކި ކުޅުމާއި ދޭތެރޭ ހިތްހަމަ ޖެހޭކަމަށާއި، އަމާޒަކީ ދެން ކުރިޔަށް އޮތް ފުރަތަމަ ޑިވިޝަން ބާސްކެޓްބޯޅަ މުބާރަތަށް ރާއްޖެއިން ބޭރުން ކުޅުންތެރިން ގެނެސް ޓީމު ވަރުގަދަ ކުރުން ކަމަށެވެ.\nއެމްބީއޭ ޗެންޕިއަންޝިޕްގެ ފިރިހެން ޑިވިޝަންގެ ފައިނަލުގައި ކިންގްސް އާއި ޓީރެކްސް ވާދަކުރާ މެޗު ކުޅުމަށް ހަމަޖެހިފައިވަނީ މާދަމާ ރެއެވެ. ޒުވާނުންގެ މަރުކަޒު އެތެރޭ ކޯޓްގައި މެޗު ފަށާނީ9ޖަހާއިރުއެވެ.


Hurihaa rayyithunah gedhoru alhai dheynan: Ibu | Mihaaru\nއިބޫ މާލޭގެ ގެއަކަށް ވަޑައިގެން މިއަދު ރާޒުވާ ކުޅުއްވަނީ. - ފޮޓޯ: އެމްޑީޕީ\n04 އޯގަސްޓް 2018 - 20:17 65 comments\nމާލޭގައި "ޖަޒީރާ މައިޒާން" ނަމުގައި ޖަގަހައެއް ހުޅުވުމަށް ބޭއްވި ރަސްމިއްޔާތުގައި، އަންނަ މަހުގެ 23 ގައި ބާއްވާ މި އަހަރުގެ ރިޔާސީ އިންތިޚާބު ގައި ވާދަކުރައްވާ އިދިކޮޅު ކެންޑިޑޭޓު އިބޫ ވިދާޅުވީ، ރާއްޖޭގެ ހުރިހާ ރައްޔިތުންނަށް ބޯހިޔާވަހިކަން ފޯރުކޮށްދިނުމަކީ އޭނާގެ އަމާޒެއް ކަމަށެވެ. ޚާއްސަކޮށް، މާލޭގެ ރައްޔިތުންނަށް ބޯހިޔާވަހި ކަމުގެ މަޝްރޫއެއް ހިންގަވާނެ ކަމަށް އޭނާ ވިދާޅުވި އެވެ.\nމާލޭގައި އިދިކޮޅު ކޯލިޝަންގެ ޖަގަހައެއް ހުޅުވުމަށް މިއަދު ބޭއްވި ރަސްމިއްޔާތުގައި އިބޫ ވާހަކަ ދައްކަވަނީ. - ފޮޓޯ: އެމްޑީޕީ\nއެމްޑީޕީގެ ޕާލަމެންޓްރީ ގުރޫޕުގެ ލީޑަރު ހިންނަވަރު ދާއިރާގެ މެމްބަރު އިބޫ އެހެން ވިދާޅުވިއިރު، މިދިޔަ ޖުލައި 26 ވަނަ ދުވަހުން ފެށިގެން، 2030 ވަނަ އަހަރުގެ އެ މުއްދަތާ ހަމައަށް، 18 އަހަރު ފުރޭ ކޮންމެ ޒުވާނަކަށް، 1،000 އަކަފޫޓަށް ވުރެ ކުޑަ ނުވާ ބިމެއް ނުވަތަ އެޕާޓްމެންޓެއް ލިބޭނެ ކަމަށް ރައީސް އަބްދުﷲ ޔާމީން ވަނީ މިދިޔަ ހަފުތާ ގައި ވިދާޅުވެފަ އެވެ.\n300,000 meehunge aabaadhee akah, Male' aai villimale' gulhaalanee\nއިބޫ ވިދާޅުވީ، މާލެ އަކީ މިވަގުތު ރާއްޖޭގައި އޮތް އެންމެ ދިރިއުޅެން ދަތި، އުނދަގޫ ރަށް ކަމަށެވެ. މައްޗަންގޯޅީ ދެކުނުގެ ބައެއް ގެތަކަށް މިއަދު ޒިޔާރަތް ކުރެއްވިއިރު، އެމީހުންގެ އެންމެ ބޮޑު ޝަކުވާ އަކީ ވެސް "ނޭވާލާނެ ޖާގައެއް" ނެތުން ކަމަށާއި އެ މީހުން ވެސް ބޭނުންވަނީ ބޯހިޔާވަހިކަން ކަމަށް އޭނާ ވިދާޅުވި އެވެ.\n"އެއީ ގެދޮރު ކަމަށް ވިޔަސް، މަގުމަތީގެ ޓްރެފިކް ކަމަށް ވިޔަސް، އެހެން ކަންތައްތައް ކަމަށް ވިޔަސް، މާލެ އަކީ މި ވަގުތު ތޮއްޖެހި ފުރިފައި ދިރިއުޅެން ދަތި އުނދަގޫ ތަނަކަށް ވެފައި އޮތް ކަން ފާހަގަވެގެން ދަނީ،" އިބޫ ވިދާޅުވި އެވެ.\nއިބޫ މިއަދު މާލެ ގެއަކަށް ވަޑައިގެން، އެ ގޭގައި ދިރިއުޅޭ މީހުންނާ ބައްދަލު ކުރައްވަނީ. - ފޮޓޯ: އެމްޑީޕީ\nތަފާސްހިސާބުތަކާ ހަވާލާ ދެއްވައި އޭނާ ވިދާޅުވީ، މާލޭގައި ދިރިއުޅޭ މީހުންގެ ތެރެއިން 4،000-5،000 މީހުން ތިބީ ބޯހިޔާވަހި ކަމަށް ބޭނުންވެފައި ކަމަށެވެ. އިދިކޮޅު ވެރިކަމެއްގައި އެ މީހުންނަށް ބޯހިޔާވަހިކަން ފޯރުކޮށްދެއްވާނެ ކަމަށް ވެސް އިބޫ ތަކުރާރުކޮށް ވިދާޅުވި އެވެ.\nއޭނާ ވިދާޅުވި ގޮތުގައި، މާލެ އަށް ދެން ދިމާވެފައި އޮތް އެންމެ ބޮޑު މައްސަލަ އަކީ ޓްރެފިކާއި ބަނދަރުގެ ޖާގައިގެ މައްސަލަ އެވެ. އަދި ދިރިއުޅުމަކަށް ބޭނުންވާ އަސާސީ ހުރިހާ ދަތިތަކެއް ދިމާވެފައި ހުރި ކަމަށް ވެސް އިބޫ ވިދާޅުވި އެވެ.\nއެ ކަންކަން ހައްލު ކުރަން އިދިކޮޅު ސަރުކާރެއްގައި މަސައްކަތް ކުރާނީ ކިހިނެއް ކަން މެނިފެސްޓޯ އިން ސާފުވާނެ ކަމަށާއި ތަފްސީލްތައް ވަރަށް އަވަހަށް ހާމަ ކުރައްވާނެ ކަމަށް އިބޫ ވިދާޅުވި އެވެ.\nފައިސަލް މިއަދު މާލޭގެ ގެއަކަށް ވަޑައިގެން، އެގޭގައި ދިރިއުޅޭ މީހުންގެ ހާލު ބައްލަވާލައްވަނީ. - ފޮޓޯ: އެމްޑީޕީ\nއިބޫގެ ރަނިންމޭޓް ފައިސަލް ނަސީމް ވެސް ވަނީ ދިވެހިންނަށް ކުރިމަތިވެފައިވާ ބޯހިޔާވަހި ކަމުގެ ބޮޑު މައްސަލައާ ގުޅޭ ގޮތުން މީޑިއާއާ މިއަދު ވާހަކަ ދައްކަވައިފަ އެވެ.\nމާފަންނު ދެކުނު ދާއިރާގައި މިއަދު ކުރިއަށް ގެންދިޔަ "ދޮރުންދޮރަށް" ހަރަކާތުގެ ތެރެއިން ނޫސްވެރިންނާ ބައްދަލުކުރައްވައި، ކާށިދޫ ދާއިރާގެ މެމްބަރު ފައިސަލް ވިދާޅުވީ، އާންމުންގެ އެންމެ ބޮޑު ޝަކުވާ އަކީ ބޯހިޔާވަހިކަން ނުލިބުން ކަމަށާއި އިދިކޮޅު ފަރާތްތަކުގެ ވެރިކަމެއްގައި އެންމެ ބޮޑު އިސް ކަމެއް ދޭނީ އެކަން ހައްލު ކުރުމަށް ކަމަށެވެ.\nފައިސަލް ވިދާޅުވި ގޮތުގައި، ގޭގެ އަށް ޒިޔާރަތް ކުރައްވައި އާންމުންގެ ހާލު ބައްލަވައިލެއްވިއިރު، މާލޭގެ ރައްޔިތުން ދިރިއުޅޭ ނިކަމެތި ހާލު ވަރަށް ބޮޑަށް އެނގިވަޑައިގެންނެވި އެވެ. އެގޮތުން، ބައެއް ގެ ތަކުގައި ޑިއުޓީ ބަހައިގެން މީހުން ދިރިއުޅޭއިރު، ބައެއް ގޭގައި ހެނދުނު ސައި ބޯނެ ގޮތެއް ވެސް ނެތް ކަމަށް ވިދާޅުވި އެވެ.\nފައިސަލް ވިދާޅުވީ، ބޯހިޔާވަހިކަމުގެ މަޝްރޫއުތައް ސަރުކާރުން ހިންގަނީ މުއްސަނދިންނަށް އަމާޒުކޮށްގެން ކަމަށާއި އެ ކަން ގަބޫލު ނުކުރެއްވޭ ކަމަށެވެ.\nމާލޭގައި ދިރިއުޅޭ އާއިލާއަކާ، ފައިސަލް މިއަދު ބައްދަލު ކުރައްވަނީ. - ފޮޓޯ: އެމްޑީޕީ\n"މީގެ ފަސް އަހަރު ކުރިން ހަމަ ކެމްޕޭނަށް ހިނގިއިރު އެ ބޭފުޅުން ހަމަ އެބަ ވިދާޅުވޭ އޭރު ވެސް ތިމަންނަމެންގެ ހާލަތު ހުރި ގޮތަކީ ހަމަ މިއޭ. މިއަދު ވެސް މި ގޮތޭ މިއޮތީ. އެހެންވީމާ މި ކަންތައްތަކަށް ބަދަލެއް އަންނަން އެބަޖެހޭ،" ފައިސަލް ވިދާޅުވި އެވެ.\nރައީސް ޔާމީންގެ ސަރުކާރުން، ހަމަހަމަކަމާއި އިންސާފުވެރިކަމާ އެކު މައްސަލަ ހައްލުކުރަން މަސައްކަތް ކުރި ނަަމަ ގޯތިގެދޮރުގެ މައްސަލަ އަށް ބޮޑު ހައްލެއް ލިބުނީސް ކަމަށް ވެސް ފައިސަލް ވިދާޅުވި އެވެ. އިދިކޮޅު ފަރާތްތަކުގެ ވެރިކަމެއްގައި ބޯހިޔާވަހިކަން ފޯރުކޮށް ދޭނީ ހަމަހަމަކަމާއި އިންސާފުވެރިކަމާ އެކު ކަމަށް އޭނާ ވިދާޅުވި އެވެ.\n"ރައްޔިތުންނަށް ބޭނުން ވަނީ ފްލެޓެއްގެ ގޮތުގައި ކަރުދާސްކޮޅެއް ވެސް ނޫން. ކަނޑުއަޑީގައި 10-12 ފޫޓު ނުވަތަ 15-20 ފޫޓު އަޑިން ފްލެޓް ދޭނެ ކަމުގެ ވައުދުތަކެއް [ރައީސް ޔާމީން] ވަމުން މިދަނީ ހުވަފެނެއްގެ ގޮތުގައި،" ފައިސަލް ވިދާޅުވި އެވެ.\nއިތުރު ލިޔުންތައް އެމްޑީޕީ ތަރައްގީގެ މަޝްރޫއުތައް ބޯހިޔާވަހިކަން އިދިކޮޅު ފަރާތްތައް ރައީސް އިބްރާހިމް މުހައްމަދު ސޯލިހް ހައުސިން ޔުނިޓް އިދިކޮޅު އިއްތިހާދު ނައިބު ރައީސް ފައިސަލް ނަސީމް


އާސެނަލް އިން ދެފަހަރެއްގެ މަތިން ކަންޓޭ ހޯދުމަށް މަސައްކަތްކުރި: ވެންގާ\nއާސެނަލް އަށް ދިމާވެފައިވާ އެންމެ ބޮޑު ގޮންޖެހުމަކީ ކުޅުންތެރިންނަށް އަނިޔާވުން\nޗެލްސީ އާއި ލިވަޕޫލް ބައްދަލުކުރި މެޗުގައި ކަންޓޭގެ ފަރާތުން މޮޅު ކުޅުމެއް ފެނުނު: ވެންގާ\nލެސްޓާގައި ހުއްޓާވެސް ކަންޓޭ ހޯދަން މަސައްކަތްކުރިން: ވެންގާ\nކ. މާލެ3ފެބުރުއަރީ 2017 | ހުކުރު 21:34 2,373\nއާސެނަލްގެ ކޯޗު އާސެން ވެންގާ - ގޫގުލް\nޗެލްސީ އަށް ކުޅެމުން އަންނަ އެންގޯލޯ ކަންޓޭ ހޯދުމަށް އާސެނަލް އިން ދެފަހަރެއްގެ މަތިން މަސައްކަތްކުރި ކަމަށް އާސެނަލްގެ ކޯޗު އާސެން ވެންގާ ބުނެފި އެވެ.\nނޫސްވެރިންނަށް މައުލޫމާތު ދެމުން ވެންގާ ބުނީ މިދިޔަ ބުދަ ދުވަހު ޗެލްސީ އަތުން 1-1 ގެ ނަތީޖާއިން ލިވަޕޫލް އެއްވަރުވި މެޗުގައި ކަންޓޭގެ ފަރާތުން މޮޅު ކުޅުމެއް ފެނިގެން ގޮސްފައިވާ ކަމަށެވެ.\nވެންގާ ބުނީ ކަންޓޭ ކުރިން ކުޅުނު ލެސްޓާ ސިޓީ އޮތީ ޗެލްސީ މިދިޔަ ސީޒަނުގައި އޮތް މަގާމުގައި ކަމަށާއި، ޗެލްސީ އޮތީ މިދިޔަ ސީޒަނުގައި ލެސްޓާ އޮތް މަގާމުގައި ކަމަށެވެ. އެގޮތުން ވެންގާ ބުނީ އެއީ އިއްތިފާގެއް ނޫން ކަމަށެވެ.\nކަންޓޭ އަށް މީގެ ކުރިން ދެފަހަރެއްގެ މަތިން ބިޑްކޮށްފައިވާ ކަން ފާހަގަކުރަމުން ވެންގާ ބުނީ ފުރަތަމަ ފަހަރަށް ބިޑްކުރީ އޭނާ ލެސްޓާގައި ހުއްޓާ ކަމަށާއި، ދެވަނަ ފަހަރަށް ބިޑުކުރިއިރު، އޭނާ ލެސްޓާ ދޫކޮށްލާފައިވާ ކަމަށެވެ.\nއާސެނަލް ލީގު ތަށްޓަށް ވާދަކުރަމުން އަންނައިރު، އެޓީމަށް ދިމާވެފައިވާ އެންމެ ބޮޑު ގޮންޖެހުމަކީ ކުޅުންތެރިންނަށް އަނިޔާވުމެވެ. އެގޮތުން މިހާރު ވެސް ސަންޓީ ކަޒޯލާ އަދި އާރޮން ރަމްސީ ވަނީ ކުޅުމާ ދުރުގައެވެ. މީގެ އިތުރުން ގްރަނިޓް ޒާހާ ހުރީ ސަސްޕެންޝަންގައެވެ.\nޕްރިމިއާ ލީގެ ޕޮއިންޓް ތާވަލަށް ބަލާއިރު، އާސެނަލް އޮތީ ކުޅުނު 23 މެޗުން ލިބުނު 47 ޕޮއިންޓާއެކު ޕޮއިންޓް ތާވަލުގެ ތިންވަނައިގަ އެވެ. އާސެނަލްއާ އެއް އަދަދަކަށް ޕޮއިންޓް ހޯދައިގެން ލަނޑުގެ ތަފާތުން ދެވަނައިގައި ޓޮޓެންހަމް އޮތްއިރެ، އެއްވަނައިގައި 56 ޕޮއިންޓާއެކު އޮތީ ޗެލްސީ އެވެ.


Jumhooriyyaa'ah 51 aharu. Adhives rayyithunge verikamehege...\nޖުމްހޫރިއްޔާއަށް 51 އަހަރު: އަދިވެސް ރައްޔިތުންގެ ވެރިކަމެއްގެ އިންތިޒާރުގައި!\nނުރަނގަޅު ލޭބަލެއް ނޭޅުވޭ ވެރިއަކު ރައީސްކަން ކުރައްވާފައި ނުވޭ\nވެރިކަމަށް އައުމަށް ފަހު ރައްޔިތުން މަތިން ހަނދާން ނެތޭ ކަމުގެ ޝަކުވާ ބޮޑު\nކ. މާލެ | 11 ނޮވެންބަރ 2019 | ހޯމަ 23:59 | 2,695\nޖުމްހޫރީ މައިޒާން - ޝުއައިބް މުހައްމަދު އިގްބާލް\nމީގެ 51 އަހަރު ކުރިން ދިވެހިން ހިޔާރުކުރި ޖުމްހޫރީ ވެރިކަމަކީ އޭގެ ޒާތުގައި ރައްޔިތުންނާ ހިސާބުން އެ ވެރިކަމެއްގެ ބާރު ފެށިގެން އައިސް، ހަމަ އެ ރައްޔިތުންނާ ހިސާބުން އެ ވެރިކަމުގެ ބާރުތައް ނިމިގެންދާ ނިޒާމެކެވެ. ޒަމާނުއްސުރެން ރާއްޖޭގައި އޮތް ވިރާސީ ވެރިކަމުގެ ނިޒާމު ނިމުމަކަށް ގެނެސް އަލުން އަނބުރާ ޖުމްހޫރީ ވެރިކަމެއް ދިވެހިން އިހްތިޔާރު ކުރީ އޭގެ ފަހަތުގައި ބައިވަރު ސަބަބުތަކެއް އޮވެގެން ކަމާއި މެދު ޝައްކެއް ވެސް ނެތެވެ.\nދިވެހިރާއްޖޭގައި އެންމެ ފުރަތަމަ ޖުމްހޫރީ ވެރިކަމެއް ކުރެއްވީ ސުމުއްވުލް އަމީރު މުހައްމަދު ދޮށިމޭނާ ކިލޭގަފާނެވެ. މި ލިޔުމުގައި ރާއްޖެއަށް ފުރަތަމަ ޖުމްހޫރީ ވެރިކަމެއް އައި ގޮތައް ބަލާލުން ވެސް މުހިންމު ކަމުގައި ދެކެމެވެ. އެމަނިކުފާނު ރާއްޖޭގެ ވެރިކަމަށް އިސްކުރެވުނީ ރާއްޖޭގައި ވެރިއަކު ނެތި ދިހަ އަހަރު ވާން ގާތްވެފައި ވަނިކޮށެވެ. ނަމަވެސް، 1953 ވަނަ އަހަރުގެ ޖެނުއަރީ މަހުގެ ތެރޭގައި ރާއްޖޭގެ ފުރަތަމަ ރައީސްގެ ގެތުގައި އިސްކުރެވުނު އަމީން ދީދީއަށް ރައީސްކަން ކުރެއްވުނީ އެންމެ ހަތް މަސް ވާންދެނެވެ. އަނެއްކާވެސް ދިވެހިރާއްޖޭގެ ނިޒާމު ރަސްކަމުގެ ނިޒާމަކަށް ބަދަލުވެގެން ދިޔައެވެ.\nރަސްކަމުގެ ތަހުތައް އިސްކުރެވުނު އައްސުލްތާން މުހައްމަދު ފަރީދުލް އައްވަލްގެ ރަސްކަމުގައި، އަނެއްކާވެސް ރާއްޖޭގައި އޮންނަން ފެންނަން ނިޒާމަކާއި މެދު ބަހުސް އުފެދުނެވެ. އޭރު ރާއްޖޭގެ ބޮޑުވަޒީރަކަށް ހުންނެވީ އިބްރާހިމް ނާސިރެވެ. ނިޒާމާ ބެހޭގޮތުން ދިވެހިންގެ ތެރޭގައި ކުރެވެމުންދިޔަ ބަހުހަށް ނިމުމެއް ގެނައުމުގެ ގޮތުން، ރައްޔިތުންގެ ފެންނަ ނުފެންނަ ވޯޓަކަށް ދާން ނިންމިއެވެ. 1968 ވަނަ އަހަރުގެ މާޗް މަހު ނެގި ވޯޓުގައި، ވޯޓުލީ މީހުންގެ 97 އިންސައްތަ ނިންމީ ރާއްޖޭގައި ބާއްވަން ފެންނަނީ ރިޔާސީ ނިޒާމެއް ކަމަށެވެ. އެހިސާބުން އެ މަސައްކަތް ފެށިގެން ގޮސް، 1968 ވަނަ އަހަރުގެ ނޮވެމްބަރު 11 ވަނަ ދުވަހު ދެވަނަ ޖުމްހޫރިއްޔާގެ ފުރަތަމަ ރައީސްއަކަށް އިބްރާހިމް ނާސިރު ހުވާކުރެއްވިއެވެ.\nމިއަދާ ހަމައަށް ދެވަނަ ޖުމްހޫރިއްޔާގެ ރައީސްކަން ތަފާތު ފަސް ބޭފުޅަކު ކުރައްވައިފިއެވެ. މިއަދު ރައީސްކަމުގައި ހުންނެވި އިބްރާހިމް މުހައްމަދު ސޯލިހުއަކީ ރާއްޖޭގެ ދެވަނަ ޖުމްހޫރިއްޔާގެ ހަވަނަ ރައީސްއެވެ. ހިތާމަޔަކީ، އަދިވެސް ދިވެހި ރައްޔިތުން ބޭނުންވާ އަދި އެންމެހާ ރައްޔިތުން ފަހުރުވެރިވާ ވަރުގެ ވެރިޔަކު މި ރާއްޖޭގައި ވެރިކަން ކުރައްވާފައި ނެތުމެވެ. ބަޔަކު މިކަމާ ރުހުނަސް ނުރުހުނަސް މިއީ ހަގީގަތެވެ.\nމި ރާއްޖޭގައި ވެރިކަން ކުރެއްވި ފަރާތްތަކުގެ ތެރެއިން ބޮލުގައި ބޮޑު އިލްޒާމެއް ނުވަތަ ނުރަނގަޅު ލޭބަލެއް އެޅުވިފައިނުވާ އެއްވެސް ރައީސަކު ނެތެވެ. އަދި ވެރިކަމަށް އައުމަށް ފަހު، ރައްޔިތުންގެ މަތިން ހަނދާން ނެތޭ ވާހަކައަކީ، ތާއަބަދުމެ ރައްޔިތުންގެ ތެރޭގައި ދެކެވޭ ވާހަކައެކެވެ. ވީ ވައުދުތައް މަތިން ހަނދާން ނެތި، ގާތް މީހުންނަށާ ސަޕޯޓަރުން އިސްކުރާ ވާހަކައެވެ.\nކޮންމެ ރައީސަކުވެސް ރާއްޖޭގެ ތަރައްގީއަށް ކޮންމެވެސް ކަމެއް ނުކޮށްދެއެކޭ އަޅުގަނޑު ނުދައްނަވަމެވެ. ރައީސް ނާސިރަކީ މި ރާއްޖޭ މިއަދު ދެކެމުން މިދާ ޒަމާނީ ތަރައްގީގެ ބިންގާ އެޅުއްވި ފަރާތެވެ. ރައީސް މައުމޫން އެ ބިންގާ އިތުރަށް ވަރުގަދަކޮށް ރާއްޖޭގެ އިގްތިސާދަށް ހެޔޮ ބަދަލުތަކެއް ގެންނެވިއެވެ. ރައީސް ނަޝީދު ރާއްޖޭއަށް ޒަމާނީ ޓެކްސްގެ ނިޒާމެއް ތައާރަފްކުރައްވާ ހަރުދަނާ ވެލްފެއަރ ނިޒާމެއް ދިވެހިންނާ ހަމައަށް ގެނެސްދެއްވިއެވެ. ރައީސް ޔާމީން ވެސް ރާއްޖެ ނުދެކޭހާ އުމްރާނީ ތަރައްގީ ގެނެސްދެއްވިއެވެ.\nމިހާރުވެސް އެހާރުވެސް ދިވެހި ރައްޔިތުން އެދުނީ އެންމެ ކަމަކަށެވެ. އެއީ ރައްޔިތުންގެ އަޑުއަހާ ރައްޔިތުންނާ ގާތުން ވެރިކަން ކުރާ ވެރިއެއްގެ ވެރިކަމަކަށެވެ. އެއްވެސް ރައްޔިތަކު އިސްތިސްނާ ނުވާނެހެން، ރައްޔިތުންގެ އުދާސްތަކަށް ލުޔެއް ގެނެސްދޭނެ ވެރިކަމެކެވެ. އެންމެން ބޭނުންވާހާ ކަމެއް ނުވިޔަސް، އެންމެހާ ރައްޔިތުންގެ މަންފާއާ ލާބައަށް މަސައްކަތް ކުރާނެ ވެރިއެކެވެ. އަދިވެސް ދިވެހިން ތިބީ ހަމަ އެ އިންތިޒާރުގައެވެ.


Advance koh flat thah vikkumugai aa ukulheh, hurihaa gellumeh ganna meehaa ah! | Mihaaru\nވިޔަފާރި / ރިޕޯޓް\nއެޑްވާންސްކޮށް ފްލެޓްތައް ވިއްކުމުގައި އާ އުކުޅެއް، ހުރިހާ ގެއްލުމެއް ގަންނަ މީހާ އަށް!\nހުޅުމާލޭގައި އިމާރާތް ކުރަމުން އަންނަ ފްލެޓް އިމާރާތެއް. އެތަނުގައި އަޅާ ގިނަ އެޕާޓްމެންޓްތައް ހުރީ ނިންމަން ޖެހޭ ތާރީހަށް ނުނިންމިފައި--\n18 ނޮވެމްބަރ 2021 - 08:38\nފްލެޓްތައް އެޑްވާންސްކޮށް ވިއްކައިގެން، އެތައް ބަޔަކަށް ލަނޑު ލިބުމާ އެކު އެޗްޑީސީއާ އެކު ހަދާ އެއްބަސްވުން ބުނާ ގޮތުން އިމާރާތުގެ 20 ޕަސެންޓް ނުނިމެނީސް އިތުރަށް އެއްވެސް ފައިސާއެއް ނުނެގެ އެވެ. އެކަމަކު، އެ އެއްބަސްވުންތަކުގެ ދަށުން މިހާރު ހަދަން ފަށައިފައިވާ އިމާރާތްތަކުގައި އެއްވެސް ފްލެޓެއް ލިބޭކަށް ނެތެވެ. ބައެއް މީހުންް ހުރީ އެޑްވާންސްކޮށް ފައިސާ ދައްކައި، ގަނެ ނިންމައިފަ އެވެ.\nމިއީ ކިހިނެއް ވީ ކަމެއް ހެއްޔެވެ؟ އިމާރާތުގެ ބިންގާ ނުވެސް އަޅާއިރު، ވުޖޫދުގައި ނެތް ތަނަކަށް ފައިސާ ދައްކަން ޖެހެނީ ކީއްވެ ހެއްޔެވެ؟\n"އަދި ވުޖޫދުގައި ނެތް ފްލެޓް އިމާރާތެއް، އިހަކަށް ރޭ އެ އިފްތިތާހު ކުރީ. އަޅުގަނޑު ގަތް ފްލެޓަށް ދައްކައިފިން މިހާރު މިލިއަނަކަށް ވުރެ ގިނަ ރުފިޔާ،" އެޕާޓްމެންޓެއް ގަތް މީހަކު، ނޫހުގައި ނަން ނުޖަހަން އެދި ބުންޏެވެ.\n"މިގޮތަށް ފައިސާ ނެގުން އެއީ މަނާކަމެއް. އެއީ ނެގިގެން ވާނެ ފައިސާއެއް ނޫން."\nހަމަ އެގޮތަށް، ހުޅުމާލޭގައި އިމާރާތްކުރާ ލަގްޒަރީ އެހެން ފްލެޓް އިމާރާތަކުން ވެސް، އެތަނުން ފްލެޓް ގަތް ބައެއް މީހުންގެ އަތުން ވަނީ އިތުރަށް ފައިސާ ނަގައިފަ އެވެ. އެތަނަށް ފައިސާ ދެއްކި މީހަކު ބުނި ގޮތުގައި ބުކިން ފީގެ އިތުރުން ފްލެޓްގެ އަގުގެ ވަރަށް ގިނަ ފައިސާ ވަނީ ދައްކައިފަ އެވެ. އޭނާ ބުނާ ގޮތުން، އޭނާ އެޑްވާންސްކޮށް ފައިސާ ދެއްކީ، އެ ކުންފުންޏާ ދޭތެރޭ އޮތް އިތުބާރެއްގެ ބޮޑުކަމުންނެވެ.\nދެއްކޭނެ ހެއްކެއް ނެތް، އެކަމަކު އޮތީ މަޖުބޫރީ ހާލަތު!\nފްލެޓަށް ފައިސާ ދެއްކި މީހާގެ އަތަކު އޭނާ ސީދާ އެ ފްލެޓަށް ފައިސާ ދެއްކި ކަމުގެ އެއްވެސް ރިސިޓެއް ނެތެވެ. އެކަމަކު، އެ ތަން އިމާރާތް ކުރާ ކުންފުންޏަށް އޭނާ ފައިސާ ދެއްކި އެވެ.\n"މީގައި މި ވާގޮތަކީ، އެޗްޑީސީ އާއި އެ ކުންފުންޏާ ދެމެދު އޮތް އެގްރިމެންޓް ބުނާ ގޮތުން ބުކިންް ފީގެ އިތުރަށް އެއްވެސް ފައިސާއެއް ނުނެގޭ. އެހެންވެ، ކުންފުންޏަށް ނުވަތަ ކުންފުނީގެ ކޮންމެވެސް އެހެން ޕްރޮޕަޓީއަކަށް ފައިސާ ނަގަނީ،" މި ރިޕޯޓަށް ވާހަކަ ދެއްކި މީހާ ކިޔައިދިނެވެ.\n"އެކަމަކު އަޅުގަނޑުމެން ފައިސާ މި ދައްކަނީ އަސްލު އެޕާޓްމެންޓް ގަންނަން. ކޮންމެ ނަމެއް ކިޔާފައި އެ ފައިސާ ނެގިޔަސް އެއީ ހަމަ އަޅުގަނޑު ގަތް އެޕާޓްމެންޓަށް ދެއްކޭ އެޑްވާންސް ފައިސާ."\nއެކަމަކު އޭނާ އެ ތުހުމަތު ކުރި ކުންފުނިން ބުނީ އުސޫލާ ހިލާފަށް އެއްވެސް ކަމެއް ކޮށްފައި ނުވާނެ ކަމަށެވެ. މިކަމާ ބެހޭ ގޮތުން އިތުރަށް ވާހަކަ ދައްކާކަށް އެ ކުންފުނިން ބޭނުމެއް ނޫނެވެ.\nހުޅުމާލޭ ދެވަނަ ފިޔަވަހީގައި އިމާރާތްކުރާ ފްލެޓުތަކެއް:--. ފޮޓޯ؛ އަހުމަދު އަވްޝަން/ މިހާރު\nހުޅުމާލޭގައި ފްލެޓް އަޅަމުން އަންނަ ޑިވެލޮޕަރަކު ވިދާޅުވީ، ބުކިން ފީގެ އިތުރުން އެ ކުންފުނިން އެއްވެސް ފައިސާއެއް ނުނަގާ ކަމަށެވެ. އެކަމަކު އިތުރަށް ފައިސާ ދައްކަން ބައެއް މީހުން އެދޭ ކަމަށާއި އެ ފުރުސަތު ދޭ ކަމަށެވެ. އަދި ހާއްސަ އުސޫލެއްގެ ދަށުން އެ ފައިސާ ބަލައިގަންނަ ކަމަށް ވެސް އޭނާ ވިދާޅުވި އެވެ.\n"އެއްވެސް ފަރާތަކަށް އަޅުގަނޑުމެން މަޖުބޫރެއް ނުކުރަން އިތުރަށް ފައިސާ ދައްކާކަށް. އަޅުގަނޑުމެން އޮންނާނީ އިމާރާތުގެ 20 ޕަސެންޓް ނިމެންދެން ފައިސާ ދައްކަން ވަގުތު ދީފައި. މި ވަގުތު ހަމައެކަނި ނަގަނީ ބުކިން ފީގެ ގޮތުގައި ނަގާ 50،000ރ." އޭނާ ވިދާޅުވި އެވެ.\nފްލެޓެއް ގަތް މީހަކު ބުނީ ޑިވެލޮޕަރުންް އެހެން ބުންޏަސް، ކަން ހިނގަނީ އެހެން ނޫން ކަމަށެވެ. އޭނާ ބުނީ ފްލެޓްތައް ވިއްކަން އިއުލާންކޮށްލާ ތަނުން އެ ތަންތަން ގަންނަން ދިގު ކިޔޫއެއް އޮންނަ ކަމަށާއި ޑިވެލޮޕަރު އިސްކަން ދެނީ އެޑްވާންސް ފައިސާ ގިނައިން ދޭ ބަޔަކަށް ކަމަށެވެ.\n"މިއީ ހާލަތުގެ ފައިދާ ނެގުން. ތެދެއް، އަޅުގަނޑުމެންގެ އަމިއްލަ އިޚުތިޔާރުގައި ފައިސާ މި ދައްކަނީ. އެކަމަކު އެ ފައިސާ މި ދައްކަނީ ދިރިއުޅޭނެ ތަނެއް ނެތިގެން އޭގެ ހާސްކަމުގެ ތެރޭގައި ތިބެގެން،" ފްލެޓް ގަތް މީހަކު ބުންޏެވެ.\n"އެ ތަންތަނަށް ފައިސާ ދެއްކި ކަމުގެ އެއްވެސް ލިޔެކިޔުމެއް ނޯވެ ހިނގައިދާނެ. ގޮސް މައްސަލަ ޖެއްސޭނެ ގޮތެއް ވެސް ނެތިދާނެ. އެކަމަކު މިއީ އަޅުގަނޑު ގަބޫލެއް ނުކުރަން މިކަން ހިނގަން ޖެހޭ ގޮތް ކަމަކަށް. މިހެން ހެދީމަ ފައިސާ ހުރި މީހާ އަށް ހުރިހާ ފްލެޓެއް މި ލިބެނީ. ލޯނު ނަގައިގެން ފައިސާ ދައްކަން ބޭނުންވާ މީހާ އަށް އެ ފުރުސަތު އެބަ ގެއްލޭ."\n"މިހާރު" އާ ވާހަކަ ދެއްކި އެހެން މީހަކު ބުނީ އޭނާ ގަތް ފްލެޓަށް ކުރިއަށް އޮތް 10 ވަރަކަށް މަސް ދުވަހުގެ ތެރޭގައި 70 ޕަސެންޓް ފައިސާ ދައްކަން ޖެހޭ ކަމަށެވެ.\n"އެއްވެސް ފަރާތަކަށް އަޅުގަނޑުމެން މަޖުބޫރެއް ނުކުރަން އިތުރަށް ފައިސާ ދައްކާކަށް. އަޅުގަނޑުމެން އޮންނާނީ އިމާރާތުގެ 20 ޕަސެންޓް ނިމެންދެން ފައިސާ ދައްކަން ވަގުތު ދީފައި. މި ވަގުތު ހަމައެކަނި ނަގަނީ ބުކިން ފީގެ ގޮތުގައި ނަގާ 50،000ރ."--ޑިވެލޮޕަރެއް\n"އަދި އެތާނގެ ބިންގާ ނާޅާ. މިހާރު ފައިސާ ދައްކަން ފަށައިފިން. އެގްރިމެންޓާ އެކު ޕޭމަންޓް ހަދަން ޖެހޭ ގޮތުގެ ޕްލޭނެއް ވެސް ދީފައި އެބައޮތް،" އޭނާ ކިޔައިދިނެވެ.\n"އަޅުގަނޑަށް ލަފާ ކުރެވޭ ގޮތުގައި ހަމައެކަނި އަގު ކޮންޓްރޯލްކޮށްފައި ހުރި ފްލެޓްތަކުން ވެސް 50 މިލިއަނެއްހާ ރުފިޔާ މިހާރު ހުންނާނީ ނަގާފައި."\nއިތުރަށް ފައިސާ ނަގަންޏާ މައްސަލަ ޖައްސާ: އެޗްޑީސީ\nއިމާރާތް ކުރުމުގެ ކުރިން ފްލެޓްތައް ވިއްކައި، އެތަންތަން ނުނިމިގެން އެތައް ބައިވަރު މައްސަލަތަކެއް މިހާރު ވެސް އޮތި ކުރިމަތިވެފަ އެވެ. ބައެއް ތަންތަން ނުނިމި ހަތް އަހަރު، ފަސް އަހަރު، އަދި ތިން އަހަރު ވެފައިވާ ތަންތަންް ވެސް އެބަހުއްޓެވެ. ހުރިހާ ގެއްލުމެއް ލިބުނީ އެތަންތަން ގަތް މީހުންނަށެވެ. އޭގެ އެއް މައްސަލަ މިހާރު ވެސް ކޯޓުގައި އެބަ ހިނގަ އެވެ. އޭގެ އެހެން މައްސަލައެއްގައި، އެތަނުން ފްލެޓް ގަތް މީހުންް ރުޅިގަދަވެގެން އުޅޭތަން އެބަ ފެނެ އެވެ. އެހެންވެ، އެޗްޑީސީން މިހާރު ނިންމައިފައި އޮތީ، އިމާރާތުގެ 20 ޕަސެންޓް ނުނިމެނީސް ނެގޭނީ އެކަނި ބުކިންްފީ އެކަނި ކަމަށެވެ.\nއެޗްޑީސީގެ މެނޭޖިން ޑިރެކްޓަރު އަހުމަދު ސުހެއިލް ވިދާޅުވީ، ކޮމާޝަލް ބޭނުމަށް އަލަށް އަޅާ ހުރިހާ އެގްރީމަންޓެއްގައި ވެސް އިމާރާތުގެ 20 ޕަސެންޓް ނުނިމެނީސް ބުކިން ފީއަށް ނަގާ 50،000ރ. ގެ އިތުރަށް އެއްވެސް ފައިސާއެއް ނުނެގޭނެ ކަމަށް އެގްރީމަންޓްގައި ބުނެފައިވާނެ ކަމަށެވެ.\n"މިގޮތަށް އަމަލު ކުރާ ނަމަ އެގްރީމަންޓާ ހިލާފުވާނެ،" އޭނާ ވިދާޅުވި އެވެ.\nއޭނާ އަދި ވިދާޅުވީ، އިތުރަށް ފައިސާ ނަގާކަމުގެ ޝަކުވާއެއް ލިިބިފައި ނުވާ ކަމަށެވެ. އޭނާ ވިދާޅުވީ، މިފަދަ އެއްވެސް ކަމެއް ފަހުން ސޮއި ކުރި އެއްވެސް ބަޔަކާ މެދު ހުށަހެޅިފައިނުވާ ކަމަށެވެ. އެގޮތަށް މައްސަލައެއް ހުށަހަޅައިފި ނަމަ އެކަން ބަލާނެ ކަމަށް އޭނާ ވިދާޅުވި އެވެ. އަދި އެފަދަ ކަމެއް ހިނގާ ނަމަ މައްސަލަ ހުށަހެޅުމަށް އޭނާ އެދިވަޑައިގަތެވެ.\nމިކަމަށް އޮތް ހައްލަކީ ކޮބާ؟\nސީލައިފް ފަދަ ކުންފުނިތަކުން ވަނީ އެތައް މިލިއަނުން އާންމުންގެ އަތުން ފައިސާ ނަގައިގެން ފިލައިފަ އެވެ. އާންމުންގެ އަތުން ގެއްލުނު ފައިސާއެއް އަދިވެސް ނުލިބެ އެވެ. އަނެއްކޮޅުން ރާއްޖޭގެ ނަން މަޝްހޫރު ކުންފުނިތަކަށް ވެސް އެ އުޅެނީ އެތައް އަހަރެއްވީ އިރު ވެސް ފްލެޓްތައް ހަވާލުނުކުރެވިގެންނެވެ.\n"މިހާރު" އަށް ވާހަކަ ދެއްކެވި ބޭންކިން ދާއިރާގައި މަސައްކަތް ކުރައްވާ ބޭފުޅަކު ވިދާޅުވީ، މިފަދަ ކަންކަމަށް އޮތް ހަމައެކަނި ހައްލަކީ އެޗްޑީސީން މިހާރަށް ވުރެ ބޮޑަށް މިކަންކަން މޮނިޓާކޮށް ބެލެހެއްޓުން ކަމަށެވެ.\n"އަޅުގަނޑު ގަބޫލެއް ނުކުރަން އެޗްޑީސީ އަށް ނޭންގި ކުންފުނިތަކަށް މިގޮތަށް ފައިސާ ނެގޭނެ ހެނެއް. މިއީ ސިއްރުން ކުރާ ކަމެއް ނޫން. އާންމު ކަމެއް. އެތައް ބަޔަކަށް އެނގޭ ކަމެއް،" އޭނާ ވިދާޅުވި އެވެ.\n"ފްލެޓް ގަންނަ މީހާ އެއްވެސް ފައިސާއެއް އެޗްޑީސީ މެދުވެރި ނުވެ ނުދެއްކޭ ގޮތް ވެސް ހެދިދާނެ."\nއެޗްޑީސީ އަށް ފިޔަވަޅެއް ނޭޅޭ ނަމަ ކުރިއަށް އޮތްތަނުގައި ވެސް އަމިއްލަ ކުންފުނިތަކުން ފްލެޓް ގަންނަ މީހުންނަށް ލިބޭނީ ލަނޑު ކަމަށް އޭނާ ވިދާޅުވި އެވެ.\n"އަސްލު މިވާގޮތަކީ މި މީހުން 50 ޕަސެންޓް އަގު ނެގިއަސް، ބާކީ ބެލެންސް ދާނީ ބޭންކް މެދުވެރިކޮށް. ބޭންކް މެދުވެރިކޮށް ލޯނު ނަގާ ހިސާބުން، ބޭންކަށް ކަސްޓަމަރުން ގްރޭސް ޕިރިއަޑް ފައިސާ ދައްކަން ފަށަން ޖެހޭނެ. އޭރުން މި ތަންތަން ގަތް ފަރާތްތަކުން މިހާރު ދިރިއުޅޭ ތަނަށް ކުލި ދައްކަމުން ބެންކަށް ވެސް ފައިސާ ދައްކަން މި ޖެހެނީ. ޖާހު ނުވަތަ އެންސިސް ކަސްޓަމަރުންނަށް ވީގޮތް ވާނީ،" އޭނާ ވިދާޅުވި އެވެ.\nއެހެން ބޭފުޅަކު ވިދާޅުވި ގޮތުގައި ހެސް ކިޔާފައި ޑިމާންޑް އޮތް ކަމެއްގައި މިކަން ހިނގާނީ މި ގޮތަށެވެ. އޭނާ ވިދާޅުވީ މިކަން ހުއްޓުވުމުގެ ބާރު އޮތީ އެޗްޑީސީ އަށް ކަމަށެވެ.\n"ފްލެޓް ގަންނަ މީހާ އެއްވެސް ފައިސާއެއް އެޗްޑީސީ މެދުވެރި ނުވެސް ނުދެއްކޭ ގޮތް ވެސް ހެދިދާނެ،" އޭނާ ވިދާޅުވި އެވެ.\nއެކަމަކު، ހަގީގަތަކީ މިއީ ވަރަށް ބޮޑު ވިޔަފާރިއެއް ކަމެވެ. މި ވިޔަފާރި އަކީ މިލިއަން ޑޮލަރުގެ ބޮޑު ވިޔަފާރިއެކެވެ. އެޗްޑީސީއާ އެކު ބިމުގެ އެގްރިމެންޓް ހަދާ ހިސާބުން، ޑިވެލޮޕަރު އެއްވެސް ކަމެއް ނުކޮށް ހުރެ މުއްސަނދިވީ އެވެ.\nބޯހިޔާވަހިކަން ފްލެޓް އެޗްޑީސީ ހުޅުމާލެ ހުޅުމާލޭ ދެ ވަނަ ފިޔަވަހި\n48 ކޮމެންޓް, 28 ރިއެކްޝަންސް\nބުކިންގފީ އެކަނި ދެއްކީމާ ދުވަހަކު ވެސް ސްލްޓެއް ލިބޭ ވަރެއް ނުވޭ. މުޅިންވެސް ފުލްވެފަ. އެކަމް އޭގެ ފަހުން ވެސް ގިނަ ލާރި ދައްކާގޮތައް މީހަކު ލާއިރައްލިބިފަ އޮންނަނީ\nވަގުން ވައްކަން ނުކުރެވިގެން މިއޮއް ތެޅެނީ. ބިރުވެތިވޭ\nއެޗްޑީ ސީ އަކީ ބަޔަކު މުއްސަނދި ކުރާ ބަޔެއް\nމޮޅު ސްކީމެއްގެ ތެރެއިން ގެންދިއައީމަ މިސަރުކާރުގަ ނުވާނެ މި ކަހަލަ ކަންކަން ކޮރަޕްޝަންކަމަކަށް.\nއެޗް ޑީ ސީ ގަ ކޮރަޕްޝަން ވ ބޮޑެވެ. އޭގެ އަސަރު ޕްރޮޖެޓް ނަގާ މީހާ އަށް ކުރެ އެވެ. އޭގެ އަސަރު ޕްރޮޖެކްޓް ނިމުމުން އޭ ގެ ބޭނުން ކުރާ މީހުންނަށް ކުރެ އެވެ. ބޯޑް ވެސް ވ ފައިސާ ހަދައިފި އެވެ. ސިނާއީ ސަރަހައްދުގަ ކުލި ނުދައްކާ އެތައް ބަޔަކު އެބަ އުޅެ އެވެ. އަޅަ އެއް ނުލަ އެވެ.\nއެޗް ޑީ ސީ އަކީ ހުޅުމާލޭ ރައްޔިތަކަށް އަދި ކީއްކުރަން އެތާނެ ޗައިނާ ފުލެޓެއްގެ މެއިންޓެނެންސް ކަމެއްގައި ވިޔަސް އާދޭސް ކުރިޔަސް އެއްވެސްކަމެއް ކޮށްދޭ ތަނެއްނޫން. ހަމައެކަނި ވިޔަފާރިވެރިން މަހުޖަނުންނަށް ހަދާ ސިޔާސީ ކަނޑުކޮހުންނަށް މުސާރަދޭން ހުންނަތަނެއް. އޮނަރަބަލް ސޯލިހު ތިބޭފުޅާ އަށް ކެރޭނެތަ ތިތަން ބަންދުކޮށް ކައުންސިލާއި ހަވާލުކުރަން. !!!!!!\nމިއީ އެޗްޑީސީ އަޑީގައި އޮވެގެން ހިންގާ ބޮޑު ޖަރީމާއެއް . ފްލެޓް އަޅަން ބޭރުގައި ބަހައްޓާ ބޯޑު ނުބަހައްޓަނިސް އެފްލެޓް ހަދާ ތަނައް ގުޅާލާއިރު އެބަ ބުނޭ މިހާރު ފުލީ ބުކްޑްއޭ ! ރެއިންބޯގެ އެންމެ ފަހުން އެހަދާ ރެއިންކްރެސަންޓް ގެ ބޯޑު ބެހެއްޓި ދުވަހު ގުޅިން ބުނީ ފުލީ ބުކްޑްއޭ! ހަގީގަތުގައި ބުކިންގް ފީ ނަގާފައި ފައިސާގެ ހުރިހާ ކަމެއް ކުރަން ޖެހޭނީ އެޗްޑީސީން\nކޮބާތަ ގާސިމް އިބުރާހިމަށް ދީފަ ހުރި ބިންތަކުގަ އަޅާ ފުލެޓްތައް. 20 އަހަރުވީ އިރު އަދިވެސް އެއްކަމެއްވެސް ނުކުރޭ. ބިންތައް މިލްކު ކޮށްގެން ގައުމަށް ގެއްލުން ކުރާ މީހެއް\nގައުމަށް ގެއްލުން ދޭންވެގެންނު ލޯބިން އޭނަ މިނިވަންކުރަން އުޅުނީ އޭނައަށް އަނިޔާވާތީ. ދެން ކޮން ވާހަކައެއް؟\nމަކަރާ އޮޅުވާލުމަކީ ވަރަށް ގިނަ ގައުމުތަކުގައި ކުށެއް. ރާއްޖޭގައި އޮންނަ ގޮތެއް ނޭންގޭ. އެނގޭކަމަކީ ސިޔާސީ މީހަކު ގޮޅިއަކަށް ފައްތަން ބޭނުންވެއްޖެ ހިނދެއްގައި ކޮންމެ ސަރުކާރެއްގައިވެސް ގާނޫނުގެ އެކިއެކި މާއްދާތަށް ބޭނުންކޮށްގެން މަތިމައްޗަށް ދައުވާ ކުރާކަން. އާދައިގެން ރައްޔިތުމީހާ ދިފާއުކޮށް ސަލާމަތްކޮށްދޭނެ ފަރާތެއް ނެތް.\nބޯހިޔާވަހިކަމުގެ ހައްލު ހޯދޭނީ ބިމާއި ގެދޮރުގެ ޤާނޫނު އިސްލާޙްކޮށް މިފަދަ ތަންތަނުން ޓެކްސް ނެގޭނެ ހަރުދަނާ އުސޫލެއް ހަދައިގެން. މިއީ އެއްވެސް ޙާލެއްގައި "ދައުލަތަށް އާމްދަނީހޯދުމުގެ މަޤުސަދަށްޓަކާ" ނަގާ ޓެކްހެއްނޫން. # މިގޮތުން ފުރަތަމަ ބިމާއި ފްލެޓް ޓެކްސް ފްރީވެފައި އޭނާގެ ނަމުގައި މިލްކުކުރާ ދެވަނަ ބިމާއި ފުލެޓުން %50 ޓެކްސް އަދި3ވަނަ ފުލެޓާއި ބިމުން ފެއްޓިގެން އިތުރަށް ހޯދާ ކޮންމެ ބިމަކަށާއި ފުލެޓަށް %100 ޓެކްސް ނަގާން ޤާނޫނު ފާސްކުރޭ.


Yemen ah dhey vaige hamalaathah 80 percent madhuvejje: UN\nޔަމަނަށް ދޭ ވައިގެ ހަމަލާތައް 80 ޕަސަންޓް މަދުވެއްޖެ: އދ\nސައުދީ ކޯލިޝަނުން ޔަމަނަށް ދިން ވައިގެ ހަމަލާއަކަށްފަހު އިމރާރާތަކުން ދުން އަރަނީ. -- ފޮޓޯ: އޭއެފްޕީ\nމިދިޔަ ދެ ހަފްތާގެ ތެރޭގައި ޔަމަނުގެ ހޫތީ ހަނގުރާމަވެރިންނާ ދެކޮޅަށް ސައުދީ އަރަބިއްޔާ އާއި ޔޫއޭއީ ގުޅިގެން އުފައްދާފައިވާ އަސްކަރީ ކޯލިޝަނުން ދެމުންދާ ވައިގެ ހަމަލާތައް 80 ޕަސަންޓް މަދުވެފައިވާކަމަށް އދ. އިން ބުނެފި އެވެ.\nއަދި އެ އެއްބަސްވުން އިތުރަށް ފުޅާކޮށް، އެ ސަރަހައްދުގައި ސުލްހަ ގާއިމުކުރުމުގެ ދޮރު ހުޅުވިފައިވާކަމަށް ސައުދީ ރަސްގެފާނު ސަލްމާން ވަނީ މިދިޔަ ބުދަ ދުވަހު ވިދާޅުވެފަ އެވެ.\nކުރިން ވެސް އަރަބި ދުނިޔޭގެ އެންމެ ފަގީރު ގައުމުގެ ގޮތުގައި އޮތް ޔަމަނުގައި ހަނގުރާމަ ހިނގާތާ ފަސް އަހަރު ވީ އިރު، އެތައް މިލިޔަން މީހުންނެއް ވަނީ ބަނޑަށް ޖެހިފަ އެވެ.\nޔޫއެން ސައުދީ އަަރަބިއްޔާ ޔަމަން + ސައުދީ އަރަމްކޯ


ކެތްކުރާނަން އުންމީދުގާ – ފަސްވަނަ ބައި – Dhuvas Online\nކެތްކުރާނަން އުންމީދުގާ – ފަސްވަނަ ބައި\nފުރަތަމަ ބައި | ދެވަނަ ބައި | ތިންވަނަ ބައި | ހަތަރުވަނަ ބައި\nޖޯލީގެ ތެރެއަށް ހަށިގަނޑު ދޫކޮށްލައިގެން އޮތް މާކިންގެ ލޮލުގައި ތާރާ އަޅައި ގަންނާކަށް ގިނައިރެއް ނުނެގިއެވެ.\n“ޔަޒް ބަލާބަލަ…’ ގޮވާ މިކޮޅަށް އަންނާށޭ”..\nމާކިން އެހެން ބުނުމުން ޔަޒާން އެމީހުންނައް ފެންނާނެހެން އަތްހިތްލާލަމުން ގޮވާލިއެވެ.\n“ދޮންތަމެން ޖޯއްޔައްދާންތަ ތިދަނީ”..ތަމީ މިތާ ވެލިގަނޑު މަތީ މަޑުކޮށްލާނަން..ދާންވީމަ ގޮވާލާ އިނގޭ.’ތަމަން އެހެން ބުނެ އައިޒާއާއި އެކު ވެލިގަނޑުގައި އިށީނުމުން ޝަބާއާއި އެކު ތާރާ ޖޯއްޔާ ދިމާއަށް ހިނގައިގަތެވެ.\nޖޯލީގައި އޮތް މާކިންގެ ނަޒަރު ތާރާއަށް ހުއްޓިފައިވާތަން ފެނުމުން ތާރާ ލަދުން އިސް ޖަހާލިއެވެ. ލަދުވެތިކަމަކީ އަންހެން ކުދިންގެ ގައިގާ ލައްވާފައިވާ، ފިރިހެން ކުދިން ވަރަށްގަޔާވާ ސިފައެކެވެ.\nތާޜާގެ އެ ސިފަޔަކީ މާކިންއަށްވެސް ވަރަށްކަމުދާ ސިފައެކެވެ. ދެމީހުން އެކަނި ތިބޭ ވަގުތުތަކުގައި މާކިން ބުނާ ބައެއް އެއްޗެހިން ތާރާ ލަދުން އުޅޭގޮތް ހަދާން ވުމުން މާކިން ގާތަށް ހިނިއައެވެ.\n“ތިމީހުން ކޮންމެ ދުވަހަކު މިތަނަށް އަންނަކަން އެނގޭތީ އަހަރެމެން މެންދުރުވީންސުރެ މިތާ މިތިބެނީ ދޯ ޔަޒް”..އެހެންބުނެ ދެމީހުން ހޭންފެށިއެވެ.\n“ދެން ތިތާ ކޮޅަށްތަ ހުންނަނީ އާދެބަލަ އިށީންނަން”.. މާކިން އެއްމެ ކައިރީ ހުރި ޖޯއްޔަށް އިޝާރާތް ކުރަމުން ބުނެލިއެވެ.\n“ހިނގާބަލަ މިރޭ ކޮންމެސް ކަމެއް ކޮށްލަން..މާކިން އެހެން ބުނުމުން ޔަޒާންވެސް އެކަމާ ގަޔާވިއެވެ.\nތެދެއް ހިނގާބަލަ ވަރަށް މަޖާވާނެ”.ޔަޒާންބުނެލިއެވެ.ތާރާއަށް އާދެވޭނެތަ”.. މާކިން ތާރާއާއި ސުވާލުކޮއްލިއެވެ.\nއަހަރެން ބައްޕަ ގާތު ބުނެލާފަ ދާނަން”ތާރާ އެހެން ބުނެލުމުން މާކިން ބޯޖަހާލިއެވެ.\nއެހެން ވީމަ ކޮންކަމެއް ކުރާނީ” ބާބެކިއު ހަދަމާ’.. މާކިން ދިން ހިޔާލު އެންމެންނަށްވެސް ކަމުދިޔައެވެ.\nއަޅޭ!!… އަހަރެން ވަރައް ދެރަވާނެ ތަމީ ދިޔައީމަ”..އަހަރެން ވަރަށް އެކަނިވާނެ””.. ތަމަންގެ ވާހަކަތައް ނިމުމުން އައިޒާ ދެރަވެލާފައި ބުނެލިއެވެ.\nއަހަރެންވެސް ވަރަށް ދެރަވޭ” އެކަމަކު ދޮންތަ ބަހަށް ދެކޮޅު ހަދާކަށްވެސް އަހަރެންނަކަށް ނުކެރޭނެ އެއީއަހަރެންގެ މަންމައަކީވެސް.. ދޮންތަ ކޮންމެ ކަމެއް ނިންމާނީވެސް ވަރަށް ވިސްނާފަ.. އަހަރެންވެސް ބޭނުން އަހަރެމެންގެ ދިރިއުޅުން މިއަށްވުރެ ރަގަޅުވާންވެސް.. ބައްޕައަށް ފަރުވާ ކުރަންވެސް..އެހެންވެ އެއްބަސްވީ””ތަމަން ކަރުނަ ފޮހެލަމުން ބުނެލިއެވެ.\nއުމުރުން ވިހި އަހަރު ފުރުން އިރުވެސް ތާޜާ ތަމަން ގެންގުޅެނީ ފަނަރަ ނުފުރޭ ކުޑަކުއްޖެއްގެންގުޅޭހެންނެވެ. މަޔަކު ދަރިޔަކުވެސް ގެންގުޅޭނީ އެހާވަރަކަށެވެ. ހުރިހާގޮތަކުން ބެލިޔަސް ތާރާއަކީ ނަމޫނާއެކެވެ.\n“ދެން ހުއްޓާލާ .. އިރާދަކުރެއްވިއްޔާ ހުރިހާ ކަމެއްވެސް ވާނީ ރަގަޅަށް ..ކިތަންމެ ދުރަށްދިޔަޔަސް އަހަރެން މަތިން ހަދާންނައްތާ ނުލައްޗޭ..އަބަދުވެސް އަހަރެން ހުންނާނީ ތަމީގެ އެންމެ ގާތް އެކުވެރިޔާ ގޮތުގަ.. އައިޒާ ތަމަންއަށް ވިސްނައިދެމުން ބުނެލިއެވެ.\nއެއްކަލަ ކަންތައް ކިހިނެއްވަނީ…”އައިޒާ ދެރަވެފައިންތަން ފެނި ތަމަން ވާހަކަ ބަދަލްކޮއްލިއެވެ.\n“ކިހިނެއްވާނީ އޭނަ އަހަރެންނާ ދިމާލަށް ބަލާވެސްނުލައެއްނު..” އެހެންބުނެ އައިޒާ ޔަޒާންއާ ދިމާލައް ބަލާލިއެވެ.\nއަދިބަލާނެ.. ތިކަން ވޭތޯ ބަލަން ހިނގާބަލަ.އަހަރެން ދޮންތައާ ވާހަކަ ދައްކަންތަ؟ އޭރަށް ތަންކޮޅަށް ފަސޭހައިން ތިކަންވެދާނެ..”\nއަހަރެން ދިއުމުގެކުރިން އަހަރެން ބޭނުން އައިޒް އެންމެ ލޯބިވާމީހާ އައިޒްއަށް ލިބެން..” މިހާރު ކިހާ ދުވަހެއް ތިގޮތަށް ހިތުގަ ލައިގެން އުޅޭތާ..”ތިހެން ހުއްޓަ ތެޔޮނާށި ކާޅު ޖަހައިގެންފާނެ..”’ތަމަން ސަމާސާގޮތަކަށް އައިޒާއާ ދިމާކޮށްލިއެވެ.\n“އޭރަށް އަހަރެން ވަރަށްދެރަވާނެ”..ބަލާބަލަ ތަމީ ދެންމެ އޭނަ މިކޮޅުބަލާލި.. ހާދަރީއްޗޭ..ހެހެހެހެ…އައިޒާ އެހެންބުނެ ހޭންފެށިއެވެ.\n“އަހަރެން އައިޒްއަށް ތިކަން ކޮއްދޭނަން”.. އައިޒާ ޔަޒާންއަށް ބަލަންއިންގޮތްފެނި ތަމަން ބުނެލިއެވެ.\nތާރާގެ ހަރަކާތްތަކަށް ބަލަންއޮތް މާކިން ސިހުނީ ޖީބުގައިއޮތް ފޯން ރިންގްވާންފެށުމުންނެވެ.\nއަވަސް އަވަހައް ޖީބުން ފޯންނަގާ ބަލާލީ ބައްޕަގެ ކޯލަކަށް ވެދާނެތީއެވެ.\nފޯނައްބަލާލުމާއެކު މާކިންގެ މޫނުމައްޗައް އެރި ކުލަވަރުން ގުޅީ ވަރައް މުހިންމު މީހެއްކަންއެގުނެވެ.\n“ހޭއި ބަޑީ.. ކޮންއިރަކު މާލެ އައީ..؟މާކިން ފޯން ކަންފަތުގައި ޖަހާލަމުން އެހެންބުނެ ތާރާމެންނަށް އަތުގެ އިޝާރާތުން މަޑުކޮއްލާށޭބުނެ އެއްފަރާތަކައް ޖެހިލިއެވެ.\nއެވަގުތުކޮޅު ތާޜާ އިނީ ވަރަށް އުދަގޫވެފައެވެ. އިރު އިރުކޮޅާ މާކިންއާ ދިމާލަށްބާލާލެވެއެވެ.\n“ނެކްސްޓް ވީކްގަ ދާން މިއުޅޭނީ”އެކަމަކު އަހަރެން މިރަށުން ދާހިތެއްނުވޭ”..މާކިންގެ އެއްމެ ގާތް އެކުވެރިޔާ ނާއިކް އާ ވާހަކަ ދައްކަމުންމާކިން ބުނެލިއެވެ.\nދެމީހުންގެ ގުޅުން ގޮސްފައިވާ ހިސާބު ބުނުމުން ނާއިކް ހިތްހަމަ ނުޖެހުނީ އެހާދުވަސްވީ އިރު އޭނައަށް އެކަން ސިއްރުކުރުމުންނެވެ.\n“އަސްލު އަހަރެން އެވާހަކަ ދައްކަން ނިކްއަށް ގުޅިއިރު ރާއްޖެއިން ބޭރުގަ ހުރީމަ ހިތައްއެރީ މާލެ ގޮސް ދެމީހުން ދިމާވެފަ ކިޔައިދޭން”..މާކިން އެހެން ބުނުމުން ނާއިކް މާގިނަ ޝަކުވާ ތަކެއްނުކޮށް ގަބޫލްކޮއްލިއެވެ.\nއަދި އަވަހަށް މާލެއައިސް ދެމީހުން ދިމާކުރުމަށް ބުނެ ނާއިކް ފޯން ކަޑާލިއެވެ.\nނާއިކް ފޯން ބޭއްވުމުން ތާރާމެންނާ ދިމާލައްދާން ހިނގައިގަތް މާކިންގެ ފިޔަވަޅައް ހުއްޓުން އެރީ އެމީހުންނާ ދިމާލަށް ބަލަން ގަސްތަކުގެނިވަލުގައި ހުރި ސަލާމް ފެނުމުންނެވެ.\nއެމޫނުމަތިން ކަމަކާ ހިތްހަމަ ނުޖެހިފައި ހުރިކަން ރަގަޅަށްވެސް ފެންނަން ހުއްޓެވެ.\nމާކިންއަށް އޭނަ ފެނުމުން ބާރުފިޔަވަޅުތަކެއްގައި އެތަނުން ނިކުމެގެން ދާން ސަލާމް ހިނގައިގަތީ ފަހަތަށް ބަލާވެސް ނުލައެވެ.\nތާރާމެންގެ ގާތަށް މާކިން އައިއިރުވެސް ވިސްނެނީ ސަލާމްއާ ދޭތެރޭގައެވެ. ސަލާމް އެތާ އެމީހުންނަށް ބަލަން ހުރުމާ އެ މޫނުމަތިން ފެނުނު ނުރުހުމުން ކޮންމެވެސްގޯހެއް އުޅޭކަން މާކިންގެ ހަވަނަ ހިއްސު މާކިންއަށް ބުނެދޭކަހަލައެވެ.\nފޯންއައިސްގެން މާކިން ދިޔައިރު އެމޫނުމަތީވި އުޖާލާކަން މިހާރު ފެންނާކައްނެތެވެ.\nގުޅިމީހެއް ކިތައްމެ އަހަންބޭނުންވިޔަސް ތާރާ މަޑުކޮއްލީ މާކިން އަމިއްލައަށް ބުނޭތޯއެވެ.\nއިރުއޮއްސެން ގާތްވުމުން އެންމެން އެކުގައި ގެއާދިމާލަށް ހިނގައިގަތެވެ…\n“ކިހިނެއްވެފަ ހާދަ މޫޑީވެފަ'”.. މާކިން ހުރިގޮތް ފެނުމުން ޔަޒާން ބުނެލިއެވެ.\n“ކަމެއްނުވޭ ހިނގާދާން “.. ތާރް ދަނީ އިނގޭ..މާކިން އެހެންބުނެ ޔަޒާންގެ ފަހަތައް އެރުމުން ޔަޒާން ސައިކަލް ސްޓާޓް ކޮއްލިއެވެ.\n“ޔަޒް ..!! ތާރްމެންގޭގަ އުޅޭ ސަލާމް އެކާކުތަ؟… މާކިން ނާހަންހުރެފައިވެސް އަހާލިއެވެ.\nޔަޒާން ސަލާމްގެ ވާހަކަ ފެށުނީންސުރެ މާކިންއަށް ކިޔައިދިނެވެ.\n“ކިހިނެއްވީ ކުއްލިއަކަށް އޭނަ ވާހަކަ ތިދެއްކީ” ޔަޒާން ބުނެލިއެވެ.\nމިއަދު ވަރަށް އެހެން ކަހަލަ ކަމެއް ވެއްޖެ”….އެހެން ބުނެ މާކިން ކަންތައްވީ ގޮތް ޔަޒާންއަށް ކިޔައިދިނެވެ.\n“އޭނަ ކީއްކުރަންބާ އަހރެމެން އުޅޭގޮތް ބަލަންވީ”..އަނެއްކާ އޭނަ ހިތްހަމަ ނުޖެހެންވީ ކީއްވެބާ؟..ޔަޒާންވެސް މާކިންގެ ވާހަކައާ ވިސްނަން އިދެ ބުނެލިއެވެ.\n“ތީ މަވެސް މިވިސްނާ ކަމަކީ”..ތާރްގެ ބައްޕައަށް އަދި އަހަރެމެންގެ މިގުޅުން ނޭގޭނެ”.. އަހަރެން ބުނެފިން މިހާރު ބުނާށޭވެސް ..އަހަރެން ބޭނުން އަހަރެން މިރަށުން ދިއުމުގެ ކުރިން އަހަރެމެންގެ މިގުޅުން ތާރްގެ ބައްޕައަށް އެނގެން”..އޭރަށް ދެން އަހަރެންނަށް ހަމަޖެހުމެއް ލިބޭނީ”.. މާކިން ބުނެލިއެވެ.\nބާރު ފިޔަވަޅުތަކެއްގައި ގޭތެރެއަށް ވަދެގެންއައި ސަލާމް ކޮޓަރިއަށް ވަދެވުމާއެކު ރުޅިގަނޑު ކޮޓަރީގައި ހުރިއެއްޗެއްސަށް ބާލާލިއެވެ.\nމިހާރު ސަލާމްއަށް ތާރާއާއި މާކިންއާ ދޭތެރޭ އޮތީ ރަގަޅު ގުޅުމެއް ނޫންކަން އެނގެއެވެ. މުޅި އުމުރު މީހަކާ ނީދެ އެމީހުންގެ ހިތުމަތުގައި އޭނާ ހުރީ ހިތުގައި ވާ ގަދަފަދަ ލޯއްބަކުންނެވެ.\nތާރާ ބޮޑުވެގެން އައިއިރު އެހިތް ދެވުނީހަމައެކަނި ތާރާއަށެވެ. މިއޮތް ހުރިހާ ދުވަހު ސަލާމް އެއްވެސް އެއްޗެއް ނުބުނެ ހުރީ އޭނަ އެކޮއްދޭ ބުރަމަސަތްކަތް އަގުވަޒަން ކުރުމުގެ ގޮތުން ނިޔާޒް އޭނާއަށް ތާރާ ދޭތޯއެވެ.\nނަމަވެސް މިއަދު ކަންތައް ވީގޮތް ދެކެބަލާށޭވެ. އެއާއިލާ އެކަކުވެސް އަހަރެން މަސަތްކަތު އަގުވަޒަނެއް ނުކުރި..” އެމީހުންނައް ވެސް އެނގެން ޖެހޭނެ އަހަރެންނަކީވެސް ފިރިހެނެއްކަން އަހަރެންމީހަކާ ނީނދެ މިހެން ހުންނާނީވެސް ކޮންމެސްކަމެއް ވީމަކަން”…\n“މީއަހަރެން މާރަގަޅައް އުޅުނީމަވީ ގޮތް”.. ދެން ބަލަންތިބޭ ވާގޮތް”..ކޮންމެ ހާލެއްގައިވެސް އަހަރެން ނޫން މީހަކަށް ތާރާ ލިބުނަކަ ނުދޭނަން”..”\nރުޅިގަދަވެގެން އަމިއްލަ ނަފުސް ކޮންޓުރޯލް ނުވާ ހިސާބައް ދިއުމުން ސަލާމް ފާހާނާއަށްވަދެ ފެންމާގަޑު ދޫކޮއްލީ އެހިތަށް ކޮއްފައިވާ އަސަރުން ހިތަށް ލުއިކަމެއް ލިބޭތޯއެވެ.\nދޮންތާ އަހަރެން އެބެއްވާހަކައެއް ދައްކާލަންވެފަ”…ތަމަން ބުނަން ލަދުން އުޅޭކަހަލަ ގޮތަކައް ބުނެލިއެވެ.\n“ހޫމް!!.. ދޮންތައަށް އެނގިއްޖޭ ތަމީ ކޮންމެސް ކަމެއް ބޭނުންވެގެން އުޅޭކަން”… އިރުއޮއްސުނީންސުރެ ތިހެން ތިއުޅޭނީ”..ދެންވެސް އަވަހައް ބުނެބަލަ”..ހިނިއައިސް ތާރާ އެހެންބުނީ އިރުއޮއްސުނީންސުރެ ތަމަން އޭނަ ފަހަތުން ނުނައްޓާ އުޅުނީމައެވެ.\n“ދޮންތާ ޔަޒް ބިޓެއްހުރޭތަ”….ތަމަން ލޯ މަރައިގެން ހުރެ އަޅައަޅައިގަންނަމުން ބުނެލިއިރު ތާރާ ހުރީ ދެލޯ ބޮޑޫވެފައވެ.\n“ދޮންތަގެ ކުޑަ ކުޑަ ތަމީ ބޮޑުވީތަ”……ތާރާއައިސް ތަމަންގެ ދެކޮނޑުގައި ހިފާލާފައި ބުނެލިއެވެ.\n“ދެން ދޮންތާ”..އަހަރެންނަކަށް ނޫނޭ ދެން ބުނެބަލަ”…ތަމަން ބުނެލިއެވެ.\nހޫމް”.. ޔަޒް ބިޓެއް ނުހުރޭ .. އެކަމަކު މާކް ބުނި ޔަޒް ލައިކްވާ ކުއްޖެއް ހުންނަ ވާހަކަ..’ކާކު ބުނެގެންތަ؟..ބުނެބަލަ..”އޭރަކައްނު ހެލްޕެއްވެސް ވެވޭނީ”،،ތާރާ ބުނެލިއެވެ.\n“އެއީ އައިޒް”ދޮންތަ އެއްވެސް މީހެއްކައިރީ ނުބުނައްޗޭ”.. އަހަރެން ބޭނުން އަހަރެން ދިއުމުގެ ކުރިން އައިޒްއަށް އެކަން ކޮއްދޭން”….ތަމަން ބުނެލިއެވެ.\n“ދޮންތަ ބަލާނަން ތިކަން”…ތަމީ ދޮންތަ މިއުޅެނީ ދިހައެއްޖަހާއިރު ޝަބާމެންގެއަށް ދާން ތަމީ ނިދިއަންނަންޏާ ނިދާލާއިނގޭ’……\nތާރާއެހެންބުނި އަޑު ނިޔާޒްކައިރީ އިން ސަލާމްއަށް އިވުމާއެކު އަތް މުއްކަވާލެވުނެވެ.\n“ޝަބާމެންގެއަށޭ ކިޔާފަ އެފިރިހެނާ ކައިރިއަށްދާން އެއުޅެނީ””.. ސަލާމް ހިތާހިތުން ވާހަކަ ދައްކަމުން ދިޔައިރު މާކިންއާއި ދޭތެރޭ އެހިތް ހަސަދައިން ފޯވަމުން ދިޔައެވެ.\n“ބައްޕާ ޝަބާމެންގޭގަ ބާބަކިއު ހަދަން ދިޔަޔަސް އެއްމެ ރަގަޅުތޯ؟..ދިހައެއްޖަހަން ގާތްވުމުން ތާޜާ ސޯފާއިން ތެދުވެގެން އައިސް ނިޔާޒްގާތު ބުނެލިއެވެ.\n“އެންމެ ރަގަޅު ދަރިފުޅާ…. ލަސްނުކޮށް އަންނާތި އިނގޭ”.. ނިޔާޒް އެހެން ބުނުމާއެކު ސަލާމް ގޮނޑިން ތެދުވެގެންގޮސް ކޮޓާރިއަށް ވަނެވެ.\nގޭދޮރާށިން ނިކުމެ ތާރާ މަގުގެ ދެކޮޅުބަލާލިއެވެ.\nއެވަގުތު ޖޯލީގައި އިން މާކިން ތެދުވެގެން އައިސް ތާރާ ގާތު މަޑުކޮއްލިއެވެ.\n“އަހަރެން ލަސްވެގެންތަ އެތާތިއޮތީ”….. މާކިންއާއިއެކު ހިނގައިގަންނަމުން ތާރާ ބުނެލިއެވެ.\n“ލަސްވެގެންނެއްނޫން.. ބޭބީ އެކަނި އަންނަން ބޭނުންނުވާތީ”..މާކިން އެހެން ބުނުމުން ތާރާ ގާތައް ހިނިއަންނަ ގޮތްވިއެވެ.\n“ކީއްވެ ތިހެނީ” މާކިން ބުނެލިއެވެ.\n“ހިނިއަންނާނެއްނު ޖެހިފަ އިންދެގެ ވިއްޔަ”….ތާރާ ބުނެލިއެވެ.\n“އެކަނި އަންނަނިކޮށް މީހަކައް ފެނިއްޖާ އަހަރެންނައް ބޭބީ ގެއްލިދާނެއްނު”…މިހާރު ކޮންމެ މީހަކައްވެސް އެނގޭނެ ތީ އަހަރެންގެ މީހެއްކަން”..އެހެންބުނެ މާކިން ތާރާ ގަޔާ ކައިރިކޮއްލިއެވެ.\n“މާކް!! މަގުމައްޗޭ”.. މީހަކައްފެނިދާނެ”..ތާރާ މާކިންއާ ކުޑަކޮއްދުރައްޖެހިލަމުން ބުނެލިއެވެ.\n“އޯކޭ އޯކޭ ދެން ކައިރިވާނީ ގޭތެރެއަށް ގޮސްދޯ”… މާކިން އެހެން ބުނެ ލާނެއްގޮތަކައް ހޭންފެށިއެވެ.\nތަމީ ދަރިފުޅާ!! ނިޔާޒް ގޮވާލިއަޑައް ޓީވީ ދޮށުގައި އިނދެފައި ތަމަން ގޮސް ނިޔާޒް ގާތު މަޑުކޮއްލިއެވެ.\nދަރިފުޅާ ސަލާމްބެއަށް ގޮވާލަބަލަ”…އެހެންޏާ އެންމެ ލަހަށް ނުވަގަޑި ބައިވާއިރު ސަލާމް ނިޔާޒް ކޮޓަރިއަށް ލައިދޭނެއެވެ. މިރޭ ދިހައެއްޖަހާ ދިޔައިރުވެސް ސަލާމްގެ ހަބަރެއްނުވިއެވެ.\nތަމަންގޮސް ދެފަހަރަކު އެކޮޓަރީ ދޮރުގައި ޖަހާލުމުން ސަލާމް ދޮރުހުޅުވާލިއެވެ.\n“ބައްޕަ އެބަ ގޮވާލައްވާ”…ސަލާމް ދޮރުހުޅުވާލުމާއެކު ތަމަން އެހެންބުނެ ހިނގައިގަތީ ބަލަން އިން ޑްރާމާއިން ތަނަކޮޅެއްވެސް ގެއްލިދާނެތީއެވެ.\n“.ސަލާމް ބަލީތަ”؟ މިރޭ އެމޫނު މިލާފައިވާތަން ފެނި ނިޔާޒް އަހާލިއެވެ.\n“ކުޑަކޮއް ބޮލުގައި ރިއްސާތީ މިއުޅެނީ “.ސަލާމް މާ ވާހަކަތަކެއްނުދައްކައި އެހެންބުނެ ނިޔާޒް އަތްމައްޗައް ލައިގެން ކޮޓަރިއާ ދިމާލައް ހިނގައިގަތެވެ.\n“ބޮލުގައި ރިއްސަންޏާ އަރާމްކޮއްލާ” ނިޔާޒް އެހެން ބުނުމުން ނިޔާޒްގެ އެނދާޖެހިގެން ސަލާމް ނިދަން ބަހައްޓާފައިހުރި އެދުގައި އޮށޯވެ ސަލާމް އަނެއްފަރާތައް އެބުރިލިއެވެ.


Raajje ishthihaaru kuran medhuirumatheege media team eh\nރާއްޖެ އައިސްގެން އުޅޭ މެދުއިރުމަތީގެ މީޑިއާ ޓީމު\nއެމްއެމްޕީއާރްސީގެ ދައުވަތަކަށް މެދުއިރުމަތީގެ މަޝްހޫރު ނޫސް މަޖައްލާތަކުގެ ލިޔުންތެރިންނާއި އެޑިޓަރުންގެ ޓީމެއް ރާއްޖެ އަތުވެއްޖެ އެވެ.\nއިއްޔެ އިން ފެށިގެން މިމަހުގެ 10 ވަނަ ދުވަހުގެ ނިޔަލަށް ކުރިއަށްދާ ދަތުރުގައި ރާއްޖެ އައިސްފައިވަނީ މެދުއިރުމަތީގެ، ހާއްސަކޮށް ސައުދީގެ މަތީފަންތީގެ ފަރާތްތަކުގެ މެދުގައި މަގުބޫލު ލައިފްސްޓައިލް ޕަބްލިކޭޝަންތަކުގެ އެޑިޓަރުން އަދި ލިޔުންތެރިން ހިމެނޭ ޓީމެކެވެ.\nޓީމުގެ ބައިވެރިން ތިބޭނީ ޝެރެޓަން މޯލްޑިވްސް ފުލް މޫން ރިޒޯޓް އެންޑް ސްޕާ, ދަ ވެސްޓިން މޯލްޑިވްސް މިރިއަންދޫ ރިޒޯޓް އަދި ކުރަމަތި މޯލްޑިވްސްގަ އެވެ. މި މީހުން ރާއްޖޭގައި ހޭދަކުރާ ދުވަސްތަކުގައި ރިސޯޓުތަކުގައި ލިބެން ހުންނަ ހިދުމަތްތަކާއި، ރާއްޖޭގެ ތަފާތު ކަންކަން ތަޖުރިބާކުރާނެ އެވެ.\nމި ދަތުރަށްފަހު ޓީމުގެ މެންބަރުން އެ މީހުންގެ ގައުމަށް އަނބުރާ ދިއުމަށްފަހު ރާއްޖެއާ ބެހޭގޮތުން ލިޔުންތައް ޝާއިއުކުރާނެ އެވެ. އެ ލިޔުންތައް މެދުއިރުމަތީގެ އެހެން ގައުމުތަކުގެ ރައްޔިތުންނަށް ވެސް ފެނި ރާއްޖެއަށް އަންނަން ބޭނުންވާ ފަތުރުވެރިންނަށް ރާއްޖޭގައި ލިބެން ހުންނަ ހިދުމަތްތަކާ ތަޖުރިބާތައް އިޝްތިހާރުކުރެވޭނެ ކަމަށް އެމްއެމްޕީއާރްސީން ބުނެ އެވެ. މިކަމުގެ ސަބަބުން މެދުއިރުމަތީގެ މާކެޓުގައި ދަތުރުފަތުރުކުރުމަށް ޝައުގުވެރިވާ ފަރާތްތަކުގެ މެދުގައި ރާއްޖެއަކީ ޗުއްޓީ ހޭދަކުރުމަށް އެންމެ ރައްކާތެރި މަންޒިލްގެ ގޮތުގައި އިޝްތިހާރުކޮށް، ރާއްޖެއިން ލިބެން ހުންނަ ތަފާތު ތަޖުރިބާތައް ޕްރޮމޯޓް ކުރެވޭނެ ކަމަށް އެމްއެމްޕީއާރްސީން މައުލޫމާތުދެ އެވެ.\nމިއަހަރުގެ ޖަނަވަރީ މަހުގެ ނިޔަލަށް މެދުއިރުމަތިން ރާއްޖެ އައިސްފައިވަނީ 5،103 ފަތުރުވެރިންނެވެ. މި މުއްދަތުގައި ސައުދީން ރާއްޖެއަށް 3,189 ފަތުރުވެރިން ވަނީ ޒިޔާރަތްކޮށްފަ އެވެ. ސައުދިއަރަބިއްޔާ އަކީ މިދިޔަ އަހަރު ރާއްޖެއަށް ހަވަނަ އަށް އެންމެ ގިނައިން ފަތުރުވެރިން ޒިޔާރަތް ކުރި ގައުމެވެ.\nއެމްއެމްޕީއާރްސީން މިދިޔަ އަހަރު ވަނީ ފަތުރުވެރިންގެ ދާއިރާގައި ހަރަކާތްތެރިވާ ފަރާތްތަކާ އެކު 22 މާކެޓެއްގައި 260 ހަރަކާތް ހިންގާފަ އެވެ.


އެކްސަސައިޒް އެކުވެރިން 2017 ކާމިޔާބުކަމާއެކު ނިންމާލައިފި\n29 ޑިސެމްބަރ 2017 03:04\nމޯލްޑިވްސް ނޭޝަނަލް ޑިފެންސް ފޯސް އާއި އިންޑިއާ އަސްކަރިއްޔާ ގުޅިގެން ހިންގި ބައިލެޓްރަލް އެކްސަސައިޒް "އެކްސަސައިޒް އެކުވެރިން 2017" ކާމިޔާބުކަމާއެކު ނިންމާލައިފިއެވެ.\nޑިސެންބަރު މަހުގެ 15 އިން ފެށިގެން ޑިސެންބަރު މަހުގެ 28 ވަނަ ދުވަހުގެ ނިޔަލަށް ކުރިއަށްދިޔަ މިއެކްސައިޒް ނިންމުމުގެ ރަސްމިއްޔާތު ބާއްވާފައި ވަނީ ބެލްގާމްގެ މެރަތާ ލައިފް އިންފެންޓްރީ ރެޖިމެންޓަލް ސެންޓަރުގައެވެ.\nއިންޑިއާގެ ކަރުނާޓަކާ ސްޓޭޓްގެ ހުޅަނގު ދެކުނުގައި އޮންނަ ބެލްގާމް ސިޓީގައި ކުރިއަށްދިޔަ މި އެކްސައިޒްގައި އެމްއެންޑީއެފްގެ ދެ އޮފިސަރުންނާއި އެހެނިގެން ރޭންކްތަކުގެ 43 ސިފައިންނާއެކު ޖުމްލަ 45 ސިފައިން ބައިވެރިވިއެވެ. މީގެ އިތުރުން އިންޑިއާގެ ސިމޫރު ރައިފަލް ބެޓޭލިއަން އަށް ނިސްބަތްވާ3އޮފިސަރުންނާއި 39 ޖޫނިއަރ ކަމިޝަންޑް އޮފިސަރުން ބައިވެރިވިއެވެ. މި އެކްސަސައިޒް ކުރިއަށްދިޔައިރު މެރިންކޯރގެ ކޮމާންޑަރ ބްރިގޭޑިއަ ޖެނެރަލް ޢަލީ ޒުޙައިރު ވަނީ ފައިނަލް އެކްސަސައިޒް ބައްލަވާލައްވާފައެވެ.\nމި އެކްސަސައިޒުގައި ކިޔަވައިދެއްވާފައި ވަނީ ދެ ޤައުމުގެ އަސްކަރިއްޔާގެ ތަޖުރިބާކާރު މުދައްރިބުންނެވެ. 2009 ވަނަ އަހަރުން ފެށިގެން ބާއްވަމުން އަންނަ "އެކްސަސައިޒް އެކުވެރިން" އަކީ ދިވެހިރާއްޖެއާއި އިންޑިއާ އަސްކަރިއްޔާގެ މެދުގައި އުފެދިފައިވާ އަސްކަރީ ގުޅުން އިތުރަށް ބަދަހި ކުރުމާއި ކައުންޓަރ ޓެރަރިޒަމާއި ކައުންޓަރ އިންސަރޖެންސީ ފަދަ އޮޕަރޭޝަންތައް ދެޤައުމުގެ އަސްކަރިއްޔާ ގުޅިގެން ހިންގުމުގެ ހުނަރާއި ތަޖުރިބާ ހޯދުމުގެ މަޤްޞަދުގައި ކުރިއަށްގެންދާ އެކްސަސައިޒެކެވެ. މިއީ މިގޮތުން ބޭއްވި 8 ވަނަ އެކްސަސައިޒެވެ.\nއިންޑިއާ އަސްކަރިއްޔާ އާއި އެމްއެންޑީއެފް ގުޅިގެން ސިލްސިލާކޮށް ކުރިއަށްގެންދާ މި އެކްސަސައިޒް މިދިޔަ އަހަރު ބާއްވާފައިވަނި އެމްއެންޑީއެފް ސެންޓްރަލް އޭރިއާ ލ.ކައްދޫ ޓްރެއިނިންގ ސެންޓަރުގައެވެ.


ލޯތަކަށްވާ ޙަޤީޤީ ފިނިކަން – DhiSalafiyyah\nލޯތަކަށްވާ ޙަޤީޤީ ފިނިކަން\n08/03/2014 އަދަބާއި އަޚްލާޤު, ވަޢުޡުއައްޝައިޚް އަޙްމަދު ޝުޖާޢު ޝަރީފް\nކުޑަ ކުއްޖަކު އެކުއްޖާގެ މަންމަގެ ބަނޑުގައި އޮންނައިރު އޭނާއަށް އެތަނަށްވުރެ ބޮޑު ތަނެއް ހުންނާނެ ކަމަކަށް އޭނާއަށް އިޙުސާސެއް ނުކުރެވިދާނެއެވެ. އޭނާއަށް މިދުނިޔެއާއި މިދުނިޔޭގެ ނިޢުމަތްތައް އެއްގޮތަކަށްވެސް އިޙުސާސެއް ނުކުރެވޭނެއެވެ. ކިތަންމެ ވަރަކަށް މަންމަ ނުވަތަ ބައްޕަ ކިޔައިދިނަސްމެއެވެ.\n“ދަރިފުޅާ! ދަރިފުޅު ވަރަށް އަވަހަށް އިން ޝާ ﷲ ތި ދުނިޔެ ދޫކޮށް މިދުނިޔެއަށް އަންނާނެ. އަދި މި ދުނިޔެއަކީ ދަރިފުޅު ތިއުޅެމުންދާ ދުނިޔެއަށްވުރެ އެތައް މިލިއަން ބޮޑު ތަނެއް. މިދުނިޔޭގައި ތަފާތު ބައިވަރު ނިޢުމަތްތައް ދަރިފުޅަށް ފެންނާނެ. މޭވާތައް އެކި ވައްތަރުގެ ދޮންކެޔޮ ފޭރު އަނބު އަންނާރު އޮރެންޖު އަދި މޭބިސްކަދުރުތައް ދަރިފުޅަށް ފެންނާނެ. އަދި ވަރަށް ރީތި ގެތައްވެސް ފެންނާނެ. ކިއްލާތަކާއި ރީތި ގަނޑުވަރުތަކާއި އުސް އިމާރާތްތަކާއި ބޮޑެތި ބިޔަ ފަރުބަދަތަކާއި ހިތްގައިމު ރީތި މަންޒަރުތައް ފެންނާނެ. އަދި ހަމައެހެންމެ އެކިވައްތަރުގެ ބުއިންތައް އަނބު ޖޫސް ކުރުނބާ އަދި މީގެ އިތުރުން މިލްކްޝޭކްތައް ލިބޭނެ.” މަންމަ ބުނާކަހަލައެވެ.\nއެކުއްޖާ މަންމަގެ ބަނޑުގެ ތެރޭގައި އޮންނައިރު ކިތަންމެ ވަރަކަށް އެކުއްޖާ އަށް މިދުނިޔޭގެ ވާހަކަތައް ކިޔައިދިނަސް އެކުއްޖާއަށް މި ނިޢުމަތްތައް ލޮލަށް ސިފަ ނުވަނީހެއް ނޭނގޭނެއެވެ. އެހެން ނަމަވެސް އެކުއްޖާ އުފަންވުމުން، މިދުނިޔެއަށް އައުމުން އޭނާގެ ދެލޮލުން ދޮން އަނބުތަކާއި ފޭރާއި އަންނާރު ފަދަ މޭވާތައް ފެނި އަނބު ޖޫހާއި ‘މިލްކުޝޭކްތަކުގެ’ ރަހަ ލިބި، ބޮޑެތި ފަރުބަދަތަކާއި ‘ވޯޓަރ ފޯލް’ ފަދަ ތަންތަން ފެނުމުން ފޮރުވިފައިވާ ދުނިޔޭގެ ރީތިކަން އެކުއްޖާއަށް ތަޞައްވަރު ވެގެންދާނެއެވެ.\nހަމަ މިގޮތަށް އަޅުގަނޑުމެން އެންމެންވެސް މިހާރު މިތިބީ މިދުނިޔޭގެ ބަނޑުގެ ތެރޭގައިކަހަލައެވެ. ކިތަންމެ ވަރަކަށް އަޅުގަނޑުމެން ސުވަރުގޭގެ ފުރިހަމަ ނިޢުމަތްތަކުގެ ވާހަކަތައް ދެއްކިކަމުގައި ވިޔަސް އަޅުގަނޑުމެންގެ ސިކުނޑިތަކަށް މީގެ ފުރިހަމަ ތަޞައްވަރެއް ނާންނާނެއެވެ. އެހެނެއްކަމަކު ސުވަރުގޭގެ ވާހަކަ ހަނދާނަށް ގެނައުމުން ސުވަރުގެއަށް ދާން އިތުރަށް ބޭނުންވާނެކަން ޔަޤީނެވެ. އަދި ސުވަރުގެ ހޯދުމުގެ އަޒުމު ވަރުގަދަވުމުގެ އެހީއަކަށް މިކަން ވެދެއެވެ. ކޮބާތޯ ސުވަރުގެއަކީ؟\nއެސުވަރުގެއަކީ ލޮލަކަށް ފެނިފައި ނުވާ ކަންފަތަކަށް އޭގެ އަޑު އިވިފައި ނުވާ އަދި ހިތަކަށް ތަޞައްވަރުވެސް ނުކުރެވޭވަރުގެ ގޮވެއްޗެކެވެ. ސުވަރުގޭގެ އެންމެ ދަށް އެއްޗަކީވެސް މިދުނިޔެއާއި މިދުނިޔޭގައި ވާހާ އެއްޗަކަށްވުރެ ފުރިހަމަ އެއްޗެކެވެ. އެސުވަރުގޭގެ ބިނާގައިވަނީ ރަނާއި ރިއްސެވެ. އެތަނުގެ ދެގަލުގެ ދެމެދުގައި ވަނީ ގޮމަކަސްތޫރިއެވެ. އަދި އެތަނުގެ ވެއްޔަކީ ޒައުފަރާނެވެ. އެތަނުގެ ބައެއްގަސްތަކުގެ ދިގު މިން ކަޑައްތު ކުރުމަށްޓަކައި 100 އަހަރުގެ ދިގުމިނަށް ދަތުރު ކުރަންޖެހެއެވެ.\nސުވަރުގޭގައި ބައިވަރު ދަރަޖަތަކެއްވެއެވެ. އަދި އެއްދަރަޖަ އަނެއް ދަރަޖައާއި އުޑާއި ބިމާއި ދެމެދުގެ ދިގުމިން ހުރެއެވެ. އެންމެ މަތީ ދަރަޖައަކީ ޖަންނަތުލް ފިރުދައުސެވެ. ސުވަރުގޭގައި އެއްވެސް ތަޣައްޔަރުކަމެއް ނުވާ ސާފު ފެނުގެ ކޯރުތައްވެއެވެ. އަދި އެކޯރުތަކުގެ ރަހަ ތަފާތު ނުވާ ކިރުގެ ކޯރުތަކާއި އޭގެން ބޯމީހުންނަށް ބުއިމުގެ ސަބަބުން ލައްޒަތު ލިބެނިވި ރަލުގެ ކޯރުތައްވެސް ހިމެނެއެވެ. އަދި ހަމައެހެންމެ ސާފު މާމުއިގެ ކޯރުތައްވެސް ސުވަރުގޭގައި ވެއެވެ. އަދި އެތާގައި ހުރިހާ ބާވަތެއްގެ ރަހަމީރު މޭވާތައް އަތްފޯރާ ހިސާބުގައި ލިބެންހުރެއެވެ. މިމޭވާތަކަކީ ދުވަހަކުވެސް ހުސްނުވާ، ސުވަރުގޭގެ އަހުލުވެރިންނަށް ބޭނުން ވަގުތެއްގައި ލިބެނިވި ތަކެއްޗެވެ.\nސުވަރުގެތަކުގެ ވާރުތަވެރިންނަށްޓަކައި ކަޅިރަވަ ބޮޑު ބުރުސޫރަ ރީތި ޙޫރުލް ޢީނުން ތިބޭނެއެވެ. އެކަނބަލުންގެ މިސާލަކީ ރައްކާކުރެވިފައިވާ މުތްތަކެއްގެ މިސާލެވެ. އެކަނބަލުންގެ ނަޒަރުތައް ހުއްޓިފައިވާނީ އެކަނބަލުންގެ ފިރިންނަށެވެ. އެކަނބަލުންގެ ގައިގައި އެހެން އެއްވެސް އިންސިއެއް އަދި ޖިންނިއެއްވެސް ބީހިފައެއް ނުވެއެވެ. ސުވަރުގޭގައި މިތާގެ އަހުލުވެރިން ދާއިމީ އުފަލާއި އަރާމުގައި ތާއަބަދު ތިބޭނެއެވެ. އަދި ސުވަރުގޭގައި މީހަކަށް ލިބޭނެ އެންމެ ބޮޑު ހިތްހަމަޖެހުމަކީ އެމީހާގެ ހުރިހާ ކަމެއް ދުނިޔެއާއި އާޚިރަތުގައި މިންވަރުކޮށްދެއްވި ޚާލިޤުވަންތަ ﷲ ސުބްޙާނަހޫ ވަތަޢާލާގެ ވަޖްހުފުޅު ދެކުމެވެ.\nމިނިޢުމަތްތަކުގެ ވާހަކަތައް ބަޔާން ކުރައްވަމުން މާތް ﷲ ވަޙީ ކުރައްވާފައިވަނީ:\n(فَلَا تَعْلَمُ نَفْسٌ مَّا أُخْفِيَ لَهُم مِّن قُرَّةِ أَعْيُنٍ جَزَاءً بِمَا كَانُوا يَعْمَلُونَ ) [سجدة 17]\nމާނައީ: “ފަހެ، އެއުރެންނަށްޓަކައި ފޮރުއްވާފައިވާ ލޮލުގެ ފިނިކަން (އެބަހީ: ލޮލުގެ ފިނިކަންދެނިވި، ސުވަރުގޭގެ ނިޢުމަތްތައް) އެއްވެސް ނަފްސަކަށް ނޭނގޭނެއެވެ. (އެއީ) އެއުރެން ކޮށްއުޅުނު ޢަމަލުތަކުގެ ޖަޒާއެއްކަމުގައެވެ.”\nދުޢާއަކީ މާތްﷲ ސުބްޙާނަހޫ ވަތަޢާލާ، އަޅުގަނޑުމެންނަކީ ސުވަރުގޭގެ އަހުލުވެރިންކަމުގައި ލެއްވެވުމެވެ. އާމީން!


Kuriyah oiy season gai ves Imma fennaanee Da Grande in - One Online\nދަ ގްރާންޑޭ ސްޕޯޓްސް ކްލަބުގެ ހެޑްކޯޗް އިސްމާއިލް މެހެފޫޒު (އިންމަ)--- ފޮޓޯ: ދަ ގްރާންޑޭ ފޭސް ބުކް\nދަ ގްރާންޑޭ ސްޕޯޓްސް ކްލަބުގެ ހެޑްކޯޗް އިސްމާއިލް މެހެފޫޒު (އިންމަ) ކޮންޓްރެކްޓް އާ ކޮށް މިސީޒަނުގައިވެސް އެޓީމުގައި މަޑުކުރަން ނިންމައިފި އެވެ.\nކުރިޔަށް އޮތް ސީޒަނަށް އިންމަގެ ކޮންޓްރެކްޓް އާކޮށް އެޓީމުގެ ހެޑް ކޯޗަކަށް އިންމަ ހަމަޖައްސާފައިވާކަން ދަ ގްރާންޑޭއިން ވަނީ އެކްލަބުގެ ފޭސްބުކް ފޭޖްގައި ހިއްސާކޮށްފައެވެ. އިންމަގެ ހެޑް ކޯޗުކަމުގެ ދަށުން ދަ ގްރާންޑޭ އިން ވަނީ މި ދިޔަ ސީޒަނުގައި ދިވެހި ޕްރިމިއާ ލީގުގައި މުޅިން އަލަށް ވާދަކޮށް ބޮޑެތި ޓީމްތަކާ ދެކޮޅަށް މޮޅު ކުޅުމެއް ދައްކައިފައެވެ.\nއެގޮތުން އެ ކްލަބުން ސީޒަން ނިންމާލީ ލީގުގައި ކުޅުނު 16 މެޗުގެ ތެރެއިން ފަސް މެޗުން މޮޅުވެ ހަމެޗުން އެއްވަރުވެގެންނެވެ. ދިވެހި ޕްރިމިއާ ލީގުގައި ދަ ގްރާންޑޭ ކުޅުނު ފުރަތަމަ ހަތަރު މެޗުންވެސް އެޓީމު ވަނީ މޮޅުވެފައެވެ. ސީޒަން ނިންމާލިއިރު ދަ ގްރާންޑޭ އޮތީ ލީގުގެ5ވަނައިގައެވެ.\nއިންމަ ވަނީ 2006-2014 އާއި ހަމަޔަށް މާޒިޔާ ސްޕޯޓްސް އެންޑް ރެކްރިއޭޝަން ކްލަބުގެ ހެޑްކޯޗުގެ ގޮތުގައިވެސް މަސައްކަތް ކޮށްފައެވެ. 2012 ވަނަ އަހަރުގެ އެފްއޭކަޕް މާޒިޔާއަށް ކާމިޔާބުކޮށްދިނީވެސް އިންމަގެ ކޯޗުކަމުގެ ދަށުންނެވެ. 2017 ވަނަ އަހަރުވެސް އިންމަ ވަނީ މާޒިޔާއަށް ކޯޗު ކޮށްދީފައެވެ. ގައުމީ ފުޓްބޯޅަ ޓީމުގެ ކުރީގެ ތަޖުރިބާކާރު ކުޅުންތެރިޔާ އިންމަ އަކީ ގައުމީ ޓީމުގެ އެސިސްޓެންޓް ކޯޗުކަންވެސް ކޮށްފައިވާ ތަޖްރިބާކާރު ކޯޗެކެވެ.\nރާއްޖޭގެ ފުޓްބޯޅައިގެ އާ ސީޒަން ޑިސެމްބަރު މަހު ފަށަން އެފްއޭއެމުން މަސައްކަތް ކުރާއިރު ކްލަބްތަކުން މިހާރު އަންނަނީ ކުޅުންތެރިން ހޯދައި ސްކޮޑް ވަރުގަދަ ކުރުމުގެ މަސައްކަތް ކުރަމުންނެވެ.\nގުޅޭ ޓެގު ދިވެހި ޕްރިމިއާ ލީގު ފުޓްބޯޅަ ދަ ގްރާންޑޭ ސްޕޯޓްސް ކްލަބު


އަނިޔާވެރިގޮތަކަށް އިޓަލީގައި ދިވެއްސަކު މަރާލައިފި! | Sandhaanu\nއަނިޔާވެރިގޮތަކަށް އިޓަލީގައި ދިވެއްސަކު މަރާލައިފި!\nއިޓަލީ ވިލާތުގައި ދިރިއުޅޭ ދިވެއްސަކު ވަރަށް އަނިޔާވެރި ގޮތަކަށް މަރާލައިފިއެވެ.\nމަރާލައިފައިވަނީ ހދ. ނޮޅިވަރަންފަރު، ވައިމަތީގޭ މަހްމޫދު އިމާދެވެ. އޭނާއަކީ ހދ. މައިވާދޫން ނޮޅިވަރަންފަރަށް ބަދަލު ކުރި މީހެކެވެ. އުމުރަކީ 44 އަހަރެވެ. އޭނާ އަކީ އިޓަލީވިލާތުގެ މީހަކާއި ކައިވެނި ކޮށްގެން އުޅޭ މީހެކެވެ. ނަމަވެސް މިވަގުތު އޭނާގެ އަނބިމީހާ އާއި ބަފައިބެ ތިބީ ރާއްޖޭގައެވެ.\nމަހްމޫދް އިމާދު މަރާލައިފައިވަނީ އޭނާ ދިރިއުޅެމުން އައި ގޭގެ ގޯތިތެރޭގައި ދަންޖައްސާފައި ކަމަށާއި އޭނާގެ އިނގިލިތައް ވެސް ބުރިކޮށްލާފައިވާ ކަމަށް މައުލޫމާތު ލިބެއެވެ. އޭނާ މަރާލި ސަބަބު އާއިލާއަށް ވެސް އެނގިފައި ނުވާ ކަމަށްވެސް މައުލޫމާތު ލިބެއެވެ.\nމިކަމާ ގުޅޭ އެއްވެސް މައުލޫމާތެއް ރަސްމީ ކޮށް އަދި ލިބިފައެއް ނުވެއެވެ.


މައިންބަފައިން މަރުވުމަށް ފަހު އެމީހުންނަށް ހެޔޮކޮށް ހިތާނެ ބައެއް ގޮތްތައް\nJuly 09, 2019 23:08:16\nމައިންބަފައިންނަށް ހެޔޮކޮށް ހިތުމަކީ މާތްﷲ އަންގަވާ އަމުރުކުރައްވާފައިވާ ކަމެކެވެ. ﷲ އަށް އުރެދުމަށް ގޮވާނުލާ ކޮންމެ ހިނދެއްގައި މައިންބަފައިންގެ ބަހަށް ބޯލެނބުމަކީ ވާޖިބެކެވެ. މައިންބަފައިންނަކީ އެބައެއްގެ ފައިތިލަދަށުން ތިމާއަށް ސުވަރުގެ ދެވޭނެ މަގެއްވެސް މެއެވެ.\nމައިންބަފައިންނަށް ދުނިޔެމަތީގައި އިހުސާންތެރިވުމުގެ އިތުރަށް އެބައިމީހުން މަރުވެ ދިޔުމަށް ފަހުވެސް ހެޔޮކޮށް ހިތަން ޖެހެއެވެ. މައިންބަފައިން މަރުވުމަށްފަހު އެބައިމީހުންނަށް ހެޔޮކޮށް ހިތާނެ ގޮތްތައް ރަސޫލު ﷲ ޞައްލަﷲ ޢަލައިހި ވަސައްލަމް ވަނީ އަންގަވާދެއްވާފައެވެ.\nއަބޫ އުސައިދު މާލިކު ބުނު ރަބީޢަތުއްސާޢިދީގެ ރަޟިޔަﷲ ޢަންހުގެ އަރިހުން ރިވާވެގެންވެއެވެ. އެކަލޭގެފާނު ވިދާޅުވިއެވެ. އަހަރެމެން ރަސޫލުﷲ ޞައްލަﷲ ޢަލައިހި ވަސައްލަމްގެ އަރިހުގައި ތިއްބާ، އެކަލޭގެފާނުގެ އަރިހަށް ބަނީ ސަލަމާގެ މީހަކު އައެވެ. އަދި އޭނާ ދެންނެވިއެވެ. އޭ ﷲގެ ރަސޫލާއެވެ. އަޅުގަނޑުގެ މަންމައާއި ބައްޕަ މަރުވުމަށްފަހު އެދެމީހުންނަށް ހެޔޮކޮށްހިތާނެ ގޮތެއް ބާކީ އެބައޮތްތޯއެވެ؟ ރަސޫލުﷲ ޞައްލަﷲ ޢަލައިހި ވަސައްލަމް ޙަދީޘްކުރެއްވިއެވެ. "އާނއެކެވެ. އެއީ އެދެމީހުންނަށްޓަކައި ހެޔޮދުޢާކުރުމާއި، އެދެމީހުންގެ ފާފަފުއްސެވުންއެދި ދެންނެވުމާއި، އެދެމީހުން ކޮށްފައިވާ ޢަހުދުތަކަށް އެދެމީހުން މަރުވުމަށްފަހުގައިވެސް ވަފާތެރިވުމާއި، އެދެމީހުންނާއި ލައިގެން ނޫނީ ތިބާއަށް ނުގުޅޭނެ ގާތްތިމާގެ މީހުންނާއި ގުޅުން ބަދަހި ކުރުމާއި، އެދެމީހުންގެ ރަޙްމަތްތެރިންނަށް މާތްކޮށް ހިތުމެވެ. "\nރަސޫލުﷲ ޞައްލަﷲ ޢަލައިހި ވަސައްލަމް ހަދީޘް ކުރައްވާފައިވެއެވެ.\n(( إنَّ أبرَّ البِرِّ صِلَةُ الرَّجُلِ أهْلَ وُدِّ أبِيهِ ))\nމާނައީ؛ "އެންމެ މޮޅު ބިއްރަކީ (އެބަހީ؛ މައިންބަފައިންނަށް އިޙްތިރާމް އަދާކުރުމުގެ ގޮތުން ކުރެވޭނެ އެންމެ މޮޅު ކަމަކީ) މީހާ އޭނާގެ ބައްޕަގެ ގާތްމީހުންނާ ގުޅުން ބަދަހި ކުރުމެވެ."\nއެހެންކަމުން މައިންބަފައިން މަރުވުމަށް ފަހުވެސް އެބައިމީހުންނަށް ހެޔޮކޮށް ހިތަން އެބަޖެހެއެވެ.\n100.0 % އުފާވި\nމައިންބަފައިންނަށް ހެޔޮކޮށް ހިތުން\nހަރުކަށި ފިކުރު ހުއްޓުވަންޖެހޭ، ނޫނީ ގައުމު ހަރާބުވެދާނެ: ރައީސް ނަޝީދު\nއެމްޑީއެންގެ މައްސަލަ އޮއްބާލަން ރިޕޯޓުތަކެއް ނެރުނަސް އޮޅުވައެއް ނުލެވޭނެ: ޝައިހް އިލްޔާސް\nއަފްރާޝިމްގެ މަރު މައުސޫމް މީހުންނާ ގުޅުވަނީ ހަގީގީ ގާތިލުން ފޮރުވަން: ޑރ ޝަހީމް\nއަފްރާޝީމް އަވަހާރަ ކޮށްލަން ހަތަރު މިލިޔަނާއި ހަ މިލިޔަނާ ދެމެދުގެ އަދަދެއް ވަނީ ހޭދަ ކޮށްފައި\nއަފްރާޝީމްގެ މަރުގެ ރިޕޯޓުން ތުހުމަތުތައް ޝަހީމަށް


Dhathi Kurumuge Fiyavalhu Alhaane Kan Iulaan Kurumun MDP In Maruhabaa Kiyaifi - Vaguthu\nދަތި ކުރުމުގެ ފިޔަވަޅު އަޅާނެކަން އިއުލާން ކުރުމުން އެމްޑީޕީން އިން މަރުހަބާ ކިޔައިފި\nއީޔޫ ފޮރިން އެފެއާޒް ކައުންސިލްގެ ބައްދަލުވުމެއް ކުރިއަށް ދަނީ\nސަރުކާރުގެ ވެރިންނާއި ދެކޮޅަށް ޔޫރަޕިއަން ޔޫނިއަން (އީޔޫ) އިން ދަތި ކުރުމުގެ ފިޔަވަޅު އަޅާނެ ކަން އިއުލާން ކުރުމުން އެމްޑީޕީން އިން މަރުހަބާ ކިޔައިފިއެވެ.\nއެމްޑީޕީން އިން މިއަދު ނެރުނު ބަޔާނެއްގައި ބުނީ އީޔޫއިން އިދިކޮޅު ސިޔާސީ ލީޑަރުންނާއި އެކު މަޝްވަރާތަށް ފެށުމަށް ސަރުކާރަށް ގޮވާލި ގޮވާލުމަށް އެމްޑީޕީން ތާއީދު ކުރާ ކަމަށާއި ސެޕްޓެމްބަރު މަހު އޮންނަ ރިޔާސީ އިންތިހާބަކީ ދެފުއްފެންނަ މިނިވަން އިންސާފުވެރި އިންތިހާބަކަށް ހެދުމަށް އީޔޫން ސަރުކާރަށް ގޮވާލި ގޮވާލުމަށް ވެސް ތާއީދު ކުރާ ކަމަށެވެ.\nމީގެ އިތުރުން އެމްޑީޕީން ވަނީ ސިޔާސީ ހައްޔަރީން ދޫކޮއްލުމަށާއި ކުރިއަށް އޮތް ރިޔާސީ އިންތިހާބުގައި ކޮންމެ ޕާޓީއަކުންވެސް އެޕާޓީއެއް ބޭނުންވާ ރިޔާސީ ކެންޑިޑޭޓަކު ވާދަކުރުމުގެ ފުރުސަތު ދެއްވައި ރައްޔިތުންގެ މަޖިލިސް މިނިވަން ކަމާއި އެކު މައްސަކަތް ކުރެވޭނެ މާހައުލެއް ގާއިމު ކޮއްދޭން ޖެހޭނެ ކަމަށެވެ.\nމި ބަޔާނުގައި އިތުރަށް ބުނެފައިވަނީ އިލެކްޝަން ކޮމިޝަން އަކީ މިނިވަން ކޮމިޝަނަކަށް ހެދުމަށާއި މި ހުރިހާ ކަމެއް ފުރިހަމަވުމާއި އެކު ސަރުކާރާއި އެކު މަޝްވަރާ ކުރަން ތައްޔާރަށް ތިބި ކަމަށެވެ.\nމިއަދު ބޭއްވި އީޔޫ ފޮރިން އެފެއާޒް ކައުންސިލްގެ ބައްދަލުވުމުގައި ރާއްޖޭގެ އިންސާނީ ހައްގުތަކާއި، ގާނޫނުތައް ނެގެހެއްޓުމަށާއި، ސިޔާސީ ހައްލެއް ހޯދުމަށް ހުރަސް އަޅާ އެންމެހާ ފަރާތްތަކާއި ދެކޮޅަށް ފިޔަވަޅު އެޅޭ ގޮތަށް ނިންމައި، ފިޔަވަޅު އެޅޭނެ އުސޫލެއް ވަނީ ކަނޑައަޅާފައެވެ.\nލަންކާގެ ހާލަތުން އަރައިގަންނަން އެހީތެރިކަން ފޯރުކޮށްދޭނަން - އެމްޑީޕީ\nސައުދު އެމްޑީޕީއާއި ގުޅެން އުޅުއްވާކަމުގެ އިޝާރާތެއް ދީފި\nއެމްޑީޕީން ސިފައިންގެ ހިނގާލުމަށް ހުރަސް އެޅި ހަނދާންތައް އާކޮށްފި\nޖުލައި 16, 2018 22:19\nޖުމްލަކޮށް އީޔޫގެ ހުރިހާ ގިވާލުމަކަށްވެސް އެމްޑީޕީ އިން ތާއީދު ކުރާނެ. ބައެއް ކަންތަކަށް ސިއްރުގައި ތާއީދު ކުރާނެ. އެއީ ކޮންކަމެއްކަންވެސް އަހަރުނަށް އިނގޭ.\nޖުލައި 16, 2018 22:23\nމި އެމްޑީޕީ މީ ދިވެހި ރާއްޖޭގަ އުޅޭ ބައެއް ނޫންތަ؟\nޖުލައި 16, 2018 22:24\nއެމްޑީޕީން ބޭނުންވާ މަގްސަދު ކޮންމެ ފިޔަވަޅެއް އެޅިޔަސް ހާސިލެއްނުވާނެ. ކެނެރީގެ ނަސީދު ދުލެއްނުކުރާނެ އދި އިންތިހާބުގަ ވާދަ ކުރުމުގެ ފުރުސަތު ނަސިދަކަށް ނުލިބޭނެ . ދެން ބައްދަލުވުމެއް ބޭއްވޭނީ އިންތިހާބުގެ ފަހުން އެހެން ކަމުގައިވާނަމަ ދަތިކުރުމުގެ ފިޔަވަޅު އަޅާނީ އިންތިހާބު ގަ އެމްޑީޕީ ވެރިކަމަށް އައުމުން އެމްޑިޕީ ސަރުކާރާ ދެކޮޅަށްތަ ؟\nޖުލައި 16, 2018 22:28\nއީޔޫ މި ރާއްޖެއާ އަޅައިގަނެގެން ނޫޅެބަލަ. ފޮރުއްޕާކަށްނެތޭ!\nޖުލައި 16, 2018 22:42\n"މިނިވަން" މިބަސް އެމްޑީޕީ މީހުން މާނަ ކުރަނީ ކިހިނެއްކަމެއް ނޭގުނު.\nޖުލައި 16, 2018 22:49\nސަރުކާރު ބުނާގޮތުން ގާނޫނީގޮތުން އެމްޑީޕީ އުވާލުމުގެ ފުރުސަތު މިބަޔާނުން މަގުފަހިވޭ\nޖުލައި 16, 2018 23:20\nމަރުޙަބާ އީޔޫ! މަރުޙަބާ އެމްޑީޕީ!\nޖުލައި 16, 2018 23:22\nމިތިބީ މީހުންގެ މޫނުމަތީ ސިފަ މި އެމްޑީޕީ އަކީ މި ރާއްޖެއަށް ޖެހިފަހުރި ބަލާއެއް\nޖުލައި 16, 2018 23:23\nދިވެހިންނޭ ހޭލާށެވެ. މުހިއްމީ މޑޕ ނުވަތަ ޕޕ.އެމް އެއްނޫނެވެ. މިޤައުމަށް އިސްލާމްދީން ނޫން އެހެންދީންތައް އައުމަށް ބާރުއަޅާ ބަޔަކަށް ހިތްވަރުދޭ ބަޔަކީ ކާފިރުންނެވެ.\nޖުލައި 17, 2018 10:13\nތެދުވާހަކައެއް. އިސްލާމްދީން އާ ދެކޮޅުމީހުންނަކީ އަޅުގަނޑުމެންގެ ދުޝްމަނުން. އަޅުގަނޑުމެންގެ ދަރިން ނަށްޓަކައި މި ޤައުމު ސަލާމަތްކުރަން އެބަޖެހޭ. އެމްޑީޕީ މީހުންނަށް ހެޔޮވިސްނުން ދެއްވާށިއެވެ. އާމީން.\nޖުލައި 17, 2018 00:10\nއެމްޑީޕީ ތިއީ ކޮންބައެއް!!!!! އިންޑިޔާ ސިފައިން ރާއްޖެއައިސް އަތްގަދަކުރުމަށާއި ޓުއަރިޒަމް ބޮއިކަޓުކުރުމަށް ގޮވާލި މީހުނެއްނު! ދިވެހިންނަށް ދެރައެއްކިބޭ ކޮންމެ ކަމެއް އެމީހުން ކުރާނެ!!!!\nޖުލައި 17, 2018 01:18\nދޮންފޫޑި ދޮންވެގެންވެއްޓެނީ އިންޝާﷲ\nޖުލައި 17, 2018 01:43\nމާތް ރސްކަލާކޮ، ކެނެރީގޭ މުނާފިޤު ކަލޭގެ އާއި\nއޭނައަށް ވާގިވެރިވާ އެންމެން ބަލިކުރައްވާނދޭވެ.\nއަދި އެ މުނާފިޤު ކަލޭގެ ހިއްޕަވާނދޭވެ.\nޖުލައި 17, 2018 05:57\nމީ މަރުޙަބާ ކިޔާ އަތްޖަހާވަރު ކަމެއްނޫން. ފުންކޮށް ވިސްނާ ދެރަވާންޖެހޭ ކަމެއް. ދުނިޔޭގެ ކަން ހިގާ ގޮތުން މިހާރު އުފާކޮށް މަރުޙަބާ ކިޔާ މީހުންނަށް ވެރިކަން ލިބިދާނެ. ނަމަވެސް ތިބެން ޖެހޭނީ އީ.ޔޫ ގެ މުށުތެރޭގައި. އީ.ޔޫ ނުރުހޭ ކަމެއް އެމީހުންނަށް ކުރެވޭ ދުވަހު އެބަޔަކާ ދެކޮޅަށްވެސް އީ.ޔޫ ފިޔަވަޅު އަޅާނެ. މިއީ ޤަވްމު ގެ ދީނާ އަމިއްލަވަންތަ ކަމާ ކުޅެން ޣައިރު މުސްލިމުންނަށް ހޯދާދެވުނު ފުރުސަތެއް. ޚާއްޞަކޮށް އިގިރޭސީން ތިބީ ރައީސް ނާޞިރު އިގިރޭސިންނަށް " ދޫ ނުދެއްވީތީ" އެކަމުގެ ބަދަލު ހިފާނެ ދަޑިވަޅަކަށް ބަލަބަލާ..\nޖުލައި 17, 2018 06:33\nޏަސީދާ އީޔޫގެ މަގުސަދަކީ މިތަނަށް ދީނީ މިނިވަންކަން ގެނައުން. ބޯންބޭނުންވާ އެއްޗެއް ބޭނުން އިރަކު ބޭނުން ތަނަކު ބޮވުން. މިތާ ހަމަ ނުޖެހުން އުފައްދުން. މީ 21 ވަނަ ގަރުނޭ. ކަލޭމެން ކުދި ގައުމު ތައް އިސްތިއުމާރުކޮއްގެން އެ ގައުމުތަކުގެ ލޭބުއި ގޮތަށް މިހާރަކު ނުބޮވޭނެ. އީޔޫ މާގިނަ ދުވަހަކު ދެމިއެއްވެސް ނޯންނަަނެ. މިހާރުވެސް ރެނދުލަާފަ.\nޖުލައި 17, 2018 07:48\nއެމްޑީޕީގެ ކިބައިން މިގައުމާއި ދީން ސަލާމަތް ކޮށްދެއްވާށި. އާމީން.\nޖުލައި 17, 2018 07:56\nއެހެންކަމަށްވާނަމަ، ދިވެހިރާއްޖޭގެ ޤާނޫނުއަސާސީގައި މިރާއްޖޭގެ ދީނަކީ، މާތްވެގެންވާ އިސްލާމް ދީންކަމަށް ބަޔާންކޮށްފައި އޮންނަ އޮތުން ފުހެލުމަށާއި، މިރާއްޖެއަކީ، އެއްޖިންސުން ކާވެނިކުރުން ހުއްދަތަނެއް ކަމަށް ހެދުމަށާއި، އަދި މިރާއްޖެއަކީ، ޝަރުޢީ ޙައްދުތައް ޤާއިމުނުކުރާ ތަނަކަށް ހެދުމަށް އެންގެވުމުގެ އިތުރުން އީޔޫގެ ފަރާތުން ބުނެފައިވަނީ، ރާއްޖޭގެ އިންސާނީ ހައްގުތަކާއި، ގާނޫނުތައް ނެގެހެއްޓުމަށާއި، ސިޔާސީ ހައްލެއް ހޯދުމަށް ހުރަސް އަޅާ އެންމެހާ ފަރާތްތަކާއި ދެކޮޅަށް ފިޔަވަޅުމުގެ ވާހަކަ ކަމަށްވާއިރު، މިކަންކަމަށް ދެކޮޅުހަދައި އިންކާރު ކުރުމަކީ، ދިވެހިދައުލަތަށް އޮތް ޙައްޤަކަށްވާއިރު، އަދި ކޮންމެ މުސްލިމަކަށް އޮތް ޙައްގެކަށްވާއިރު، އެމްޑީޕީގެ ފަރާތުން މިބާވަތުގެ ލާދީނީ ކަންކަމަށް ތާއީދުކުރަނީ، ކީއްވެގެންތޯ ސުވާލުއުފެދެއެވެ.\nޖުލައި 17, 2018 08:07\nއީޔޫ އަށް ހަމައެކަނި ފިޔަޅުއަޅަން ކެރެނީ ދިވެހިރާއްޖެ އުތަ؟ ކޮބާ އިޒްރޭލް، އެމެރިކާ،ރަޝިޔާ...... ކިތައްމެ ވަރަކަށް މަސައްކަތްކުރިއަސް މި ފަސްގަނޑުން އިސްލާމްދީނެއް ނުފޮހެވޭނެ،،،،، ނުވާނެ ތިކަމެއް......\nޖުލައި 17, 2018 08:15\nޖާހިލިއްޔަތު ޕާޓީން މަރުޙަބާ ނުކިޔާތަ؟؟؟؟\nޖުލައި 17, 2018 08:17\nއެވެރިން އުފާކުރާނެތާ އެއީ އެމީހުންގެ މަސައްކަތް. ރާއްޖެ ބަދުނާމުކޮށް ގެއްލުން ދިނުމަކީ އެމީހުންގެ ކަށީގަ ހިފާފައި ހުރިކަމެއް.\nޖުލައި 17, 2018 08:19\nއޭ ﷲ މި އީޔޫ އާއި އިދިކޮޅު ބައިގަނޑުތަކުގެ މައްޗައް\nނަސްރާއި ކާމިޔާބު އަޅަމެންގެ\nމި މުސަލިމުވެރިޔާ عبدالله ޔާމީނަށް އިބަ ﷲ މިންވަރުކޮއްދެއްވާފާނދޭވެ.\nކަލޭމެން އެމް.ޑީ.ޕީ މީހުންނަކީ މި ރާއްޖޭގައި އުޅޭ ބައެއް ނޫންދޯ. ބޮއިހަލާކު. ނަޝީދު ގުދަށް ހިނގާށޭ ބުނެފިއްޔާ ބާރައްއަތްޖަހަމުން ގުދަށް ތިބޭނެ.\nއަލީ އަހްމަދު މުހައްމަދު\nޖުލައި 17, 2018 08:28\nއީޔޫން ތިޔަ ނިންމެވީ ވަރަށް މުހިންމު ނިންމެވުމެއް.. ސަރުކާރުގެ އަނިޔާވެރިކަން ވަރަށް ބޮޑު... އެކަމަކު ރައީސް ނަޝީދު ތިޔަ ހުރިހާ ކަމެއް ކުރިއިރު ތިޔަ ޔަޙޫދީ އީޔޫވެސް އަދި ޔަހޫދީ އިނގިރޭސިންވެސް އުފަން ނުވަނީބާ!!!!!!!!!!!!!!!!!!!\nޖުލައި 17, 2018 08:36\nއެމްޑީޕީ އިން އެދިގެން ބަޔަކު ކަމެއް ކޮށްދިނުމުން މަރުޙަބާ ކިޔުމަކީ ޙައިރާން ވާންވީ ކަމެއްނޫން. އެކަމަކު ހަނދާންކުރަންވީ ކަމަކީ ފިޔަވަޅު އެޅިޔަސް އީޔޫ އެދޭ ކަންކަން ކޮށްދެވޭކަށް ނެތޭ.\nޖުލައި 17, 2018 10:04\nއީޔޫއިން ބުނާހާގޮތަކަށް ހަދާނީ ނަޝީދު .މިރާއްޖޭގެ ވެރިކަމުގައި މިހާރުމިހިރީ މީހަޖު ޖަހާނެހާ ބެރަކާ ނަށާނެ ބޭފުޅެއްނޫން.\nޖުލައި 17, 2018 10:43\nމިދެން ބޮނޑުވަރު ތުނބުޅިހުރި މީހެއްނަމަ ޓެރަރިސްޓް ނަން ދީގެން ރާއްޖެއާއިމެދު ދަތިކުރުމުގެ ފިޔަވަޅު މިއަޅަނީ މަސްވެރިން މަސްނުބޭނިގެން އިސްތިއުމާރީ ބާރުތަގެ ވެރިންގާތު އާދޭސް ކޮއްގެން ދޯ ފަލަސްތީން ނިކަމެތި ރައްޔިތުން މަރާހުސްކުރާ އިރުވެސް ގަމާރުންނަށް ފެނޭ ދޯ ހުރިހާ ތުބުޅި މީހުން ނުކުން ނަންވީ ނަޝީދު އާ ހަނގުރާމަ އަށް ޖީހާދައް ނުކުންނަން ވީ މިދެން ބޮނޑުވަރު އިސްލާމުންގެ ހަލާކުކަން އެނގިގެން ތިބެ އައިރު މިސްލިމުންގެ މަދަދު ތިޔަހޯދަނީ އެމީން ފާޑުފާޑުގެ އެހީދީގެން މުސްލިމުން އަޅުވެތިކުރަނީ މުސްލިމުންގެ ނަމުގައި ތިބި ނުލަފާޝއަިތާނުންގެ ކިބައިން އަޅަމެންގެ ދިވެހި ރާއްގެ ސަލާމަތް ކޮދެއްވާނދޭ ޔާ ﷲ